
A dévai mártir. 


, Kétszer tíz évig szolgáltam a hazát, s hivségemet sokszor 
bebizonyítottam. Ha kérded, mi a vétkem, miért jöttem hazám előtt 
gyülöletbe ? Az, hogy egy s nem három Istent tiszteltem. Kegyes- 
ségem, mely az Istent nem engedte sokszorosítanom, bünömmé 
lett. Hogy a részek nélküli egészet szét nem osztottam s a végest 
a végtelennel összezavarni nyelvem nem birta, hogy a szülöttet féltem 
az örökkévalóval felcserélni, hogy elmémet rabbá tenni, a hamisat 
igazként hinni nem birtam, hógy Sabellius átkos tanát nem követtem, 
s a megmérhetetlent, akit a mindenség befogni nem. bír, egy szűz- 
nek méhébe zárni átaltam ; mert tagadtam, hogy Isten gyermekként 
sírjon, éhezzék és szomjuhozzák, irtozzék a fájdalomtól, s rút halállal 
haljon meg; hogy nyelvemet vakmerőleg, tiszta lelkemet, hamisat 
szólva, beszennyezni szégyeltem, — hogy az igazat kimondtam, a 
nem igazat tagadtam . . . Ezek az én bűneim, ez az én istentelen- 
ségem, ezek az én boldogtalanságomnak az okozói. Ezért érde- 
meltem büntetést, amin a késő kor bámulni fog, melyről hiszem, 
hogy tisztább hitet fog vallani... Mikor szünik meg az emberi ész 
a hamisságnak hinni? Mikor hagyja el a babona e földet? Mikor 
fogja a világ az egy igaz és nem három Istent a maga egyszerű- 
ségében tisztelni? Adja Isten, hogy térjen vissza ismét az igaz- 
ságban való régi állhatatosság, a földet igazgassa ősi jog és tör- 
vény". A hagyomány a legújabb időig Dávid Ferencnek tulajdo- 
nította ezeket az erős meggyőződésre valló, elegikus szavakat 
" melyekkel még a börtön szenvedései között is vigasztalta és erősí- 
tette volna magát az egy Istenben való hitnek ez a bízó mártirja.") 
. Az újabbi történelem valameiyik jeles kortársa róla irott epitáfiumá- 
nak tartja. De bárhogyan keletkeztek ezek az igék: megható köz- 
vetlenséggel és filozófiai mélységgel adják elő röviden a Dávid 


Ferenc tragédiáját. ; 
Mint minden mártir, saját korát megelőzte. Olyan- eszménye- 


1) Jakab Elek: Dávid Ferenc Emléke. Budapest, 1879. 243 I. 

kért hevült s olyan magasan szárnyalt, ahova kortársai nem tudták 
követni. Az eszmékért való harcban nem ismerte a fegyver letételt, 
a fokozatos haladásban a megállást. Nem egyetlen igazság győzel- 
méért harcolt, nem egy hitrendszer kialakulását kereste, nem egy 
egyházi szervezetet kívánt létesíteni; hanem az emberi lélek előtt a 
haladás végtelen útját akarta megnyítani. Amennyire természetes- 
nek s a protestántizmus elvéből önkényt folyónak látszik ma 
előttünk, annál érthetetlenebb és megfoghatatlanabb volt ez a Dávid: 
Ferenc korában. Akkor, amikor a vallási reformációt a Luther, 
Zwingli és Kálvin tanaiban örökre lezártnak gondolták; amikor a 


genfi máglya tűze, mint egy tilalomfa, állott a lelki szabadság 


útjában : valóságos istenkisértés volt az igazságnak további kutatása. 
De Dávid Ferenc, mind a wittenbergi, mind a svájci reformációt 
csak egy állomásnak tekintette, mely után újabb és szebb kilátá- 
soknak kell következniök. Ezért mondja a saját reformációját iga- 
zoló könyve I. fejezetében: ,Ha szemeink előtt a nagy sötétség 
után, az evangelium teljes fénye egyszerre fölgyult volna, a tömér- 
dek világosság tán látásunktól fosztott volna meg. Isten tanácsából 
volt, hogy lassankint, fokról-fokra haladva derítetett fel előttünk az 
igazság, mint midőn a kisdedek előbb tejjel étetnek s lassanként 
szoktattatnak táplálóbb eledelekhez". A megvénült világban — mondja 
tovább — Luther, Zwingli, Kálvin és a többi reformátor a pápai 
hatalmat meggyöngítette s az evangeliumi igazságot világosságra 
hozta. Utánuk következett Serveto, ki már az Isten egységét taní- 
totta s bár őt megégették, de hátramaradtak művei, melyek alapján 
a nagy kérdés ismét vita-tárgyává lett s nincs kétség benne, hogy 
a kegyetlen ellenségek mellett is az egyház lassankint , a régi köl- 
tött Istenektől" megszabadul. De addig hosszú és nehéz út vezet. 
Borzasztó káromlásokat és kereszteket kell az ellenségtől elszen- 
vedni, de mindez hiában való lesz, mert ,az Urnak útját többé 
senki fel nem tartóztathatja ". !) 


Semmi akadálytól vissza nem rettenő, eme bizó lélekkel indult 


el Dávid Ferenc azon az uton, amelynek szenvedéseit és megpró- 
báltatásait ha sejtette is, de a végét be nem láthatta. Elindult, hogy 
az egyházat a , régi babonáktól" megtisztítsa. hogy az apostolok 
és első keresztények , tudományát" helyreállítsa. Ebben a nagy 
munkában egyetlen tanítómestere Jézus, ki , az égből volt küldve" 


1) ,Két könyv Az Egy Atya Istennek, a Fiunak és Szentléleknek hamis 
és igaz ismeretéről", 

s egyetlen fegyvere az , Isten igéje". Ami ezenkívül van, azt el 
nem fogadhatja. A háromságos Isten , vérontással", , öldökléssel", 
, ámítással" hozatott be a keresztény egyházba. Konstantin császár 
pápává lett, s megparancsolta, hogy minden ember a pápa hitét 
kövesse, mint szentet és igazat. Igy terjedt el a keresztények között 


z . a bálványimádás, melyet annyira megszokott a világ, hogy akik az 


igazságot " keresik, azoknak jutalma a kárhoztatás és a gyalázatos 
halál. Az igazság soha sem terjedt háborúság nélkül, mert a sötétség 
gyermekei mindjárt feltámadnak, ha az igazsággal az ő országukat 
kezdik ostromolni. De hasztalan kivánják a háromságos Isten oltal- 
mazói, hogy az emberek hunyják be szemeiket, s semmit se lás- 
sanak és halljanak, mert gonosz békesség az, mely az Isten igéje 
ellen van. Az igazi hivőknek az ,írással" kell: hadakozniok, hogy 
a hamisság nyilvánvalóvá legyen s a szentírás igaz értelmére vilá- 
"gosság derüljön. Az Isten lelkét elfojtani nem tanácsos, mert ez 
által mind Istent, mind lelkiismeretünket megbántanók. Í 

Isten lelkétől illetve, s a .szentirással felfegyverkezve, kezdette 
meg a harcot az igazság kiderítésére. Nem célunk ezuttal e harc 
különböző fordulatainak jellemzése, az elért sikerek és kivívott 
dicsőség rajzolása. Nem célunk követni a bátor vitázót, amaz 
országos hitvitákra, melyeken az ország szeme rajta csüngött; sem 
a hatalmas szónokot nem kisérhetjük folyton fölfelé ívelő utjában, 
mely egész a fejedelmi trónig emelte. Nem emlékezhetünk ama 
nagyszabású irodalmi működésről sem, melyből ama kor legkiválóbb 
magyar írójának és legtudósabb teológusának a képe domborodik 
ki. Hallgatunk az egyházalapító püspökről, kit fejedelmével együtt 
követ egy ország népe."Nem idézzük fel annak a kornak a lelkét, 
melyet ő ébresztett fel álmából, melyet az egykorú krónika író így 
jellemez : , Hallottál volna akkor egész Erdélyben mindenfelé falun 
és városon, a köznépnél is nagy disputatiot, étel, ital közben, este, 
reggel, éjjel és nappal, közbeszédben és prédikáló székről". Mind- 
ezek a történelemhez tartoznak. Minket ma, halálának 350-ik év- 
fordulója alkalmából első sorban mártir-sorsa ragad meg. 

Rajta is beteljesedett az, amit ő az igazság bajnokairól álta- 
.lában mondott: ,A sötétség gyermekei mindjárt feltámadnak, ha 
az igazsággal az ő országukat kezdik ostromolni". A Dávid Ferenc 
nagyszabású vallási tevékenysége amennyi tisztelőt és barátot, éppen 
annyi ellenséget szerzett neki. Leghevesebb ellenfelei voltak a 
magyarországi ref. papok élén a nagytudományú Melius Péter deb- 
receni püspökkel és a bibliafordító Radics (Károlyi) Gáspár kassa- 

völgyi esperessel. Az előbbi vitatkozás és irodalmi uton is küzdött 


ellene, de gyakran hivatkozott a hatalom elnémító erejére. Igy egyik 
zsinatot egybehívó levelében ezeket mondja: , Arius, Cerinthus és 
Gentile trágikus véget értek, Servetot a keresztények hamúvá éget- 
ték: szintúgy nem lehet kételkedni aziránt, hogy a skorpiók pes- 
"tises utódai, a viperák ezen szülötti is Isten igazságos itélete által 
ily tragikailag fognak kimulni". Radics (Károlyi) Gáspár pedig 
miután Egri Lukácsot Svendi Lázár kassai császári parancsnok 
segítségével elhallgattatta, megjelent a nagyváradi vitatkozó gyűlésen 
s ott a fejedelmet arra kérte, hogy miként hajdan Nagy Konstantin 
császár az Arius száját ,bedugaszolá", ő is nevezzen ki birákat, 


kik a vesztes feleket megbűntessék. De az a tűz, amelyet Dávid 


Ferenc Erdélyben " gyújtott, egész Közép-Európát bevilágította. 
Magyarországon kívül több európai hirű hittudós nagy szorgalommal 
látott hozzá a kioltásához. A Lutheri és Kálvini reformáció élén 
állott kiváló vezérek, hol közvetve, hol közvetlenül foglaltak állást 
ellene s javasoltak módozatokat elhallgattatására. Közülük a leg- 
tovább ment Major György wittenbergi egyetemi tanár, ki könyvet 
írt ellene, amelyben nem elégedett meg szellemi érvei felsorakoz- 
tatásával és személyét bántó alantas gyalázkodással, hanem az 
európai fejedelmeket egyenesen felhívta , az elitélt és kárhoztatott 
szakadároknak és eretnekeknek, vérök kiontására, hogy a rossz 
tovább ne harapozzék".:) 

A folytonos gyalázkodás, rémítgetés és fenyegetés közben 
Dávid Ferenc soha egy pillanatra sem veszítette el nyugalmát s 
az igazság győzelmében vetett hitét. Sőt minél hevesebb volt ellen- 
feleinek támadása: Ő annál nagyobb mérsékletet tanusított s arra 
intette társait és követőit is. Mert , nem vasfegyverrel, de az Úr 
lelkével, szeretettel küzdve győzték le Isten fiai a sátánt. Azért nem 
viszonozzák elleneik káromlását, hanem inkább szüntelen imádkoznak 
azokért, akik őket átkozzák és üldözik" — írja első reformátori 
könyvében. Ez az alaphang végig húzódik egész reformátori pályáján 
s még a leghevesebb harcok tűzében sem engedte magát az ellen- 


kező indulattól elragadtatni. A nagyváradi vitatkozás föltételei között, 


midőn az ellenfél a legyőzött fél megbüntetését kérte a fejedelemtől, 
Dávid Ferencék azt válaszolták: ,A legyőzött félnek nem meg- 
büntetését kérik, de azt, hogy őket minden tisztességgel illessék, 


1) Jakab Elek: Dávid Ferenc Emléke, 133 I. 

mert Isten azt akarja, hogy a bünös térjen meg és éljen". Amikor 


ség pedig Meliusék azt kivánták, hogy a kérdés a külföldi akadémiák- 


nak küldessék meg s azok döntése legyen az irányadó: ezek azt 
válaszolták, hogy ,az Isten igazsága soha sem függött emberek 
itéletétől; a tudomány igazságát nem az akadémiák próbálják meg, 
hanem az idő és tűz". A Major György vérontásra szólító felhi- 
Vására válasza ez: ,Ők is emberek s gyarlóságuk a sértés nem 
türésére, s visszatorlására ösztönözné. De nem teszik Istenért és 
Szent fiáért, sőt egy keresztény Atyával azt felelik: Mikor valaki 
téged gyaláz és bántalmaz, erőszakosságra csábit, s viszontszidalomra 
ösztönöz, olyankor hallgass, maradj néma és ne pirulj; bünös a 
kihívó, aki téged is magához hasonlóvá akar tenni". , Az igaz tűrje 
szótlanul a méltatlanságot, ne gyakorolja, hallgasson lelkiismeretére, 
figyeljen a jók véleményére inkább, mint a rágalmazók gyalázko- 
dására. Aki bosszut áll, Krisztus egyházának nem tagja. Járjanak ők 
ennek nyomán. Illesse hát ellenfelük az erefnek egész világtól gyülölt 
szavával, s ügyüket tegye utálttá, ők békén viselik, imádkozva azokért, 
kik átkozzák, lelkiismeretük nyugalmát s az általuk hirdetett igazság 
ügyét mindennek szivök teljes gyönyörével teszik elébe, hálát adva 
Istennek azon nagy kegyelemért, hogy őket, méltatlanokat, méltóknak 
tartotta arra, hogy azért az emberek bosszantását, kárhoztató ítéletét és 
szitkait hordozzák". De azért még sem türte némán az ellene szórt 
vádakat és rágalmakat, hanem egymásután adta ki reformátori 
könyveit álláspontja megvilágítására. Eljárását így jellemzi 1571-ben 
a János Zsigmond halála után alig egy hónappal kiadott: , Az egy 
ő magától való felséges Istenről" stb. című művének: Hagymási 
Kristófhoz intézett előszavában: ,A javítás nehéz. Elrettenti az 
embereket az igazság követésétől a világ itélete, kárhoztatása, a 
gyalázatos halál, méllyel megölik a jámbor keresztényeket, kik meg- 
ismerték az igazságot s iem akarnak megmaradni a bálványozásban. 
Volna mit felelnie ellenfelei káromlására, igazsággal tudná meg- 
hamisítani őket; de az igaz bosszúálló Istenre hagyta magát s arra 
az igazságra, melyet igéiből tanult és tanított". , Isten hiveinek nem 
szokása perpatvarkodni, ügyüket nem szidalmakkal oltalmazzák". 
, Az ócsárlást az ellenfélre hagyják, akiknek polyva és pozdorja min- 
den, ami vélekedések ellen van". De — folytatja tovább — mégis 
szólania kell, mert , ellenfelei az ő vallásos írásait eretnekséggel és 
hamissággal vádolják ; meg kell mutatnia, hogy meg tudja azokat oltal- 
mazni a szentírásból, honnan vette, hogy az ő igazsága s az ellenfél 
hamissága kitessék. Nekik Isten ezen fegyverénél egyebük nincs", 

Ez a türelmes, Istenben s az igazságban rendületlenül bízó 
szellem uralta Erdélyt, ennek törvényhozását és fejedelmét: János 
Zsigmondot. Ez a szellem szülte az 1568-ik évi tordai országgyűlés 
azon határozatát, hogy ,a prédikátorok minden helyen hirdessék 
az evangeliumot, ki-ki az ő értelme szerint és a község ha venni 
akarja jó, ha nem, senki rá ne kényszerítse, az ő lelke azon meg 
nem nyugodván; de tarthasson oly prédikátort, akinek tanítása ő 
neki tetszik. És ezért senki a superintendensek közül, se mások a 
prédikátorokat meg ne bánthassák, a religioért senki ne szidal- 
maztassék az előbbi constitutiok szerint. Nem engedtetik meg sen- 
kinek, hogy a tanításért más bárkit is fogsággal vagy helyétől meg- 


fosztással fenyegessen, mert a hit Istennek ajándéka, az hallásból 


leszen, mely hallás az Isten igéjéből vagyon". Ez a szellem nyilat- 
kozott meg a János Zsigmond ajakán, midőn a nagyváradi vitat- 
kozás során így szólott: ,A mi birodalmunkban mi azt akarjuk, 
hogy szabadság legyen, mert tudjuk, hogy a hit Isten ajándéka és 
a lelkiismeret semmire erőszakkal .nem vitethetik". Ez a szellem 
tette lehetővé, hogy Erdélynek nemessége és köznépe között az 
unitárius vallás olyan gyors hódítást tett olyan időben, amikor 
Európa többi országaiban még dühöngött a vallási üldözés. 
Azonban a Báthoriak reákciós uralma alatt más szelek kez- 
dettek fújni Erdély bércei között. Jött a cenzura. Jött a szabad- 
szellemű unitáriusoknak az udvartól való eltávolítása. És jött az 
ú. n. innovációs-törvény, melyet két év alatt háromszor újított meg 
az országgyűlés, mely kimondta, hogy , senki, akár külső, akár a 


fejedelem erdélyi és magyarországi birodalmában levő ember a . 


religióban innovatiot behozni ne merjen, a fejedelem a hozott tör- 
vényeket tartsa meg minden cikkelyében, viseljen alattvalói lelkére 
gondot, az efféle innovatorokat ne szenvedje, söt büntesse meg. 
Erre most is teljes hatalmat adnak", A közelgő vihar kitörését első 
sorban Dávid Ferenc érezte meg. Rossz sejtelmek köde ülte meg 
mindig bízó és reménykedő lelkét. Már 1573. végén azt írja 
Krakkóba menekült küzdő társának : Paleologus Jakabnak: , Minden 
nap rosszabbra fordul dolguk, viszályaikkal fölzavarják az egyházat. 
A következő év január 1-re gyűlése lesz az országnak, ahol tart 
tőle — nehogy őket, mint az ország törvényei megrontóit vádolják, 
s helyükről elűzzék, ha csak az Isten ellenségeik szándékát vélet- 
lenül meg nem akadályozza". Ez a sejtelme nem vált valóra. 


1) Jakab E. i, m. 208 I, 

A Békés és Báthori István háborúja késleltette az eseményeket. 
Azonban a viharfelhők egyre "gyülekeztek. De Dávid Ferenc ment 
a maga útján. A rendes zsinatokat megtartotta s 1578-ban 322 pap 
jelenlétében behozták az ú. n. , communis profetia"-t, amely szerint 
a zsinatilag meg nem állapított hitelvek fölött szabadon vitatkoz- 
hatnak. Azonban á külső veszedelmet súlyosabbá tette az egyház 
kebelében megindult belső viszály. A Blandrata magatartása mind 
gyanusabbá lett. Újabb és újabb kisérleteket tett a Dávid Ferenc 
elhallgattatására. De ő-rossz sejtelmei között is még mindig a 
mártírok útját járók optimizmussával bízott és remélt. , Nem teszem 
fel rólad — írta Blandratának — hogy kegyetlenebb légy hozzám, 
mint Kálvin volt Servetohoz, vagy amilyennek óhajtottad volna, 
hogy ő hozzád legyen". Evvel a reménykedő lélekkel szólott még 
1579 februárjában is a Tordára zsinatot egybehivó levelében pap- 
ságához : , A próféták és apostolok tudományán épült tanokat szél 
és habok nem sodorják el s Isten ígéje, mint élő tűz, mely éle- 
sebb a kétélű kardnál, oly mély gyökeret ver az emberi szívben, 
hogy azt onnan kiszaggatni nem lehet". 

, Azonban a Blandratában helyezett bizalma mégis megcsalta. 
Az ő simulékony olasz. jelleme befolyását és tekintélyét úgy meg- 
tudta tartani a kath. Báthoriak alatt, mint volt az unitárius János 
Zsigmond idejében. Befolyására ugyanez évben a kolozsvári városi 
tanácshoz fejedelmi rendelet érkezett, , hogy Dávid Ferencet a 
templomi tanítás kötelességétől mentse fel, tartsa őrizet alatt és a 
fejedelem másképpen intézkedéseig senkit hozzámenni ne engedjen". - 
, Én ezeket már régen sejtettem" — mondta Dávid Ferenc, mikor 
ezt tudomására adták. Azután az események gyorsan peregtek. 
Hogy sorsa annál tragikusabb legyen, súlyos betegség lepte meg, 
amely éppen ékesen szóló hangját bénította meg. A fejedelmi parancs 
junius 1-re Gyulafehérvárra rendelte az elgyöngült áldozatot, aki 
sem kezét, sem lábát nem tudta már mozdítani. Félholtan tették 
. szekérre. Rettentő látvány, mintha a bánat fellege borult volna a 
szép, vidám kinézésű városra! Csaknem az egész város könny- 
huüllatás között kisérte szeretett lelkipásztorát, aki alig tudta hoz- 
zájuk e pár búcsúszót kimondani : Isten veletek, engem többé nem 
láttok — írja Jakab Elek. A kihallgatás és tárgyalás még szomorúbb 
képet nyújtott. Az a férfi, aki trombita hangjával s szellemének 
bátor, szabad szárnyalásával az ország népét magával ragadta, akit 
mint prófétát követett Erdély a Luther vallásától a kálvinizmuson 
keresztül az unitárizmusig, most értelmetlenül beszél s csaknem 

A dévai mártir. 


egyedül maradva, nem talál védőt, .ki ügyében támogatója legyen. 
A veje: Trauzner Lukács állott mellette mint védő. Kendi Sándor 


kancellár a tárgyalás harmadik napján hirdette ki az ítéletet, mely 


így szólott: ,A méltóságos fejedelem az egész ügyet megértette, 
hogy te agyad tanácsát követve, az egyház beleegyezése nélkül ezen 
istentagadó, kárhozatos és hallatlan. káromlásra vetemedtél s az 
ország törvényei ellenére újításokat tettél; ő nagysága azért téged 
érdemed szerint megbüntetve például állít, hogy az másokat is 
hasonló, őrült újításoktól visszarettentsen. További határozatig pedig 
őrizet alatt fogsz tartatni". Az ítélet után harmadnapra holtig tartó 
fogságra a dévai várba vitték. A dévai vár komor falai közül 
1579 november havában szállt vissza Teremtőjéhez az a nagy lélek, 
aki egész életében az igazságot kereste s az igazságot kereső 
útjában az egyedül való igaz Isten imádásához jutott. : 

Déva vára fölé sötét felhők tornyosultak. Századok röpültek 
el e kínos egyhanguságban. A komor falak között baglyok, 
vércsék és denevérek ütöttek tanyát. Környezetét a gyom és cserje 
felnőtte, melyek között mérges viperák  leskelődtek. Minden 
a rom és pusztulás képét mutatta. De a haladó századok viharai 
lassankint széttépték Déva vára fölül a sötét felhőket. A nap sugarai 
behatoltak és csókolgatni kezdették az ódon falakat. Madárdal 
és virágillat száll az egykor sötét és komor helyről a magasba. 
A hosszú éjszaka után virrad. A Dávid Ferenc szelleme feltörte a 
sirt s ott világol ma, mint örökké égő mécs. Az utódok hálás 
kegyelete zarándok-hellyé avatta, ahova két világ fiai és leányai 
járnak, hogy a régi fénynél új szövétneket gyújtsanak, hogy az örökkön 
búzgó ősforrásból hitet és lelket merítsenek. Igy valósította meg a 
dévai mártir nagy Mestere jós igéit: ,,Aki elveszti életét én érettem, 
megtartja azt", 


Vári Albert, 

A templom külső és belső megjelenési formájában kifejeződő 
művészi szép a templomban végbemenő. liturgikus cselekmények- 
nek mintegy a külső keretet adja: Ha a külső keretül szol- 
gáló templomnak úgy építésében, mint belső berendezésében épen 
a vallásos érzés szempontjából kell elsőrendű szerepet juttatnunk 
a művészi törekvésnek, nem mellőzhetjük ezt a benne lefolyó litur-. 
gikus cselekményeknél sem, mert azok tészben a vallásos érzés 
akarati kifejezései s vonatkozásban állnak az etikai irányú kielégü- 
lés keresésével, részben pedig az értelem kapcsolódásai a vallás- 
sal, ezekről pedig tudjuk, hogy a lélek számára a szép arany- 
palástjában kell megjelenítődniök. 

A liturgikus cselekményekben a templomi gyülekezet vagy 
aktiv, vagy passziv szerepet játszik, aszerint, amint az éneklésben, 
imádkozásban tényleg résztveszen-e, vagy csak hallgatja azokat a 
prédikációval együtt. Akármint is legyen, a liturgikus cselekmény- 
nek, istentiszteletnek teljes és befejezett egészet kell alkotnia. Gyü- 
lekezeti éneknek, imának, beszédnek — bármilyen dogmatikus 
színezetű is legyen ez esetleg — tartalmi kapcsolatban kell állni 
egymással s megjelenési formájukból a szépnek nem szabad hiá- 
nyozni. Az istentisztelet középpontját a prédikáció alkossa . mindig 
s ehez igazodjék a többi liturgikus cselekmény. Németországban 
mikor bemegy az ember a templomba, a mutató táblán már előre 
megjelölve látja az istentisztelet alatt énekelendő összes énekeket 
annak jeléül, hogy előre megállapították az istentisztelet programm- 
ját. Így aztán nem történhetik meg, hogy a hit győzelmét hírdető 
beszéd előtt és után lemondást kifejező, bűnbánó himnuszt énekel- 

Az egyházi beszéd célja rendszerint a lélek elhatározása, vala- 
mely erkölcsi cselekvésre való rábírás. Az unitárius hittani. felfo- 
gásból kifolyólag a cselekvés rugója nem lehet a félelem, sem a 
jutalom reménye, hanem az erkölcsi jónak, mint önértéknek fel- 
ismerése. Ebből következik, hogy a liturgikus cselekményeket körül- 
ölelő művészi törekvéseknek is ezt kell kifejezniök, éreztetniök. 
Az unitárius egyházi beszéd ennélfogva sohasem lehet jeremiádok- 
nak az elsírása, sem a" pokol borzalmainak fantasztikus leírása, 
sem ótestamentumi átkoknak a szórása. De nem lehet unalmas, 


. száraz értekezés sem. Az unitárius egyházi beszéd legyen a lélek 


beszéde a lelkekhez, legyen a fölfelé vágyó lélek megnyilatkozása, 
az Atyához, az Élet igaz szelleméhez vezető útnak keresése. Ne 
legyen pongyola stilusban elmondott közhelyek, frázisok halmaza, 
de ne legyen koturnusos pátosszal előadott dodonai kijelentések 
tömege sem. Az unitárius prédikáció legyen a meggyőződés hang- 
ján, a templom ünnepélyes komolyságához méltó nyelvezettel elő- 
adott, kellő gonddal kidolgozott szónoki beszéd. Ha a pap hosz- 
szabb gyakorlat után sem tud megfelelő beszédet írni, inkább adja 
elő a mások beszédeit, melyek az ő gondolatkörét fedik, mintsem 
rossz, művészietlen beszédekkel szoktassa el a gyülekezet tagjait 
a templomba járástól. A beszéd tartalmasságánál és gondos, mű- 
vészi kidolgozásánál ne tegyünk különbséget falusi és városi pap 
között; mindkettő törekedjék arra, hogy gyülekezetének a lehető 
legjobbat adja, mert a szép, tartalmas beszédet a falusi ember sem 
veti meg és sokszor bár nem is érti meg teljesen a tartalmat, de 
a beszéd szépsége mégis vált ki belőle oly érzelmeket, melyek el- 
határozók lehetnek erkölcsi életére. Az esztétikum, a szép ne legyen 
mellékes az imádkozó, prédikáló papra, a liturgusra nézve, mert 
csak így őrizheti meg magát a megszokottá és unalmassá válástól. 

Az imádkozásra és prédikációra a gyülekezeti ének készíti 
elő a híveket. Hogy az éneknek a predikációval tartalmi össze- 
függésben kell állnia, már volt szó arról, valamint arról is igen, 
hogy művészi, esztétikai hatás elérése végett a zenét kell első sor- 
ban fokozott mértékben igénybe vennünk. ,Az egyházi zene már 
a legrégibb kultúrnépeknél a vállásos érzés fokozására szolgált 
ünnepélyes istentiszteletek alkalmával", mondja Herm. Wolff (Kurz- 
get. Allg. Musiklehre). Ma is ezt a célt szolgálja és mintégy . elő-. 
készíti a lelkeket az áhítatos imádkozásra, a prédikáció figyelmes, 
érdeklődő JEVZTSTS A zene alaptörvénye a feszültség, mely a 
nyugalmi állapot felé törekszik s már ez az alaptörvény mintegy 

predesztinálja a vallásos érzés szolgálatára. Hiszen az emberi lélek- 
ben is, akár csak egy zeneműben, az érzelmi és akarati hullámzás 
sok feszültségi csomópontokat hoznak létre, melyek a megnyugvási 
állapot bekövetkezését kívánják — amit a vallásos érzés kielégü- 
lése mozdit hathatósan elő — s egész életünk nyugalma, lelkünk 
egyensúlya attól függ, hogy ez a megnyugvási állapot a feszültségi 
csomópontok erejével milyen viszonyban áll: teljesen feloldja-e őket, 
. létrehozza-e a tökéletes kiegyenlítődést, vagy nem ? A zene mintegy 
a jelenségek világa mögé nyúl s lelkünket, e mikrokozmoszt, a 
mindenség: a makrokozmosz legbensőbb lényegével, lelkével kap- 
csolja össze s mint a mindenségen átvonuló világakarat hullám- 
zása csap lelkünkbe és kényszeríti akaratunkat a maga szolgála- 
tába, az általa mutatott irány követésére. 

A zene feszültségeiben lelkünk felviharzása s azok feloldó- 
dásában lelkünk megnyugvása fejeződik ki. A zene leghívébb 
kifejezőie a legbensőbb lelki élet hullámzásainak s azok össze- 
függésének a jelenségek világa mögötti nagy ismeretlennel. Ezért 
elképzelni sem lehet vallásos életet zene nélkül, mert hiszen a 
vallásos felhevülés, a vallásos érzelem kitörésének pillanatában 
mintegy a mindenség szellemének az emberi lelken való átrezdülését 
véli megérezni az ember s ez átrezdülés megérzésének vissz- 
hangjaként megzendül ajkán a vallásos ének és az ünnepélyesen 
előretörő dallamban nyer feloldást a tulfeszült vallásos érzelem. 

Lelkünk vallásos érzésének megnyugvást kereső vágyakozása 
sok tekintetben, azokban a dicséret- és zsoltárdallamokban fejeződik 
ki, melyeket templomainkban szoktunk énekelni. Mily megragadó, 
mily fölemelő, mikor egy népés gyülekezet ajkán. zendülnek meg 
azok s a sokféle szinezetű hang eggyé olvadva, az érzések, vágyak 
tarka sokfélésége is egy vággyá, egy érzéssé tevődik össze és 
mint hatalmas áradat hömpölyög a dallam által létesített mederben. 
De vajjon hol zendül meg a zsoltár, az Istent dicsőitő magasztalás, 
mint népes templomi gyülekezet közös érzélmének kitörése és 
kifejezője? Nem mindenütt, különösen nem városi templomainkban, 
ahol pedig azt várná az ember, hogy a városi közönség fejlettebb 
művészi érzéke következtében a vallásos érzés fokozott mértékben 
fogja keresni a megnyugvást, kielégülést az éneklésben, az énekek 
dallamában levő feszültségi feloldódásokban. A városi gyülekezet 
nagyon gyakran" rábizza az éneklést a kántorra és a liturgikus 
cselekményben aktive résztvevő hivek serege helyett átalakul hallgató 
közönséggé. Ez a jelenség a templom szerepét sajátosan módosítja, 

hangversenyterem jellegűvé teszi, hol sokan szórakozást keresnek, 
nem pedig a vallásos szükségletek kielégítését. Néha e visszásság 
kifejlődését a kántor is előmozdítja azzal, hogy az imádság és 
prédikáció közé a gyülekezet éneke helyébe hangverseny darabokat 
iktat" be gyakran a lelkész előzetes tudta nélkül és így a gyülekezet, 


melynek énekében a lelkésszel való imádkozás áhitatának Vissz- . 


hangja kellene, hogy megzendüljön, akarva, nem akarva hangverseny 
hallgatósággá alakul át. Nem lehet kifogásunk a.vallásos zene- 
irodalom remekeinek előadása ellen a templomban, de ezt nem a 
gyülekezet liturgikus cselekményének rovására kell tenni. . Német- 
országban remek templomi hangversenyeket hallottam, de sohasem 
az istentisztelettel kapcsolatban, hanem azon kívül. Az istentisztelet 
legyen a lelkész és gyülekezet együttes liturgikus cselekménye. 

Természetes, hogy városi templomainkban helyet kell adnunk 
a magasabb zenei igények kielégítésének is vallásos műdarabok 
előadásával. Föltétlenül szükséges ennélfogva a templomi hang- 
versenyek bevezetése lehetőleg a téli időszakban. Megeshefik, vol- 
nának ósdi felfogású emberek, kik ezen megbotránkoznának, de 
1—2 hangverseny után ők lennének az eszme leglelkesebb támo- 
gatói. Lehetőleg minden héten vasárnap délután, esetleg havonként 
kellene 1—1 hangversenyt rendezni, melynek anyagát úgy kellene 
mindig összeválogatni, hogy a zeneirodalom klasszikusai mellett 
régi és újabb egyházi énekeink is helyet nyerjenek énekkari, 
esetleg orgonakiséretes szóló-előadásban. Ezzel elérnők azt, hogy a 
közönség megismerné sok énekünk benső szépségét és kedvet 
kapna — az istentisztelet alkalmával való éneklésre. E célból városi 
kántorainknak, zeneértő tanárainknak jutna fontos szerep, miből 
következik, hogy feltétlenül gondoskodni kellene arról, hogy ahol 
templomi vallásos hangversenyek rendezése lehetséges és szükséges, 
mindenütt zeneileg elsőrendű kántor legyen, aki szerepének, mun- 
kájának megfelelő javadalmazásban is részesüljön. : 

E vallásos hangversenyek részletes tárgyalásában nem bocsát- 
kozhatom, mert az tulesik e dolgozat szűk kerétén; azt azonban 
hangsúlyozom, hogy épen a vallásos érzés esztétikai irányban való 
kielégülésének a vágya követeli meg magasabb műveltségű és 
zeneileg képzettebb városi gyülekezeteinknél, hogy e tekintetben 
valamit tegyünk. , i 

Sokat hallunk templomi éneklésünk vontatottságáról, rithmus- 
talanságáról, kacskaringózásáról. Ebben van is igazság sok gyüle- 
kezetünkre vonatkozólag, de ha különösen faluhelyen nem meg- 

felelő az éneklés, annak nagyon gyakran nem a gyülekezet az oka, 
hanem a kántor, aki csak megadja a hangot s aztán kiséri az 
orgona jó, rossz akkordjaival á hivek tetszés szerinti énekét, mint 
a pásztor a csordát. Hogy egy lelkiismeretes kántor, aki nemcsak 
hangadó, hanem valóságos énekvezér, milyen eredményt tud elérni, 
azt magam is tapasztaltam egy fiatalabb, ámbiciózus, jó zeneértő 
- és esztétikai érzékkel biró kántorunk templomában, hol a régi 
vontatott, cikornyás módszert kifogástalan rithmusú éneklés váltotta 
fel. Igaz, hogy ez az énekvezér nem csupán kenyérkereseti mellék- 
foglalkozásnak tekinti a kántorságot, hanem hivatásnak, amibe 
lelkét, jóérzését és legjobb tudását viszi bele. Ha minden egyház- 
. ,községünk kántora így fogná fel a dölgot, meg volna oldva a: 
gyülekezeti éneklés ritnmusának a kérdése. 

Sajnálatos dolog, hogy templomi. énekeink közül több elég 
szép dallamut gyülekezeteink nagy részében nem énekelnek a 
kántorok nemtörődömsége miatt. Különösen a 16—17. sz.-ból 
származó régies, ódon szövegű énekeink nem örvendnek köz- 
kedveltségnek, pedig azoknak szövege is, dallama is sokszor rejt 
magában annyi szépséget és művészi becset, ha nem többet, mint 
akárhány felkapott, idegenből importált új ének. ,Nem minden 
rossz, ami régi s nem minden jó, ami új". 

Régi énekeink között vannak olyanok, melyeknek eredeti dal- 
lamán változtatott, módosított az évszázados használat. Kár a 
purizmus szent nevében visszaváltoztatni az ilyen dallamokat ere- 
deti alakjukra, mert a használat "rendesen a dallamnak . idegen 
lélekből fakadt idegenszerűségeit változtatta át a mi népünk lelki 
világának megfelelővé s így a visszaváltoztatás csak ront a mi 
szempontunkból. Az , Erős várunk" dallama is pl. eltért az eredeti 
lutheri dallamtól, de azért határozottan kár volna kidobni énekes- 
könyvünkből azt, mi egészen sajátunkká lett s helyette betenni azt, 
ami fülünknek mindig. idegenszerű lenne. 

; Falusi vallásos estéink keretében, mihelyt azoknak rendszeres 
megtartása lehetővé válik, gondot kell fordítanunk az egyházi ének- 
tanításra felnőtt. hiveink között. Meg kell őket tanítani arra, hogy 
milyen a helyes és szép éneklés; be kell mutatni nekik a vontatott, 
cíkornyázott és á rendes, komoly, ünnepélyes rithmusú éneklés 
közt levő: nagy külömbséget; rá kell szoktatni őket, hogy az ének- 
lésbén is szeressék és keressék a szépet; föl kell világosítani, hogy 
. az éneklés és ordítás nem azonos fogalmak s aki tul akar kiabálni 
mást magasabb és mélyebb hangokon, nem bizonyos, hogy szépen 

és jól is énekel. Kellő rithmizálással be kell tanítani az ismeret- 
lenebb dallamú énekeket is s fel kell venni azokat a templomban 
énekelendők közé, hogy változatosabb legyen a gyülekezeti éneklés 
s ne állandóan ugyanazt az 5—6 dallamot ismételjék. 

A vallásos esték helyett vagy hiányában a nyári vasárnap 
délutánokat is nagyon üdvösen fel lehetne használni a felnőtt hivek 


. énektanítására, akik — tapasztalásból tudom — szeretnek vallásos 


éneket tanulni is, énekelni is, csak legyen ki lelkiismeretes jóaka- 
rattal ebben segítségükre legyen. S ha a pap és énekvezér ezt 
megcselekszik, minden bizonnyal építő munkát végeznek. 

A jó és szép énekléshez megfelelő orgonázás is kell. Sokat 
vitatkoztak az orgona szerepe fölött, hogy vajjon vezeti-e vagy 
kiséri az éneket, alája van-e rendelve vagy föléje emelkedik. Álljon 
valaki.a vitázók bármely pártján, nem osztom nézetét. Az orgonázás 
sem nem. vezet, sem nem kisér, hanem együtt halad az énekléssel, 
a kettő együtt alkot egy egészet. Aki a többszólamúság lényegét, 
a harmonia-tan esztétikáját, törvényeit ismeri, az tudja, hogy min- 
den szólamnak megvannak külön a maga feszültségi csomópontjai, 
emelkedései, esései s az összhangzatosság, a többszólamúság ezek- 
nek a különálló feszültségeknek, feszültségi feloldódásoknak egy- 
mással való küzdelmét, közös feszültségbe egyesülését és feloldó- 
dását, az együttes emelkedésben és esésben való részvételét, sajátos 
szerepét mutatja be. Az orgonajáték ezt a küzdelmet tárja a hallgató 
elé. Az orgonajátékban végbemenő eme közdelembe kapcsolódik 
bele a gyülekezet éneklése, amely az énekdallam megfeszüléseinek 
és feloldódásainak egymásutániságában,.a dallam befejeződésével 
létrejövő megnyugvásban egy oly kozmikus hullámzást mutat be, 
mely vagy párhuzamosan halad az orgonajátékban kifejeződő kiüz- 
delemmel vagy néha keresztezi azt, azonban minden esétben ölel- 
kezik vele és egymást kiegészítik. . 

Ebből következik, hogy az orgonajáték nem lényegtelen, ha- 


nem nagyon is fontos része az istentiszteletnek s kárhoztatandó az . 


a kántor, ki nem fordít semmi gondot az orgonázásra s játszik — 
közszólás szerint — blindre. Az előjátéktól az utójáték befejező 
üteméig kifogástalan játékkal kell közreműködni mindvégig a gyü- 
lekezeti éneklés és az istentisztelet szépségének emelése céljából. 
Rossz orgonázással el lehet rontani a legjobb gyülekezeti éneklés 
esztétikai hatását is, jó orgonázással azonban az éneklésnek, sőt a 
dallamnak hiányait is jóvá lehet tenni, el lehet enyésztetni, épen 
az orgonázás és gyülekezeti éneklés között levő, fennebb vázolt 


— 148 — 


seas átatüüetüüülkent tban. 


tg tal 


A művészetek szerepe az unitárius vallásos életben. 


viszony alapján. Énekvezéreink szeretnek az orgonák általários 
rosszaságával előhozakodni, mikor a sok rossz orgonázásról van 
szó. Tagadhatatlan tény, hogy igen sok egyházközségünkben rossz, 
kiselejtezni való orgona van, de ezzel szemben az is igaz, hogy a 
jó orgonista rossz orgonári is több művészi szépet tud produkálni, 
mint a rossz orgonista jó orgonán. 

. A fő az, hogy a szép, az igazi művészi szép érvényesüljön 
mindenütt vallásos nyilvános életünkben s templom, istentisztelet, 
prédikáció, ének, zene, minden hirdesse, hogy az unitárius vallás 
nem csupán a rideg józan észé, hanem a melegen érző szivé is 
s ki tudja elégíteni ennélfogva a vallásos érzés esztétikai irányú 
szükségletét is. 

k 

Az eddig elmondottakban bemutatni törekedtem nagy voná- 
. sokban, hogy a mi unitárius nyilvános vallásos életünkben a mű- 
vészetek mely ágai játszanak szerepet s ez a szerep hová és med- 
dig terjedhet ki. Nagyjában megjelöltem a teendőket is, melyek 
ránk várnak a művészetek nagyobb mértékű felkarolásánál vallásos 
életünkben. Hogy megtegyük azokat s ezáltal a vailásos lelkek 
esztétikai irányú kielégülését is az eddiginél fokozottabb mértékben 
. elősegítsük, a kor parancsolja. A modern ember igényeinek meg- 
felelő művészetet kell bevinni templomainkba, istentiszteletünkbe, 
hogy a vallásos érzésnek semmiféle szükséglete se maradjon kielé- 
gítetlenül. Csak így akadályozhatjuk meg a vallásos közömbösség, 
hideg egyháziatlanság kifejlődését híveink lelkében s csak így kelt- 
hetünk érdeklődést vallásunk iránt azok lelkében, akik keresik a 
" kor kulturális követelményeinek megfelelő vallást. 5 

Azonban minden törekvésünk. kárba veszhet, ha olyan papok 
állnak egyházközségeink élén, kik nélkülözve a művészi képzettsé- 
get és érzéket, nemcsak hogy vezetők nem tudnának lenni a mű- 
vészetek nagyobb szerephez juttatásában, sőt még akadályul szol- 
gálhatnának a művészi törekvések érvényesülésénél. Itt kell legelső- 
sorban segíteni. A vallásos művészet szempontjából és érdekében 
ne csupán a kántorképzés foglalkoztasson, hanem a papképzés is. 
Ha a multakban több művészi érzékkel bíró papjaink lettek volna, 
sok értékes műkincsünk nem kallódott volna el, sok művészietlen 
templomunk helyett izlésesebb, szebb templom épült volna és sok 
egyházközségünkben magasabb nívón állna a gyülekezeti éneklés. 
A teológián nemcsak tudományos, de bizonyos fokú művészi ki- 
képzést is kell nyernie a leendő papnak. Föltétlenül be kell vezetni 

A művészetek szerepe az unitárius vallásos életben. 


a teológiai tantárgyak közé a művészettörténelmet, különös tekin- 


tettel az egyházi művészetre és az esztétikát. Kevesebb száraz tudo- . 


mányt, több erkölcsi és esztétikai érzéket adjon a teológiai akadé- 


mia növendékeinek s akkor oly papság fog keletkezni, mely egy. 


évtized alatt többet fog építeni egyházi és vallásos életünk templo- 
mán, mint egy "száraz tudományokkal teletömött, de laza erkölcsi 
felfogású és művészi érzékkel, művészi meglátással nem rendelkező 


papság egy évszázad alatt. 


Unitárius vallásunkban nagy eszmei érték van, melynek az 
emberiség közkincsévé kell válnia, de addig ez nem következik be, 
míg a mi föltárt aranybányánkká nem lesz. Szűkkeblüség, maradi- 
ság, nemtörődés és tudatlanság ne legyenek akadályai annak, hogy 
e gazdag eszmei tartalmat, értéket feltárva, a szép aranypalástjában 
állítsuk önmagunk és a világ elé. (Vége.) 


Zoltán Sándor. 

Elethivatás és erkölcsi autonomia. ) 
(A székelykeresztűri unitárius diákkonferencián tartott előadás.) 


Tegnap még az iskola padjaiban ültetek. Ma bezárul mögöt- 
tetek az iskola kapúja s holnap ki kell lépni az életbe. Eddig 
minden lépésetek elő volt írva. Ma megszünt a heteronom tör- 
vényhozás. Holnap saját magatok törvényhozása alá kerültök. Tegnap 
még egész munkátok receptiv volt, befogadó, elsajátító. Ma már 
a teremtő és alkotó munka kezdődik, A gyermekkor boldog, verő- 
fényes korszaka eltünt. Kicsi nektek már az a világ, nem érzitek 
jól magatokat benne. Kapujában álltok egy új világnak, melynek 
útjai még ismeretlenek előttetek. Mindkét világban idegenül érzitek 
magatokat: a régiben, melyből már kinőttetek s az újban is, mely- 
ben még nem vagytok otthon. 

A Serdülés, a második megszületés vajudó krizisét élitek. 
A remények, nagyratörő tervek, az álmok és ábrándok hősi kora 
ez, mely sok ballépésen, sok tévedésen s lelki forrongások zavaros 
hullámain keresztül vezet, míg végül az ifjú ember megtalálja 
önmagát, míg kialakul az én. 

Elindulnátok tehát, de még az első lépés megtétele előtt elé- 
tek mered az a kérdés: hová? merre? A teremtő munka és tevé- 
kenység életünkben azzal indul meg, hogy keressük igazi hiva- 
tásunkat. Ez az útkeresés minden fiatal embernél súlyos probléma 
s boldog az, akinek a kor meghozza az égető kérdések megoldását 
s megadja a feleletet arra a kérdésre, hogy mi végre van itt a 


földön ? 


1) Források: G. Grunwald, Die Pádagogik des zwanzigsten Jahr- 
hunderts. 1927. Freiburg im Breisgau. Eduard Spranger: Psychologie des 
Jugendalters, Leipzig. 1925. R. Liebenberg: Berufsberatung. Methode und 
Technik, Leipzig, 1925. Berufsberatung, Berufsauslese, Berufsausbildung. 
(Landesverőffentlichung zum Reichsarbeitsblatt 32. Sonderheft.), Berlin, 1925. 
H. Sachs: Probleme und Methoden der systematischen Berufspsychologie. 
Psychologie und Berufsberatung. Langensalza, 1925. E. Krieck: Philosophie 
der Erziehung, Jena, 1925. Ionas Cohn: Geist der Erziehung, 

Az útkeresés, elindulás az élethivatás felé. Súlyos kérdés, 


mert sokfelé ágazó vonatkozása van. Nerucsak kenyérkereset, tehát 


gazdasági, hanem szociális kérdés is: legmélyebb gyökere azonban 
a pszichológiához vezet; de ethikai vonatkozása is nyilvánvaló, 
Mondd meg, mi akarsz lenni s én bepillantok ezen a résen lelked 
legtitkosabb zugába, ahol a világnézet tényezői gomolyognak. 
Titkos vágyaidról és törekvéseidről tesz a feleleted önvallomást, 
mely kitárja előttünk értékelésed szintjét. De pszichológiai kérdés 


is, mely a lelki fejlődés lényegének, irányának, tempójának és. 


ritmusának problémáihoz vezet. Élethivatást választani, nem a helyés 


kifejezés. A valóságnak megfelelően úgy kellene mondanunk : meg- : 


találni, felfedezni az élethivatást. A szó mindnyájunk ajkán forog. 
De melyik nevelő tudja megmondani, hogy mi az ő tanítványa 
hivatása? Tudta-e és sejtette-e a 18 éves sátorkészítő és szönyeg- 


szövő Pál, hogy minő lelki forrongások után s hova fog vezetni" 


az Ő élete útja? Ha forrongott is lelkében valami határozatlan vágy 


és nyugtalanság, látta-e előre a damaskusi út megvilágosodását? 


Sejtette-e Spinoza, mikor a mühelyben a szemüvegeket csiszolta, 
hogy egy egész világ gondolkodását fogja irányítani a csiszolópad 
mellett érlelődő elmélkedéseivel ? 

Nem több, mint legfeljebb 20—30 éves a pszichológiának az 
az ága, melyet pszichotechnikának neveznek. E tudomány lényeges 
feladata: megvizsgálása és megállapítása a gyermek és ifjú ember 
képességeinek és diszpozicióinak abból a célból, hogy mindenki 
az életben arra a pályára, arra a hivatásra kerüljön, amely született 
diszpozicióinak és hajlamainak legjobban megfelel. E tanítás Ame- 
rikából indult el s Európában is nagy és szorgalmas munkát indí- 
tott meg. Az amerikai tudományos szellem pragmatizmusát és 
technicizmusát jellemzi az a vonása, hogy a tudomány megálla- 
pításait azonnal a gyakorlati élet aprópénzére akarja felváltani. 
Pszichológusok és pedagógusok között sok a hive, akik sokat, 
mindent várnak az ú. n. hivatáslélektantól (Berufspsychologie) s a 
Berufsberatung-tól. A pszichotechnika feltétlen hivei azt hirdetik, 
hogy különböző pszichológiai vizsgáló módszerekkel, intelligencia- 
vizsgálatokkal meg lehet állapítani, hogy ki mire való, ki mire leg- 
alkalmasabb. A vizsgálatok megállapításai a gyakorlati életben is 
érvényesülnek. A háboruban ilyen vizsgálatok alapján szemelték ki 
a repülőket, az autók vezetőit, A háború után bízonyos szolgálati 


ágak (posta, vasút, közlekedésügy, rendőrség) ez úton kapják 
embereiket. 

De vannak mások, akik óva intenek a vérmes reményektől.") 
Elismerik ugyan e vizsgálatok hasznát, de hangsúlyozzák, hogy a 
pszichotechnikai vizsgálatok az egyéniség magvát sohasem fogják 
feltárni és sohasem fognak bevezetni abba a legsötétebb és leg- 
ismeretlenebb országba, melynek neve — a lélek. Azt mondják ; 
ezek, hogy a gyakorlati élet többet kérdez, mint amire felélni lehet, 
több és nehezebb feladatot ad fel, mint amit meg lehet oldani. 
A személyiség, a testi-lelki fejlődés általános befolyását sem ellen- 
őrizni, sem kikapcsolni nem lehet. 

Nem feladatunk most e tudományos kérdésben állást foglalni. 
Csak rá akartunk mutatni az alkalmazott pszichológia e kisérleteire, 
melyek jelzik az élethivatás problémájának nehézségeit és jelen- 
tőségét. Különben nemcsak az öregek, a tudomány reprezentánsai, 
hanem maga a serdülő ifjúság is foglalkozik a kérdéssel. Az a 
német ifjúsági mozgalom, mely ,vándor madár" (Wandervogel) 
néven ismeretes s amely sok túlzó és éretlen gondolat mellett sok 
egészséges és nemzetépítő eszmét is termelt, sőt valósított is meg, 
legkomolyabban és részletesebben épen az élethivatást fejtegeti s 
.- ez egyik legfontosabb problémája. Sőt, ha nem csalódom, a ti 
konferenciátok gondolata is ilyen s ehez hasonló elgondolásokból 
eredett s ez is oka annak, hogy ma itt sorsotokról tanácskoztok s 
jövendő életetek formáját keresítek. d 

Mindenféle nevelői gondolkodást a nyugtalanságnak, az elé- 
gedetlenségnek az érzése indit meg. Három eset lehetséges itt. 
A nevelő meg van elégedve magával, korával, a társadalommal, 
melyben él s a növendéket a maga képére akarja formálni, leg- 
feljebb tökéletesebb kiadásban, de lényegében azonos vonásokkal. 
Vagy nincs megelégedve sem magával, sem a társadalmi közösséggel 
s egy jobb és tökéletesebb nemzedéket akar nevelni fejlettebb 
közösség részére. Vagy végül: egyedül a növendékre tekint a maga 
testi-lelki adottságában s a csirákat törekszik kibontakozásra segíteni. 

E gondolkodásnak is, a pszichotechnikai vizsgálatoknak is a 
legmélyén az a gondolat rejlik, hogy mindenkinek a lelkében van 
egy ős eredeti elhivottság csirája, amely az ő sorsát, az Ő jöven- 
dőjét a lehetőségek bizonyos határai között determinálják, Vallásos 
gondolkozású és érzelmű emberek itt az isteni gondviselés mun- 
kájára gondolnak. Pszichológusok azt a tételt értik rajta, melyet a 


1) Dr. Gál Kelemen, Pszichotechnika. Keleti Ujság 1928. 293, 294, 
296, 1929. 1. 6. 8. sz. A 

természettudományok megállapításai is igazolnak, hogy mindenki 


bizonyos diszpoziciókkal és csirákkal jő e világra, melyek hivatását 


meghatározzák. 

Vizsgáljuk meg: mi a hivatás ? 

Az emberek legnagyobb része a hivatás és életpálya, vagy 
hivatal fogalmát egynek veszi, azonosítja. Volt idő, mikor primitiv 
társadalmi állapotok között a kettő azonos volt. Minél differen- 
ciáltabb és bonyolultabb a társadalmi élet szervezete, annál jobban 
eltávolódik egyik a másiktól. Hivatás a szónak a tárgyra vonatkoz- 
tatott értelmében az az állandó és tartós munka, melyet az egyén 
a társas közösségben valamely állásban végez; az alanyra vonat- 
koztatott értelmében hivatás az olyan munka és cselekvés, amire 
egy belső hang ,elhív". Ez a belső hang a Sokrates daimonionja, 
amely hív olyan értékes cselekedetre, melyre különös megbízatásom 
van. Hív valami s én nem tudok ellenállani, nem tudok nem enge- 
delmeskedni. Ennek a belső hangnak engedelmeskedik Luther, 
mikor kijelenti: ,itt állok, máskép nem tehetek". Ennek a" szavát 
hallja Dávid Ferenc, mikor vesztét érezve is kimondja : , Azt írtam, 
amit éreztem s amit érzek, bízó lélekkel igazán hirdettem". 

Az életpálya kenyérkereset, a hivatás önfeláldozás; amaz 
eszköz, ez az erkölcsi személyiség kiteljesedése. Amaz első sorban 
és főként az egyén érdekét szolgálja; ez szolgálat a köznek, gyakran 
az egyén boldogulása, sőt élete árán is. 

Az elhivatás azonban nagy és ritka sors; csak nagy szelle- 
meknek adatik, átlagos embereknek nem. Az életbelépő fiatal ember 
sorsa nem ez, hanem az, hogy választania kell olyan hivatást, mely a 
képességek zavartalan és teljes kibontakozását sehol sem engedi 
meg. A mai erdélyi magyar itjúság részére ez a választás — sajnos — 
nagyon szűk határok között van adva. És az életben azt látjuk, 
hogy nagyon kevés kivételt nem számítva, nincs, nem volt és 
sohasem lesz teljes összhang az egyén és hivatás között. Azt szoktuk 
mondani: az egyén betölti hivatását. Megfordítva is teljes joggal 
mondhatnók: a hivatás betölti az egyént. Beszédes kép ez: az 
egyén egy edény, a hivatás egy tárgy, mely sohasem talál bele 


pontosan az edénybe. A hivatás egy oldala mindig kívül marad 


az edényen s az egyén egy része mindig üres és betöltetlen. 
A hivatás kívül maradó része azok a követelmények, melyeket 
mindég idegennek érzünk, soha az egyén tartalmává nem lesznek 


s egy életen keresztül úgy hatnak, mint teher, mint állandó ked- 
vetlenség forrása. 

A modern élet technicizmusa súlyos problémává tette a hivatás, 
a munka és személy között ezt a disharmoniát. A gépies, mecha- 
nikus részletmunkának ez a sivársága és lélekgyilkoló üressége ott 
áll különösen éles megvilágításban élébünk, ahol a fej már nem 
gondolkozik, csak a kéz vagy a láb jár, ahol olyan részletmunkát 
kell végezni, melynek értelmes : összefüggését és célját a munkás 
nem látja, nem érti. Amerika nagyra van vele s büszkélkedik a 
munka e tökéletes gépiesítésével, de nem veszi észre, hogy közben 
a teremtő lélek életét gyilkolja. Itt kezdődik a mai ember életének 
tragikus kettészakadása: egyik oldalon a lelketlen, örömtelen, 
hivatali munka és kötelesség; a másikon személyi élete, melyet 
nem élhet úgy meg, hogy forma, összhang és megelégedés 
legyen benne. 

Ezért nagy fontosságú és ezért nehéz a hivatás választása, 
helyesebben: felfedezése. Nehéz, mert két érdeket kell szem. előtt 
tartani, mindkettőt lehetőleg kielégíteni és egyeztetni. Egyik az 
egyén érdeke, aki képességeinek, hajlamainak legmegfelelőbb és 
alkalmasabb hivatást keresi. Másik a közé, mely azt kivánja, hogy 
minden hely az erre legalkalmasabbal töltessék be. A két érdek, 
mintha fedné egymást, de korántsem esik össze. 

Már érintettem, hogy milyen tökéletlenül lehet az ú. n. alkal- 
masságot megállapítani. A pszichotechnika — mai tökéletlen esz- 
közeivel — nem tudja az emberi lélek titkos mélyeit átkutatni s 
valószínűen sohasem is fogja tudni. Az egyén örökölt és fejlesztett 
diszpoziciói sohasem fedik teljesen azokat a követelményeket, melyek 
egy hivatáshoz fűződnek. Az ifjúban van talán egy csomó alkalmas 
tulajdonság, de hiányzik kettő-három, vagy talán több is s ezek 
között talán egy nehány olyan, melyet megfeszített buzgalommal 
sem tud megszerezni. Aztán: az ifjú ember még nem kész, nem 
. szilárd, benne még minden fejlődőben vari. Szorgalom és erő- 
feszítés tehetségeit kifejlesztheti. Viszont: kedvezőtlen hatások, 
betegség stb. reménytkeltő kezdeteket megsemmisíthetnek. De meg 
az egyénnek kétségtelenül megvan az a jogos igénye, hogy maga 
. próbálja ki, mire viheti akaratereje, mennyire képes tehetsége 
hiányait komoly munkával legyőzni. E szempontból a cél nem az, 
hogy mindenkit, mint alkalmazható tárgyat a legalkalmasabb helyre 
állítunk, hanem az, hogy úgy neveljünk, hogy tehetségét mindenki 
megismerje s önként álljon arra a helyre, amelyen a legtöbbet és 
" legjobbat teheti. Tehát a pszichotechnika által kitűzött cél, hogy 
mindenkinek helyét a közösségben meghatározza, összeférhetetlen 

. az egyén ama szabadságával, hogy szorgalommal és akaraterővel 
útat törjön magának, habár a közösség érdeke felette áll az egyé- 


nének. Ellentétben áll a család felfelé való törekvésével is. Hebbel 
Frigyes, egy kőmíves fia, örömtelen proletár ifjúság után emel- 
kedett a szellemi élet legmagasabb csúcsára. Mussolini kemény 
köőmívessegédi élet után egyszerű :tanító fiából lett Olaszország 
duce-ja. A német köztársaság első elnöke timármester volt. 
Mindezen ellentétek és nehézségek mellett is fenn kell tar- 
tani követelményül és célul kell kitűzni, melynek a magyar közélet 
vezetőit irányítania kell, azt az elvet: nindenki számára a leg- 
alkalmasabb helyet és minden helyre a legalkalmasabb embert. 
Azt mondhatnátok arra, kedves fiatal hallgatóim, hogy mindez 


helyes, de nagyon elméleti értékű fejtegetés, mely nem illik a mai 


erdélyi magyar ifjúság helyzetére, melyből tehát az ifjúság nem 
okulhat, melynek nem vonhatja le magára a következményeit. Ha 
mindig nehéz volt az ifjú életbelépése, ma különösen az. Az erdélyi 
magyar ifjúság előtt az élethivatások tág mezején egész tájak 
zárultak be. A mai erdélyi magyar ifjúság háta mögött nem áll 
egy erkölcsi és anyagi javakban bővelkedő társadalom. Ha az 
elmult szomorú 10 esztendő történetére visszanézük, csak az igazság 


szavára hallgatunk, mikor megállapítjuk, hogy az életbe kilépő 


ifjúság nélkülözte ezt a bátorító és vezető támogatást. De igazság- 
talanság volna azt állítani, hogy ez a be nem avatkozás közönyből, 
nemtörődömségből vagy fásultságból eredt. Az igazság az, hogy. 
maga az a magyar társadalom is a nagy csapástól elkábulva, szinte 
öntudatlanul és tanácstalanul állott. A helyzet ma is csak annyiban 
javult, hogy ráébredett ezirányú kötelességei halaszthatatlan voltára : 
a segítés és támogatás útjait és lehetőségeit ma már talán látja, 
de — nyújtani csak részben tudja. De keresni, már keresi — hisz 
a ti mai kongresszusotok is egyik beszédes bizonyítéka annak — 
s mind többen és többen vannak, akik tisztábban kezdenek látni. 
Sok mindennek meg kell változnia még s mindenek előtt az élet- 
hivatásokról vallott egész régi felfogásunknak, hogy az elfogultságok 
sűrű hálóját letépjük lelkünkről, hogy tisztán láthassuk az előttünk 
álló kötelességeket. : 

S ha szomorúbb is a ti helyzetetek, mint volt annak idején 
a miénk, azt mondom nektek Nietzschével: ,ki ne dobjátok a lel- 
ketekben élő hőst", 

Az a társadalmi és lelki közösség, melybe beleszülettetek, 
rátok néz, tőletek várja jövő életformája kialakítását. Az a vezetés 

. — és irányítás, amelyre ti most minket kértetek fel, nemsokára a ti 
gondotok, a ti feladatotok lesz. Nem tanítani, nem nevelni akarlak 
titeket; hiszen tudom, hogy minél közelebb álltok , kész" formá- 
tokhoz, minél jobban kialakult énetek, annál hatástalanabb minden 
nevelni akarás. Csupán gondolatokat akarok ébreszteni lelketekben, 
olyanokat, amelyek "megvannak, de szunyadnak vagy kilépni 
bátortalanok. 

Egy élethivatás betöltése csak társadalmi közösségben lehet- 
séges. Mondanom sem kell, hiszen magyar és tegyük hozzá: uni- 
tárius ifjakhoz szólok, hogy az a közösség az erdélyi magyar tár- 
sadalom. Nem a régi magyar gentry értelmében, mely magát s 
az intellektuális osztályt elválasztotta a néptől, hanem a háború 
tanulságai alapján mind jobban kialakuló abban az értelmezésben, 
mely az egy nyelvet beszélő, egy történelmi multon és tradición 
álló, egy kálváriát járó s egy cél felé küzdő egész nép tömegét a 
egnagyobbtól a legkisebbig egy szerves közösségbe foglalja. Ebben 
a közösségben az élethivatás betöltése felé az út kemény és fegyel- 
mezett iskola után munkán -és szenvedésen, sikereken és siker- 
telenségeken, szorgalmon és kitartáson vezet keresztül. 

Az, hogy a közösség tagja vagy, nem kíván lemondást és 
önmegtagadást, csupán azt követeli, hogy szervesen belenőjj, bele- 
tagolódj. Ez nem azt teszi, hogy te, az egyén, csupán eszköz leszel 
a közösség életében, hanem csak azt, hogy belsőleg, szervesen 
fejlődnőd csak a közösségben lehet. Rousseau Emiljét kiközösíti a 
társadalomból, de ez a Robinsoni élet csak elképzelés, nem valóság. 
Platon az állam részére neveli ugyan a gyermeket, de az ő elgon- 
dolásában az állam nem abstractum, hanem egy nagy egyén s az 
egyén egy kicsi állam. A nevelő hatások a közösségből indulnak, 
nem az őserdők vadonából s a közösség úgy hat az egyesre, hogy 
az egyén saját értéke bontakozik ki tőle. Igy lesz az egyén cél is, 
eszköz is egyszerre. Saját érdeke is, de meg a közösségé is, kivánja 
a szerves betagolódást. Ez a betagolódás a köz szempontjából azt 
. jelenti, hogy minden egyénnek alá kell vetnie magát a közösség 
törvényeinek s valami módon szolgálatot tennie a köznek. De a 
köz az egyest nemcsak eszközül kivánja, hanem olyanul, aki önként 
alkaimazkodik s ajánlja fel szolgálatait. Így nemesedik a meg- 
hódolás belátáson alapuló önkéntes engedelmességgé, vagy amint 
Förster mondja: ,lelkes engedelmésségé" (beseelter Gehorsam). 

A közösség használható tagokat kíván. De ez a fogalom nem- 
csak gazdasági és technikai, hanem nemzeti használhatóságot is 

§ Élethivatás és erkölcsi autonomia. 
jelent: hűséget és azt a képességet és készséget, hogy a közösség 
ügyeiben részt vegyen. E belső hozzátartozandóság érzésétől függ 
a közösség ereje, amely annál nagyobb, mennél elevenebben élnek 
az egyén lelkében a köz jávai és értékei. Erre a közösségi tag- 
ságra kell a nevelésnek előkészíteni. Az egyén szempontjából a cél 
az erkölcsre, az autonomiára nevelés. De az autonomia csak 
üres keret, míg meg nem telik a kulturális közösségi élet tartal- 
mával. Ezzel telik ki az egyén, az én magva személyiséggé. A ne- 
velés célja tehát a kulturális közösség életében való részvétel vá- 
gyával és képességével telített autonom személyiség. Más szókkal: 
az ifjut ama történelmi kulturközösség autonom tagjává kell ne- 
velni, melyhez tartozni fog. ; 

Ez a meghatározás egyenlő súllyal hangoztatja az erkölcsi 
személyiség és a közösség jogait. A személyiség gondolata nem 


ismeretlen a háború előtti pedagógiai irodalomban sem. Nálunk a 


kolozsvári egyetem utolsó magyar pedagógusa, Schneller, hirdette 
mély meggyőződéssel. De a közösség alapot vető s célul is szol- 
gáló gondolata — habár nem egészen új — mégis a nagy háború 
eredménye. A háború rettenetes élményei s az azután következő 
forradalmak zavaros hullámaiból a közösség úgy emelkedik ki, 
mint megvalósítandó önértékű eszmény, mely kulturértékeket és 
javakat termel s célja a nevelésnek. 

Elemezzük meghatározásunkat. Cohn fejtegetései biztos vezér- 
fonalat nyújtanak. Mit jelent ez: autonom tag ? Az autonom ember 
nem parancsra, hanem saját lelke indításából cselekszik. A közös- 
ség az egyén, a tagok felett áll, túléli őket s mégis csak úgy él, 
ha tagjai elismerik: a tagok növekedő belátása által fejlődik s azok 
közösségi szellemével áll vagy bukik. Autonomia és közösségi tag- 
ság, egyszer az egyik, máskor a másik az uralkodó. A tag jogai 
akkor jelentkeznek, mikor a közösség formája változik; a közösség 
joga pedig abban, hogy egy alak mindig kiformálódik. De az auto- 
nomia fogalma kizár minden lezártságot és megmerevedést. A ne- 
velés célja is ilyen dinamikus jellegű: az ifjú ember tagolódjék be 
a közösségbe, de maradjon önálló. Ez a dialektikus feszültség tartja 
örökös mozgásban a nevelést. 

Az egyén ez önállóságát már csak azért sem veszítheti el, 
mert minden ember középpontja saját élményeinek, tehát egy kis 
világ középpontja, napja egy oly rendszernek, mely körül forog 
saját élményeinek rendszere. Ezért sem lehet puszta eszköz. Az az 
ifjú ember, aki már az én tudatára ébredt, nem törődik bele vakon 

idegen akarat igájába. Az megvizsgálja a közösség céljait, elfogadja, 
magáévá teszi s így már nem idegennek szolgál, mikor az egészért 
működik. Az egyénre nézve tehát az autonomia azt teszi, hogy 
cselekvése irányát a belátás és saját elhatározása szabja meg. Az 
út tehát az autonomiánhoz kezdődik az anomiánál, amely az ösztö- 
nök uralma törvények nélkül, ezt legyőzi a heteronomia, a törvé- 
nyeknek való engedelmesség, emezt meg a belátásból való ön- 
uralom, azaz autonomia. Önuralom ezek szerint azt jelenti, hogy 
az erkölcsi tudaton alapuló akarat, az énnek ez a centrális ereje 
kormányozza az egész ént, az tartja féken a szenvedélyek és ösz- 
tönök . száguldó erejét. Hibás tehát az a tanítás, hogy az ösztönö- 
ket és szenvedélyeket ki kell gyomlálni; hiszen ezek a mozgató 
erői és rugói cselekvéseknek, melyek nélkül még a fiziológiai élet 
sem képzelhető el. Helyes azonban az, hogy meg kell nemesíteni 
azokat, erkölcsi célok szolgálatára az erkölcsi tudat kormányzása 
alá kell állítani. 

A fennebbiekből következik, hogy az engedelmes akarat nem 
erkölcsi akarat s a nevelésnek nem lehet célja. S hibázott a régi 
iskola, mikor az engedelmes akarat kikényszerítésével megelégedett. 
Ez csak egy első lépcső, csak alkalmas lelki atmoszféra, melyben 
megteremhet belátása annak, hogy mit kell tenni és elhatározása 
annak, hogy az akarat a belátás irányában induljon el. . 

"A közösség értékeket megvalósító, javakat termelő hagyomá- 
nyokkal biró kulturális szervezet. Közösség nélkül az egyén üres 
fantom, puszta absztrakció. Erkölcsre való nevelés közösség nélkül 
— nonsens. Az egyén erkölcsi tartalmat és belátást csak közös- 
ségben szerezhet. Ebből a szempontból a közösség puszta eszköz- 
nek látszik. Pedig nem az, több annál. Mert nemcsak a közösség 
átal nevelünk, hanem a közösség számára is nevelünk. 

. Mit jelent ez? 

"" Minden közösség számít tagjai szolgálatára, alkalmas voltára, 
áldozataira. Egyén és közösség egymást feltételezik. Az egyén üres, 
deformált és tökéletlen a közösség nélkül. A közösség pedig, mely- 
nek az egyesek csak parancsra és saját akaratuk nélkül kedvetlenül 
szolgálnak, csak külső mechanizmüs, nem élő szervezet. A közös- 
ség csak akkor él az egyesben, ha ez hozzátartozónak érzi magát, 
.ha általa telítve van. Ez a hozzátartozás érzése az életet és egész- 
séges fejlődést hordozó erő: az egész a tagokban él, azok által hat. 
Az állati organizmus is szervezet, de a társadalmi közösségétől két 
lényeges jegy különbözteti meg. Emitt az egyes nem tudattalan 

tagja a közösségnek. Ezaz egyik. S a másik: a tag szembe is 


szállhat az egésszel. 
Fejtegetéseim fonalán egy fontos kérdéshez érkeztünk. 


Az ifjú ember előtt a közösségnek két képe áll: egyik a való- 


ságos, másik az, amelyik csak a lelkében él, amilyennek szeretné 
látni a közösséget. Az ifjú kornak különben is jellemző vonása, 
hogy eszményeket, ideálokat alkot magának s gyakran kiábrándulva 
veszi észre, hogy a valóság milyen távol áll az ő elképzeléseitől. 
S most már felmerül a kérdés: melyiket szeresse, a valóságost, 
vagy az eszményit? Széchenyi lángoló lelke elégett szerelmében 
aziránt a közösség iránt, melyben élt s beleőrült abba az önkínzó 
gondolatba, hogy nem tudta megnevelni a társadalmat annak a 
közösségnek a számára, amely lelkében élt. Ady ugart látott min- 
denütt a magyar mezőkön, de e mezők szeretete nem volt minde- 


neket lebiró hatalom lelkében. . Innen, hogy ma is dúl a harc az - 


Ady-kérdés körül. Szeresse-e tehát az ifjú azt a közösséget, mely- 
ben él, minden fogyatkozásával ? Vagy csak a lelkében élő eszmé- 
nyit? Szeresse-e népe történetében mindazt, ami volt, jót, rosszat," 
értékéket és javakat és tökéletlenségeket egyaránt? A feleletet az 
a meggondolás adja, hogy a szeretet nem a részekhez, hanem az 


egészhez kapcsolódik. A szeretet ott is fog értékeket és javakat fel- 


fedezni és találni, ahol a szeretetlenség csak értéktelent talál. Aki 
népét szereti, kétszeres fájdalommal látja meg annak hibáit és töké- 
letlenségeit s annál melegebb szeretettel fog hozzásímulni és ragasz- 
kodni. Fichte, a németek nagy tanítómestere, izolálni akarta az ifjú- 
ságot a romlott felnőtt nemzedéktől; de meglátta ebben a nemze- 
dékben is azokat a csirákat, melyek egy jobb jövő kifejlődését biz- 
tosították. Ady mindenütt csak romot, csak pusztát, csak ugart 
látott s mikor minden összeomlással fenyegetett, akkor lett hűtlen 
ahhoz a közösséghez, melynek csak Mohácsot kivánt. 

A nevelés külső tényezői a környezet, belső tényezői a disz- 
poziciók. A kettő között a középúton áll a hagyomány, melyben 
mint szellemi-erkölcsi légkörben él az ifjú ember az egymásra kö- 
vetkező nemzedékek sorában. A hagyomány sok tényezőből tevődik 
össze s képezi azt a történelmi és kulturális atmoszférát, mely a 
természeti környezetet nemcsak színezi, hanem szolgálatába is állítja. 
A háború előtt a pedagógiában általánosan elfogadott vélemény 


volt, hogy az ifjút a nevelésnek be kell vezetnie a tradicióba. A. 


háború és a forradalmak után felmerült a kérdés : vajjon . lehet-e 
cél a hagyományba való belenevelés? Az a mentalitás, amely ki- 

rugva lába alól a multat s megtagadva azzal minden közösséget, 


. a forradalmakat táplálta, levetkőzte a nemzeti gondolatot. Még a 


háború előtt Nietzsche ragyogó dialektikával és megvesztegető ékes- 
szólással kelt ki a történelem ellen. Azt hirdette, hogy a történelem 
ballasztja megakadályoz minden merész előretörést, minden szaba- 
dabb szárnyalást, elhomályosítja az elfogulatlan tisztánlátást, vissza- 
felé fordítja a tekintetet, mikor előre kellene néznie, leszorítja, mi- 
kor felfelé kellene irányulnia. A forradalmak közoktatási népbiztosai 
kidobják az iskolai tanulmányok rendjéből a történelmi erőfeszíté- 
sek heroikus küzdelmeit. A háború utáni pedagógiai pacifizmus 
kifelé az általános emberszeretet krisztusi igéit hirdeti álszenteskedő 
farizeizmussal, befelé a leggyűlölködőbb sovinizmussal nyomja el 
a más nyelven beszélők kulturális életét. 

Én mindezek mellett is azt hirdetem, hogy az ifjú ember 
merítse bele lelkét a multak vizébe, keresztelkedjék meg az ősök 
megszentelt hagyományaival, mielőtt az élet meghódítására indulna. 
A történelmi mult az az elugró pont, ahol lábát megvetheti, hogy a 
magasba lendüljön. Tekintsen bele előbb a nemzet történelmi kultur- 
javai és értékei tárába, mert milyen jövő lehet az, amely nem a multon 
épül? Nincs új kezdés sem a természeti, sem a szellemi világban s a 
történelem folyama is egy láthatatlan okviszony medrén rohan alá. 

Az erkölcsi autonomia fennebdiekben adott felfogása kijelöli 
azt a helyet, melyet a tekintély, engedelmesség és fegyelem a ne- 
velésben elfoglal. Azért emelem ki ezt a három mozzanatot, mert 
az utolsó három évtized pedagógiája ezek ellen indult harcba s 
azért támadja a régi iskolát, mert az ez elveken épül fel. A lelki 
fejlődésnek azon a fokán, ahol még az ösztönök és szenvedélyek 
uralkodnak, a nevelő tekintélye a tanuló még kialakulatlan s szóhoz 
jutni nem tudó jobb énjének képviselője. Egy fejlettebb fokon a 
személy tekintélyét a törvény, a szabályok, a normák iránt való 
meghódolás és engedelmesség váltja fel. Itt a cselekvést még a 
tárgy normálja. Ez az ifjú fejlődésében a jog és törvény fanatiz- 
musának a kora. Az erkölcsi autonomia ott bontakozik ki teljesen, 
mikor végül az én kialakulása után az uralmat a belátás veszi át 
s az akaratot a maga szolgálatába hajtja. Autonomia tehát nem 
korlátlan szabadságot jelent, nem a tekintély teljes elvetését, hanem 
összhangot az erkölcsi elvek és a belátás között. De az autonom 
ember meghódolása és engedelmessége nem az embernek szól, 
nem is a törvényeknek és szabályoknak, ami még mindíg csak 
heteronomia, hanem saját erkölcsi belátásának. 

Szükséges ezt a mai ifjúság előtt hangsúlyozni, az előtt az 
ifjúság előtt, mely a saját életformája keresése közben oly sok jelét 
adja a fegyelmezetlenségnek s oly kevéssé ismer el tekintélyt. 
Hiszen igaz, a tekintély elve nem cél, csak eszköz, mely azonban 
a lelki fejlődés egy fázisában elkerülhetetlen s minél jobban közeledik 
a fejlődés az én kialakulásához, annál jobban háttérbe szorúl a 


tekintély elve, míg teljesen eltünik. A baj csak az, ha idő előtt, még. 


az erkölcsi személyiség kialakulása előtt, nem ismerik el. Innen 
aztán a sok összeütközés apák és fiuk, meglett nemzedék és ifjabb 
generáció között. Szerencsés állapot az, ha a nevelés és az iskola finom 
érzékkel megérzi, mikor kell lazítani a gyeplőt abban a tudatban, 
hogy minden nevelésnek végső célja az, hogy magát feleslegessé 
tegye. A kényszerített tekintély és meghódolás nem erkölcsi érték: 
bélátáson alapuló önkéntes engedelmesség az autonom személy 
kiteljesedése és a köz fejlődésének mozgató és éltető ereje. 

Ez a feleletünk a forradalmi pedagógia tulzásaira. Ez Rousseau 
eljárására, ki a gyermeket fék nélkül ösztönei és szenvedélyei 
vezetésére bizza, mintha bizony az ösztönök uralma szabadság 
volna. És ez Ellen Key, Gurlitt és Wyneken féktelen izgatásaira, 
kik a régi iskola elleni elfogultságukban minden rosszat ráfognak 
s a rosszul értelmezett szabadság nevében hadat izennek minden 
fegyelmezésnek. Mert valljuk, hogy önnevelés nincs és el sem 
képzelhető önfegyelmezés nélkül, mely az ösztönök és szenve- 
délyek viharos száguldását féken tartja, mint szilaj csikót a zabla, 
amely állandó készenlétet, az erkölcsi belátásnak engedelmeskedő 
akaraterő uralmát jelenti. 

Az erdélyi magyarság nemzeti társadalma akkor lesz meg- 
nevelve, ha a társadalom minden tagja szervesen munkáló részként 
felelős tényezőnek érzi magát, önként, a belső elhivatottság érzé- 
sével szenteli magát arra a munkára, mely nemzeti kulturértékek 
által kulturjavakat termel, hűséggel, fegyelmezett lélekkel és kemény 
munkával járul hozzá ahhoz, hogy ezen a földön a magyar lélek 
szava soha el ne halkuljon. Csak így lesz hű ősei szelleméhez s 
méltó ahhoz a feladathoz, melyet kora szab eléje. 

Még csak egy pár szót arról, hogy mi lehet az elhivatása 
az erdélyi magyar közösségnek. Mint minden közösség, úgy ez is, 
kulturértékeket és kulturjavakat termelő szervezet, Minden nemzet 
sajátos faji jellege az ő nemzeti kulturájában nyilatkozik. Amely 
nemzet sajátos kulturértékeinek és javainak tudatára ébredt, más 
szóval: nemzeti öntudatra eszmélt, annak nemzeti léteért nem kell 

aggódnia. Ennek a közösségnek hivatása nemzeti kulturértékeink 
és javaink megőrzése és fejlesztése. 

Melyek ezek a kulturértékek és javak? Mindenek előtt a két 
. fogalom nem azonos : kulturérték a szellemi és erkölcsi felkészültség, 
kulturjó maga a produkált szellemi termék. Erkölcsi érték pl. a 
belátás és akarat összhangja. Erkölcsi jó maga a cselekvés, amely 
ezen az összhangon épül fel. Erkölcsi érték pl. a tudományos ter- 
mékenység, erkölcsi jó egy tudományos felfedezés vagy találmány, 
Az erkölcsi érték és jó olyan viszonyban van, mint a cselekvés 
ténye és annak eredménye. Erkölcsi javak, melyeket egy nemzet a 
maga élete folyamán megvalósít: a nyelv, az irodalom, a művészet, 
az alkotmány rendszere, a vallásos hit és fogalmak rendszere. És 
erkölcsi érték az a készség, munka és tevékenység, mely a javakat 
létrehozza. Mindez értékek és javak kifejező eszköze a nyelv. De a 
nyelv nemcsak eszköz, nemcsak az érintkezés közvetítője, hanem a 
népi individualitás őrzője is, mely összeköti a nemzedékek sorában 
egymás után következő ivadékokat: az anyanyelv az a közeg, 
melyen át -az emberi lélek minden kultura-termelő tevékenysége 
nyilvánul. A nemzeti történelem pedig a fejlődésnek azt a folya- 
matát mutatja, melyen a lélek a maga kultura-termelő és ápoló 
működésében átmegy. Aki az anyanyelv kultuszában akadályozva 
van, aki el van zárva a nemzeti irodalom nyújtotta örök forrás 
áldott italától, aki nem ismeri a nemzeti szellem és nemzeti gon- 
dolat genetikus fejlődésmenetét, az örök életére félszeg, egyoldalú 
marad. Ami a virágnak a színe és illata, az a humanumon a faji 
jelleg. A jézusi emberideál, amely nem ismer fajokat, csak 
absztrakció, a valóságban seholsem létezik. Nincs a világon sehol 
csak ember, hanem van angol, német, francia, magyar ember. Ez 
a jelző olyan adottságot jelent, amely a lényeget teszi. Vedd el a 
jelzőt s csak élet és tartalom nélküli fogalom név marad a helyén. 
Ezért az anyanyelv és nemzeti történelem nem tantárgyak, nem az 
ismeret tárgya, hanem integrans része az ifjúi életnek, mely akkor 
fejlődik egészségesen, ha szervesen és elszakíthatatlanul belenő, 
összeforr és beleolvad a nemzeti szellem fejlődésmenetébe. Ki 
lehet dobni ezeket az iskolából, de a szivekből soha. E hivatás 
hősi megélése vár reátok. , Ki ne dobjátok a lelketekben élő hőst". 


Dr. Gál Kelemen. 


— : 163 — 


Brassai hite és vallása. . 


Akik Brassaival foglalkoznak, egyértelmüleg azt hirdetik, hogy 
őt nem az iskola tette tudóssá, ő nem viselte egy iskola bélyegét 
sem, mert saját erejéből, saját erős elhatározásából tanult meg 
mindent, amit tudni akart. 

Amit tudásáról állítnak, ugyanaz talál vallására is, értvén 
ezen istenhitét. Az -ő hite abból az isteni szikrából, vagy — 
mondhatjuk — isteni csirából lett azzá, mi volt, amely minden 
emberi teremtménynek születésénél fogva adva van. Hogy ennek elle- 
nére a vallás oly sokféle árnyalatban jelentkezik az embervilágban, 
annak nem a csirában rejlik a titka, hanem abban, hogy a vallást 
tanítják, ahelyett, hogy csirájának nővését elősegítenék. Közelebbről 
olvastam egy hittankönyv írójának következő figyelmeztetését: , Én 
írtam meséket, jellemképeket a gyermekek számára, adtam utasítást 
a tanítónak, de nem kivánom még azt sem, hogy felolvassa köny- 
vemből a leckének szánt darabokat, ha a helyett szembe ül a 
gyermekekkel, beszélget velök, foglalkoztatja lelköket, érintgeti SZi- 
vöket s így fölemeli őket a vallásos áhitat körébe." 

Az ágyán térdeplő, összefogott kezű, kis imádkozó azt a 
csirát táplálja anyja lehelletével, az anyai szívnek a szemen át ráható 
melegével, amelyből ő, a kis hivő, ha szavai volnának, azt mon- 
daná, amit csak a filozófus hivő tudott kifejezni: ,,mi Istenben 
vagyunk, élünk és mozgunk". 

Mielőtt az ember erre az öntudatos kifejezésre eljuthat, nagyon 
hosszú útat kell megtennie; sőt ha az a kétes szerencséje akad, 
hogy a vallást tanulás útján, a káték szavaiból ismeri meg, ritkán, 
vagy talán soha sem érzi meg Isten közelségét. 

Brassainak megadatott az a szerencse, hogy vallását önmagából 
növelhette élő hitté. Ezt elősegitette a családi nevelés és az a 
vallás, amelynek gyülekezetében apja pap, anyja hallgató volt. 

A családi nevelés mérhetetlenül nagy szerepet játszik a fejlődés 
hosszú útján. Az anya ölében kezdődik. Mikor gyermeke kis testét 
kebléből táplálja, ugyanakkor lelkéből lelkét ébresztgeti. Itt a két 

lélek között olyan folyamat van, amilyent a nap a növény világában 


. véghez visz. A rűgy levéllé, a bimbó virággá változik s mindenik 


más szint, más alakot, más illatot ölt magára. Mindenikből oly 
önálló egyéniség fejlődik ki, amelyet tőle elvenni nem lehet. A 
kertész mesterséges beavatkózása nagy változást okoz, nemesítőleg, 
tökéletesítőleg foly be az újjá születésre. A szemlélő gyönyörűségét 
leli benne, s bámulja az új szépségeket, de nem feledi, hogy minden 
kisérletnél vissza kell térnie az ős alanyhoz, mert csak ebből kapja 


az oltvány az élethez és a növéshez szükséges táplálékot. 


A nőni kezdő gyermek Brassaira az anyai áhítat úgy hatott, 
mint a bimbóra a reggeli harmat. Egyik sem tudta mi történik 
vele, de mind az egyik, mind a másik tovább haladott a maga útján. 
A bimbóból virág, a fiuból vallásos kedély lett. A gyermek 
Brassai lelkének húrjait a harang zúgása, zengése, minden napon 
a láthatatlanul jelenlevő lélek közelségébe emelte. Az ős templom 
csöndje, az atyai pap ismert kédves hangja, elvezette az imádkozás 
nagy titkának az ajtajáig. A gyermekifjúra várt a további föladat, 
hogy föltárja azt az ajtót, amely a mennyországba, abba a szent 
birodalomba vezette, amely itt van a földön, amit a legnagyobb 


. imdkozó így fejezett ki: Istenországa tibennetek van, mert ti Isten 


gyermekei vagytok. Isten fiai és leányai. 

A vallásossá levésnek tehát föltétele a hitcsirának olyan hitkörbe 
helyezése, ahol megkapja azt, ami fejlődéséhez szükséges. Brassainak 
nemcsak az volt megadva, hogy a hívő lelkek szuggeszcióját élvez- 


- hette, hanem az is, hogy a lélek spontán törekvései útjában aka- 


dályra nem talált. Ellenben megtalált mindent, ami az öntudatra- 
ébredéssel párhuzamosan haladva, az istentudat valóságát a hit 
mindent befogadó lelki világában fölépítette. Saját elbeszéléséből 
tudjuk, hogy a torockószentgyörgyi udvar palotájából kihallszó zene 
a gyermeket magához csábította s midőn ettől a szerencsétől meg- 


. fosztották, maga készítette néma zongorán játszva, kis lelke tovább 


zengette a hangokat s azután az erdő szélén s a virágos réten a 
madarak dalával, a virágok illatával pótolta azt a mennyei har- 
moniát, amelyet mi vallásos élménynek nevezünk. A nagy Plato, 
aki magának egészen új világot, az ideák világát teremtette meg, 


. azt mondotta, hogy a zene a tiszta erkölcsi érzést biztosítja az em- 


bernek, mert fölemeli a földi salak közeléből a szférák világába. 
Vajjon Beethoven nem vakságának köszönhette-e, hogy azután ter- 
melte a legcsodálatosabb symphoniákat, amikor testi szeme már 
nem látta a földi szennyet és salakot. 

Brieley ugyanezt fejezi ki: az ember fokozatosan közeledik ahhoz 
a nagy igazsághoz, amely az örök lélekben összpontosul. Ezt a 
nagy alkotó az ember segítségével magában az emberben valósítja meg. 

Mindamellett is, hogy Brassaiban a tudatos ismeretszerzés és 
lelki élvezés nagyon korán kezdődött, nehéz volna meghatározni, 
mennyi idős korában lett öntudatos istenhivő. Merem állítani, hogy 
mihelyt a Miatyánk szavait el tudta mondani anyja után, már 
megkezdődött az Istenben hivés és ez átalakult istentudattá, mint 
megérzése annak, hogy Isten vele van, őt védi, szereti, segíti, hogy 
ő is szerethesse szülőiben a jóságot; a virágban, a dalban az 
életben a szépséget. 

Ez a gyermeki istenhit nagyon kiskörű, kezdetleges, de olyan 


mély s olyan bizonyos, hogy ami ezután következik, annak alapjául . 


szolgál. Az, amit számtalan példa mutat, hogy az ember, ha 
mint istentagadó, kételkedő éli életét, s fennhangon dicsekszik 
hitetlenségével, rendesen azt igazolja, hogy keresi, amit elveszített, 
Brassai azt mondja: aki egyenes lelkéből mondja: nem hiszek, 
megcsalja magát. A lélekben mélyen van a hit, mely nem szá- 
rad el. 

Brassai hitfejlődése a családi környezetben történt 13 éves 
koráig. Akkor az alsó iskola megelégedett az Urimája és a tiz- 
parancsolat tanításával. Brassai ezeket hamar és könnyen meg- 
tanulta szülőitől. A többi rá volt bízva s ő szíve szerint mélyítette 
vallásos buzgóságát. Atyja imádságos könyvét magához vette, a 
papi kert méhesében elrejtőzött s ott órákig imádkozott. Ime az 
Isten színe előtt álló ősember, egy gyermek alakjában megjelenve. 
Neki a nyomtatás művészete adta a kezébe azt, amit a másik annyi 
ezer éven át fából, kőből maga szerkesztett az Istenhez vezetés 
eszközéül. 

A hit szavaiba foglalt kinyilatkoztatás nemcsak Silóban, a 
Sinain, Názáretben, Mekkában, hanem a torockószentgyörgyi papi 
kertben is megjelent az emberi ajkon. És ez a nagy isteni ajándék 
vele maradt az élet végéig és az örökkévalóság végtelenségéig. 
Vannak olyan pillanatok a lélek életében, amelyek egyszerre meg- 
szabják útját örök időre. 

Rendkivüli értékű elöttem a nagy unitárirs próféta pap : Parker 
Tivadar istenhivővé tevésének a kiinduló pontja. Parker a nagy 
filozófus pap, kis gyerek korában a mezőn járt, s midőn a tócsában 


uszkáló kis békára fölemelte pálcáját, azt hallotta: Ne. Kereste a " 


hang forrását, anyjáénak vélte s midőn az anyja megmagyarázta, 

hogy az a hang az Isten szava volt lelkében, a pappá és prófétává 
levés már megkezdődött a kis fiúban. 

. A lélekismeret az egyedüli érték, ami mienk, amit tölünk 
elvenni nem lehet, ami velünk nő, velünk erősődik, Ennek az 
ad örök értéket. Az bizonyítja, hogy az abszolut lélekhez tartozik. 
"Ez az egész emberiségnek szab rendet". Ez a lélekismeret 
— mondja Brassai — mely igenis sürgeti, hogy meggyőző- 
désünket követve ahhoz a párthoz csatlakozzunk, amely lelki 
nyugalmat és boldogságot igér.) 

Hogy Brassai milyen őszinte mélységgel volt vallásos, azt 
legjobban meg lehet tanulni a Vasárnapi Ujságban közölt imáiból. 
A ki olvssa és újra elolvassa, egyszer kezdi hallani az eol hárfa 
elbájoló, zamatos hangjait. Hiába keresnők az iskolát, melyre rá 
vallanának kifejezései. Ezek az imák nem a szavakkal, hanem azzal 
a valamivel hatnak, ami túl van a szón, s a szó formáján. 

Föltünik a tájékozott olvasó előtt, hogy az ifjú Brassait kora 
unitárius teológiájából nem hódította meg semmi, ami akkor még 
java részben inkább volt áriánizmus, vagy jobb esetben szociniano- 
árminiánizmus, vagy Szentábrahámi szerint Kripto-unitárizmus. De 
Brassai az iskolában keveset vagy semmit sem tanult meg ebből. 
Ha meg is tanulta nem tette magáévá, mert sohasem volt embere 
sem a szó-sem a mondat-formáknak, annál kevésbbé a hitformáknak. 

Ha most azt kérdezi valaki, hogy mi volt a Brassai uni- 
tárizmusa, azt mondom: az Isten létezésében, ténykedésében, velünk, — 
közöttünk élésében és szeretetében való hit. Nemcsak, hanem olyan 
hitbizonyosság, amely teljesebb és valódibb magánál a testi létc- 
zésnél, mert ez az élet egysége, az élet bizonyossága. 

Az istenhit egy része annak a rettenetes nagy valóságnak, 
amely magába foglalja nemcsak az embervilágot, a földet, az eget 
s annak ezernyi ezer csillagát, hanem azt, aki mindennél több, 
nagyobb, csodálatosaabb, mert az maga Isten, aki nemcsak azért 
több és nagyobb, mert tőle és általa. van az egész, hanem azért, 
mert ő benne van, ő él, ő hat, ő éltet, ő javít, ő elevenít, ő töké- 
letesít mindent. : ű 

Brassai ezt így fejezi ki: meg vagyok győződve, hogy öntudatom, 
az én, vagy a lélek, minden más emberi lélek öntudatával egyezik. 
Ebből következik, hogy az emberi lélek egy végetlen lélek-mennyi- 


1) Brassai : Nézetek a vallás eszméjéről. Kiadja a Dávid Ferenc Egylet. 
Kolozsvár. 17 Il. 

ségnek, véghetetlen kicsiny, mindazonáltal azonos részecskéje és 
ez a lélekmennyiség az Isten. c 

Az unitárius felfogás és hit lényegéhez tartozik, hogy amilyen 
mérhetetlenül kiterjedő s tehát teljesen szabad Isten cselekvése, 
akarata és gondolata, olyan az emberben levő isteni léleké is. Ho 
az embert ilyennek tartjuk, és ilyennek tanítjuk, azt Jézusnak köszön- 
jük, akit mi is gyakran mondunk Isten egyszülött, tulajdon fiának, 
mert benne az isteni uralkodott az emberi felett, éppen mint a j 
hogy Isten uralkodik a világnak nevezett mindenség felett. Ez a 
meggondolás minket unitáriusokat följogosít arra, hogy az istenfiú- 
ságban részeseknek érezzük magunkat. Ez nyilatkozott meg Bras- 
saiban, midőn ő, mint gyermek, mint ifjú, mint öreg ember, biza- 
lommal fordult Istenéhez imáiban, s még inkább hitében. 

, Hihetőleg túlzásnak fogják minősíteni, ha némi párhuzamot 
vonok Brassai és Jézus között. De ez legfennebb azt fogja mutatni, 
hogy Brassai nemcsak ismerte Jézust és az evangéliumot, hanem 
azt követni és megvalósítani is céljának tekintette. Egy modern 
zsidó író Dr. Montefiosc szavait idézem: Jézus tariítása cimű művé- 
ből. , Nem a betűt, hanem a lelket kell szem elött tartani, és így 
kell vizsgálni Jézusnak a hitről alkotott nézetét. Olyan nagy kiter- 
jedésű, és olyan egyszerű és élénk. Nem mesterkélt, nincs ellentét- 
ben a cselekedettel. Talán helyesebb volna inkább bizalomnak, 
mint hitnek nevezni. Isten állandó jóságában való határtalan biza- 
lomnak. Ez nem ütközik össze a természet törvényeivel, de egy- 
magában is teljes és nincsen szüksége külső jelekre. Minthogy ez 
a bizalom teljesen az ő sajátja, őt sohasem vezeti félre, nem hoz- 
za ellentétbe önmagával, s ínnen van, hogy hasonlót kíván másoktól 
is. 0 nem kíván jelt Istentől s azért kifogásolja azokat akik kíván- 
nak. Ő Isten küldöttje volt, isteni megbizásban járt el, ezért kivánta 
meg, hogy mások is higyjenek Istenben", Csak jól át kell tekinteni 
Brassai életét, hitét és cselekedeteit s észre vesszük, hogy Jézusnak 
iménti jellemzése rátalál. De hiszen ez el is várható nemcsak 
Brassaitól, hanem minden igaz és hű kereszténytől. 

Brssaival legtöbbször, s más unitáriussal is igen gyakran 
megtörtént, hogy ismerői, tisztelői, barátai vagy nem tudták, vagy 
igen későre hallották meg, hogy unitárius vallású. Ennek egyik 
magyarázata, különösen katholikus körökben az volt, hogy mi a 
külső jeleket nem használjuk. Keresztet nem hordozunk, keresztet 
nem vetünk sem a templomban, sem máshol. De az is magyarázatul 
szolgál, hogy sem hitünkkel, sem vallásunkkal nem dicsekedünk. Mi 

nem akarunk másokat megváltani azzal, hogy hitünk seregébe csábít- 
juk, mert azt tapasztaljuk, hogy aki a maga hitét önlelkéből 
táplálja, az rendre ráeszmél Jézus mondásának igazságára: a betű 
megöl, a lélek megelevenít, de arra is, hogy az unitárius vallás 
egyezik Jézus vallásával. 

Brassai a vallást élte és élvezte, de nehány érdekes hitbölcseleti 
elmélkedésben ki is fejtette, főleg a Dávid Ferenc Egyletben tartott 
felolvasásaiban. Ezekben megmutatta a tudományos világ előtt is, 
hogy ő unitárius és büszke is vallására, mert az meg van tisztulva 
minden olyan külsőségtől, tanelmélettől és dogmától, ami a hitnek 
akadálya, mert a lelket elzárja az Istennel való közvetlen érin- 
kezéstől. 

. Brassai unitárizmusát egyéni hitén kivül legvilágosabban mu- 
tatja Jézusról táplált fölfogása. 

A kereszténység történelmében minden más kérdés eltörpül 
Jézus Krisztusról, személyéről, lényéről, Istenhez, a világhoz és az 
emberhez való viszonyáról formált elméletekkel és hitnézetekkel 
szemben. 

Az unitárius felfogásnak Jézusról hirdetett tanítása adja meg 
legsajátosabb jellegét. Ennek a kulcsa és magyarázata az, hogy mi 
unitáriusok a három első. evangelium Jézusát tekintjük a -törté- 
nelmi, az igazi Názáreti Jézusnak. A keresztény egyházi elméletek 
legtöbbje abból a görög filozóiiai tételből táplálkozik, amely a János 
evangéliuma legelején van: , Kezdetben vala az ige, az ige Istennél 
vala és az ige Isten vala". 

. Távol van tőlem az a szándék, hogy én e titokteljes mondat 
szövevényébe vinném hallgatóimat. Csak annyit teszek hozzá, hogy 
ugyanebben az evangéliumban folytatólag el van mondva, hogy 
János bizonyságot tett róla (Jézusról) s amikor kérdezték Jézust, 
hogy ő kicsoda volna, , megvallá, hogy nem én vagyok a Krisztus". 
Ebből következett és másképpen nem is volt, hogy ő nem tartotta 
magát sem Messiásnak, sem Urnak, sem Igének, hanem ama Názá- 
retinek, aki azért jött, hogy a törvényt betöltse szeretettel. Ha valaki 
új névvel akarja fölruházni Jézust, legyen az ő neve Szeretet. [gy 
lesz legméltóbb fia Istennek. 

Unitárius elődeinket azért érte legtöbb gáncs és szidalom, 
mert ők a János és különösen a többi evangélium tanítása után 


kimerték mondani, hogy Jézus akkor kezdett lenni, amikor született 


s minthogy földi emberektől született, ember volt. Az unitáriusoktól 


. emiatt legtöbb keresztény egyház megtagadta a keresztény nevezetet 

s még ma is akadnak oly elfogultak, akik elhitetik magukkal, hogy 


ők igaz keresztények, ellenben az unitáriusok nem. 


Emiatt folyt és foly a harc a IV-ik száz óta, midőn két püspök, 


Arius és Athanasius vívta az első nagy csatát. Akkor az volt a 
kérdés: olyan-e, vagyis egy lényeg-e Jézus Istennel, a fiú az 
Atyával. Egy görög szó körül forgott az örvény: Homousios vagy 
Homoiusios. Ez az i betű harca, amint Madách az Ember tragé- 
diájában elmondja. 

Emiatt nemcsak sok szó, hanem sok vér is folyt már és sok 
élet sorvadt el. A Dávid Ferencé is, mert azt hirdette : , Jézus nem 
imádandó, mert imádat csak az Atyát illeti és nem a Fiút is". 

Brassainkat egy francia könyv: , Jézus élete" Didon Atyától, 
sodorta bele ebbe a harcba. A francia író a XIX-ik százban álta- 
lánosan elterjedt, tehát nemcsak unitárius, hanem egyetemes fel- 
fogást vesz birálat alá, amely szerinte így szól Jézusról: , Az igazi 
Jézus a történelem Jézusa, úgy született,. mint minden ember, úgy 
élt, mint azok, nem tett több hibát, mint azok: tisztább erkölcsi- 
séget tanított, kevésbbé tökélytelen vallást alapított, mint mások 
megbukott, mint általában minden reformátor bukik a környezete 
konok ellenállása miatt, áldozata lett a zsidók makacs ellenszegü- 
lésének, meghalt, mint meghalunk mindnyájunk, sem fel nem támadott, 
sem nem él Istenben". Igy ír a francia Páter és sem a XIX-i, 
sem a XX-ik száz gondolkozója nem tud szemet hunyni a fölött, 
hogy amit ez a tömörített körülirás kifejez, sok igazságot tartalmaz. 
Itt az van megmondva, hogy a reformátorok sorsa mindig ugyanaz 


volt. Meglátták, fölismerték az igazságot, de, mert külömbözött a - 


mások felfogásától, megvettetés, szidalom, gúny, kereszt, börtön 
vagy máglya lett a jutalom. S vajjon kisebb-e Jézus, ha őt az 
emberiség megváltói között látjuk és úgy tiszteljük, mint leg- 
nagyobbat, leghősiesebbet, mégis Istennek legalázatosabb gyer- 
mekét, aki az Atya kezébe ajánlotta lelkét? 

A francia író Jézus istenvoltát akarja bizonyítni. Brassai azzal 
becsüli meg, hogy összefoglalja Jézus Istenségére írt bibliai bizo- 
nyítékait, azután rendre, nagy türelemmel kimutatja, hogy a pró- 
féciákból Jézus Istensége megbizonyítása végett érveket gyártani 
csak oly fogásokkal lehet, amit álokoskodásnak szoktak nevezni. 1) 

Jézus istenvoltának erős bizonyitékául csodatetteire szoktak 
támaszkodni. Brassai egy újabb korú francia irót, Russeaut idézi 


1) I. m. 164 I, 

. nézete tolmácsául. Hosszú fejtegetésében beigazolja, hogy még a 
legjobban bizonyított tények sem bizonyítanak semmit, mert hogy 
valami csuda legyen, a lehetőség határain túl kell terjednie, arról 
pedig, hogy csuda-e vagy nem, egy bölcs sem bizonyosodhatik meg. 

Tehát így végzi Brassai: sem prófécia, sem csuda Jézusnak 
istenvoltát nem bizonyítja s efelől csak azt győzheti meg, aki már 
előre elfogultan hiszi; mi pedig nem lévén elfogultak, a két állítás 
közül kötelesek vagyunk azt vallani, hogy Jézus nem Isten. 

,Mi azt gondoljuk, — irja Brassai, — hogy egy Isten- 
küldötte, egy erkölcsileg tökélyes, egy tökélyes erkölcsöt, Isten- 
országát hirdető és tanítmányáért üldözést, kínzást, halált szenve- 
dett ember buzgóbb hálát, mélyebb tiszteletet érdemel, igényel, 
élvez egész az imádás határáig, mintegy devalvált, az egész ember- 
faj bűnével terhelt Isten." 

Bármilyen távol állion Brassai és az unitáriusok tanítása 
Jézusról, a mások tanításától, annyi bizonyos, hogy az unitáriusok 
ragaszkodása Jézushoz, életéhez, tanításához, lelkéhez, tehát esz- 
méihez, szivéhez, tehát jó cselekedeteihez, sokkal tisztább, önzet- 
lennebb, mint sokaké lehet, mert ők benne az igaz embertársat, a 
jó testvért, a követhető és megvalósítható eszményt látják, követik 
és tisztelik. 

Ennek a tiszteletnek, egyebek mellett, az a nagy előnye, hogy 
sem Jézus, sem az ő csodatetteitől várt megváltás reménysége, az 
unitáriusokat, hitök szerint ném szakítja el az égi Atyától, Jézusnak 
és mindnyájunknak egyedül tökéletes Istenétől. Ha ebben a hitben, 
érzésben és felfogásban megközelíthetjük Brassait, jó úton járunk. 

Brassai őszintén és fönntartás nélkül hitt Isten teremtő, gond- 
viselő és jóságos, mindent átfogó lelke szünetlen jelenlétében és 
működésében. Isten, mint akarat, előtte elzárta minden lehetőségét 
annak, hogy akár a vak véletlen, akár valamely merev és örökre 
szóló előre elrendelés, szerepet vihessen az eimber, vagy a fizikai 
világ intézésében. Isten nem kötheti meg önmagát, sem az ember 
bűne miatt, sem saját hatalmának koronként megmutatása miatt. 

Ez a hiten alapuló meggyőződés hivta Brassait harcba a ma- 
teriálizmus ellen; ez adta kezébe a tollat, midőn a pápát, a püs- 
 pökök és kardinálisok a csalatkozhatlanság hatalmával ruházták 
föl. Isteni erő ölel és önt át minden létezőt s abból, mint szeretet- 
ből része van mindennek, mint akaratból él és érvényesít az em- 
ber, az isteni akarat törvényei szerint, mindent, ami rábizatott. De 
tévedni és tévelyegni fog az ember mindaddig, valameddig a por- 

ból vett elemekkel kell küzdenie. De a tévedések és a hibák ép 
olyan eszközök az ember haladása biztosítására, amilyen a test 
ereje helyreállítására a megállás, a pihenés, az alvás. Ha az ember 
megszünne gyarló és vétkező lenni, már nem volna ember, már 
be volna fejezve földi pályája. Már nem ismerné s tehát nem is 
élvezné a gyermeki ártatlan örömöket, a szülői fárasztó és aggasztó — 
gondokat. . 

Ebben az egyetemes törvényességben helyezte el Isten az 
emberiség egységét, egyenlőségét, testvériségét. Ez teszi oly mér- 
hetlenül becsessé Jézus szerepét. Az unitárius vallás örökös. taní- 
tása: Jézus Isten akaratát legjobban megismerte, ahhoz mindhalálig —. 
hű volt. Ezt a tanítást senki sem követte öntudatosabban Brassai- 
nál. Ő a testvériség és az istenfiuság között nem ismert el semmi 
különbséget. Ő körüljárt és ahol segítni kellett, segített, ahol tanítni, 
tanított a legcsekélyebb személyválogatás nélkül. Mindezek mellett és 
ezek fölött példát adott az emberiség tökéletesítése nagy munkájában. 

Volt alkalma hallani, tapasztalni is, hogy az unitáriusokat 
nem tartják keresztényeknek. Csak egy párszor vette a fáradságot, 
hogy ez ellen védekezzék s ekkor is arra inti unitárius testvéreit: 
, Ne csüggedjetek, mert az unitárius tanítás és az élet, összhang- 
ban van egymással". : 

Itt jelentkezik az unitárius fölfogásnak a társadalmi élethez 
való viszonya. Brassai abból indult ki: , Igyekezz jót tenni." Ettől 
az elvtől sohasem tért el. Ez nála nem is elv, hanem maga az élet 
volt. Ő azért élt, mert jót akart tenni, azért tett jót, mert ebben 
lelte boldogságát. Azért volt boldog, mert érezte, hogy Isten aka- 
ratát teljesíti. 

Élete tisztán átlátszó élet. A küzdelmek lankadatlan sorozata, 
de sohasem magáért, mindig másokért. ak 

Hite volt az a védőpaizs, amely akkor is a biztonság érzeté- 
vel erősítette meg, amikor mindentől elhagyottnak gondolta magát. 

Aki fejtegetéseimet figyelemmel kisérte, észrevehette, hogy a 

gyermek és a 98 éves Brassai hitvilágában csak fokozati különbség 
volt. A gyermek Brassai imádkozott, mert szeretett Istennel lenni. 
A férfi Brassai imádkozott, mert apostolnak érezte magát és körül 
járván, megtanított másokat, hogyan kell imádkozni és hinni. Az 
öreg Brassai a bölcs próféta előrelátásával írtotta a tévelygéseket, 
a balhitet és mutatta azt az útat, amelyen el lehet jutni a haladó 
emberiséghez legméltóbb istenhithez. 


Dr. Boros György. 

, Szüleim unitáriusok voltak s első vallásos nevelésemet is 
únitárius Sunday School-okban kaptam. 

Az ifjukor kiábrándulásai sokunknak keservesek: én különö- 
sen nehezen viseltem azokat. Egészen buskomorrá váltam és 
boldogtalannak éreztem magam. Csalódott lelkem megnyugvást 
keresett s termékeny talajként fogadta a , Christian Science") tani- 
tásait. Tizenhat éves koromban egy ilyen egyházközség tagjává 
lettem; még pedig odaadó tagjává. Bibliájukat, a , Science and 
Health"-ot naponta. olvastam; a szerdai bizonyságtevéseket soha el 
nem mulasztottam s néha irtam a , Christian Science Santinel"-be 
. is. Én ez egyházban gyógyulást kerestem. Testit és lelkit. Egész- 
. ségi állapotom javult is valamít, de legnagyobb érték, mit tőle 
kaptam, valami mélységes komolyság és újszerű boldogság, mely 
mint erős vár bástyázott el az életkisértésektől s állandó, soha nem 
. ismert vágyra ébresztett: szomjaztam az Istent. Ezért arra az öt 
évre, mit körükben töltöttem, hálával gondolok. 

Iskoláimat végezve egy évig kereskedelmi pályán, majd mint 
egy fiú iskola tanára működtem, de nem szüntem meg igazi, sőt 
gyakorlati Christian Scientist lenni és a Scientist bibliát naponta 
tanulmányozni. 

E tanulmányaim oda vezettek, hogy hitemet boncolgatni kez- 
dettem. Eddig hitemet védtem másokkal szemben, most megtámadtam 
én magam. A forduló pont egy októberi napon következett be, 
mikor az erdőn egy fatörzsön ülve keresztkérdések alá fogtam 
magamat: Itt vagyok 23 évvel. A Christian Scientist egyházhoz 


1) Christian Scientist egyike Amerika számtalan vallási különleges- 
ségeinek. Szekta, melynek tagjai az összes testi és lelki betegségeket men- 
tális úton gyógyíthatóknak vélik. Számukra minden ok és okozat szellemi, s 
anyag nem létezik. Bűn, betegség, halál csak addig uralkodnak az emberen, 
míg fel nem fedezte Jézus tanításainak és gyógyításainak isteni erejét. Ala- 
pította Rev. Baker Mária 1866-ban. L. L. 

tartozom. De vajjon hiszem-e minden tanítását? Vajjon hiszem-e, 
hogy a vallás minden betegséget gyógyítani képes s hogy 
anyag és bűn nem léteznek? Mindenik kérdésre csak határozott 
nemmel felelhettem. 18 

Megvetem a túlzott hazaszeretetet, azt a szertelen honimá- 
datot, mely saját faját-földjét sokra, másokét semmire sem becsüli. 
Sok surlódásnak, feszült viszonynak az oka. S a túlzott felekezet- 
szeretet éppen olyan veszedelmes. Nem szeretném, ha szavaimból 
valaki azt olvasná, mintha én saját egyházamat magasan más egy- 
házak fölött. állónak tartanám. Nem. De azt kijelentem, hogy az 
unitárizmus engem kielégit, noha tisztába vagyok fogyatékosságaival 
és kisértéseivel éppen úgy, mint kritikusai. 

I. Unitárius vagyok, mert ez az egyház minden tagjának 
tökéletes egyéni szabadságot biztosít. 

A Christian Science egyház külső tekintélyen alapul. Hivei 
hiszik, hogy Mrs. Eddy Istentől magától kapott kijelentést. Sohasem 
hallottam, hogy egy is közülök kétségbevonta volna a , Health and 
Science" egyetlen állítását is. A római katholikus szintén a tekintély 
egyháza. Nyilván ez az oka a két egyház közötti feszült viszonynak. 

Irántuk megértő rokonszenvet érzek. Saját tapasztalatomból 
ismerem azt a boldog lelki nyugalmat, melyet érez az az ember, 
aki el tudja némítani belsejét s egyéniségét alá tudja rendelni valami 
külső tekintélynek: szent könyvnek vagy szent embernek. A tépe- 
lődés vége gyakran csalódás; magam másra bizása nyugtot ad. 

Elhagyva a Christian Scientist egyházat, elhatároztam, hogy tőle 
nyert értékeimet megtartom, de sohasem engedek semmiféle teo- 
lógiát lelkemen uralkodni, még ha isteni tekintély -szentesítette is 
azt. Nyitva tartom eszemet és szivemet minden vallási eszme szá- 
mára, a világ bármely részén, kereszténység, judaizmus, budhizmus 
vagy más világvallás méhében született, avagy saját tapasztalommal 
szereztem. Sorsomnak saját elhatározásaim szerint való intézését 
kivántam. 

Az , Evangelical"!) egyházaknál nem találtam meg, amit 
kerestem. Akadt itt-ott , Evangelical" gyülekezet, mely hiveinek 
tökéletes szabadságot ad, de olyan Egyházat, mely ezt általánosan tette 
volna, nem találtam. Igy szinte kényszerítve voltam unitáriussá lenni. 


1) Evangelical egyházak azok, melyeknek alaptanításai közt szerepelnek: 
az eredendő bűn, helyettes elégtétel, hit által való üdvözülés, Hilgatétöen az 
Unitárius, Universalista stb. egyházakkal, L. L. 

imát 


,Ha valaha elhagynám hitemet, — mondta egy róm. kath. 
barátom a minap —, amire jelenben nincs semmi okom, nem 
tudnék mást, mint az unitárius hitet fölvenni. Enyém a tekintély 
egyháza, ha elhagyom, tökéletes szabadságot akarok; az ,Evan- 
gelical" egyházak — szerintem — csak útközi állomások". ? 

, Ugy-e milyen szabad gondolkozású ez a Smith?" kérdezte 
egy ember a másikat. ,Yes — volt a felelet — de néha, mintha 
mindentől szabad volna". A szabadságnak megvannak a maga 
veszélyei. Mint kezdő unitáriusnak hitem jórészt tagadásból állott. 
Unitárius voltam, mert ezt sem hittem, azt sem hittem. Ma. is, 
közöttünk is, sok ilyen unitárius van. Ők a negativ unitáriusok s 
ök a haladás kerékkötői. 

De egész sereg unitáriust sorolhatnék elő, kiknek élete a 
bizonyíték arra, hogy szabadság a vallásban, nem jelenti a vallás- 
tól való elszabadulást. Hitünk története, melynek útját olyan életek 
jelölik fénnyel, mint Channing, Parker, Emerson, Edward Everett 
Hale, Löngfellow, . Charles W. Eliot és mások, fényes bizonyítéka 
annak, "hogy a vallásszabadság és mélységes hit együtt járnak. 

II. Unitárius vagyok, mert ez az egyház szabadgondolkozású 


. embereknek lehetőséget nyújt a szövetkezésre. 


Mikor a Christian Science egyházat elhagytam, úgy éreztem 
magamat, mint egy egész napot a szobában töltött gyermek, ha 
kiszabadul a nyílt mezőre. Szabad voltam. Semmi beszerveződés, 
egyház hiányát nem éreztem. Fölöttem a végtelen ég, előttem nyilt 
út, mely ismeretlen világok ködébe vesz. : Elindultam... Mentem. 
Nemsokára azonban egyedül kezdtem érezni magamat. Társulási 
ösztönöm erőt vett rajtam; magamválasztotta lelki egyedüllétem 
fárasztott. Boldoggá tett az új út, mely új látások felé vitt, de tár- 
sakra vágytam. Barátokra, kikkel élményeimet megosszam. : Ekkor 


. jutott eszembe, hhogy van Unitárius Egyház is, melynek keretei 


közt egyénileg éppen olyan szabad lehetek, mint azokon kivül, de. 
melyben megtalálom a keresett társakat, szabadgondolkozású em- 
berek táborát. 

Eleinte azt hittem, hogy az unitáriusoknak, a teljes szabadság 
dacára, van valami alaphitvallásuk. Tényként kell azonban leszö- 
geznem, hogy közöttünk "még a legalapvetőbb vallási kérdésekre 


"nézve is nagy változatosságót és eltérést találhatni. Abban a gyü- 


lekezetben, melyben én mint pap szolgálok, találhatók rácionális- 
ták, misztikusok, humánisták, teozofisták, New Thought hívei, 


. spiritiszták, zsidók, naturálisták, szupernaturálisták. Hitvallásban 

való változatosság az unitárius szabadság egyik következménye. 
Gyülekezeteinket nemcsak kölcsönös türelem, de tagjaiknak köl- 
csönös megértése és rokonszenve tartja össze. Egyházközségeink 
valóban köz-egyházközségek (community churches). 

Az unitáriusok általában — mert vannak nekünk is bigott- 
jaink — nemcsak egymás iránt, de más hitüek iránt is türelmesek 
és megértőek. Baráti jobbot fogtak és együtt dolgoznak nem egy 
helyen zsidókkal, evangelical protestánsokkal, katholikusokkal és 


. szabadelvű hindukkal. Külmissziónk nem nagy, de eredeti célja 
van: nem más felekezetek hiveit elhalászni, hanem más világ- 


vallások szabad szellemeivel lelki kapcsolatot keresni. 

III. Unitárius vagyok, mert ez az egyház biztosítja a józan 
észnek az őt megillető helyet. 

Minden Christian Scientist okoskodhatik, de ták a megsza- 
bott korlátokon belül. Egyháza alapvető tételeit nem teheti vita 
tárgyává. Ez áll más, tekintélyen alapuló egyház hiveire is. Egy 
fundamentálista sem vonhatja például kétségbe a biblia csalatkoz- 
hatatlanságát, Jézus istenvoltát, második eljövetelét. Még az úgy- 
nevezett modernisták is csak bizonyos tartózkodással merik hasz- 
nálni vizsgálódó eszüket. Minden evangelical egyházban két párt 
van: liberális és ortodox, de a liberálisok attól félnek, hogy hit- 
elveik túlmély boncolgatása áthidalhatatlanná mélyiti közöttük a 
szakadást. 

Tizenkét-tizenhárom évvel ezelőtt egy jeles modernista szónok 
így szólt hozzám: , Miért nem jön át hozzánk? A mi egyházunk 
sokkal nagyobb s így kedvezőbb kilátásokat nyújt, mint az unitá- 
tárius. Józan eszét pedig éppen olyan szabadon használhatja ná- 
lunk is." Ugyanazon este ugyanő előadást tartott a Genesisről. 
Az előadást követő kérdések között egy idős nő — nyilván orto- 
dox — megkérdezte tőle: , Hiszi-e, hogy Ádám és Éva egyáltalán 
éltek?" Az előadó 3—4 perces fejtegetéssel válaszolt, melynek 


; végeztével a hölgy boldogan állapította meg róla, hogy ortodox ; 


a liberálisok viszont büszkén nézhettek rá, mint liberálisra. 
Maradtam az unitárius egyházban, ahol nyiltan beszélhetek s 


közben nem kell félnem, hogy valakinek a teológiai tyúkszemére 
hágok. 


Az unitáriusok — minden fogyatékosságuk mellett — általá- 
. ban mindig bátran használták józan eszüket a vallásos eszmék 


értékének eldöntésénél, A józan észt Isten ajándékának tekintették, 
amit azért adott, hogy az ember használja, nem pedig azért, hogy 

éseket 


elrejtse. Sokszor szolgáltattak bizonyságot arra, hogy ha egy teo- 
lógiai rendszer ellentétbe kerül a tudomány új igazságaival, az 
előbbit kell alkalmazni az új tudáshoz. Nincs más eretnekség, csak 
az elavult, józan ésszel, lelkiismerettel, tapasztalattal ellenkező hit- 
elvekhez való makacs ragaszkodás, még ha olyan megszentelteknek 
látszanak is azok. 

Mintegy 50 éve az unitáriusok elfogadták a magasabb kritika 
kutatásainak eredményeit. Nem sokkal Darwin: ,A fajok eredete" 
című könyvének megjelenése után sok angol és amerikai pap pré- 
dikálta az evolució elvének vallásos alkalmazását. Az unitáriusok 
évtizedeken keresztül bátran hirdették, hogy noha a bibliában sok 
örökigaz és inspiráló rész van, dé sok van benne, ami ma el nem 
fogadható mint igaz, ami értéktelen, sőt romboló; hogy a szent- 
háromság tana Jézus személyisége megértését nem hogy elősegí- 
tené, de lehetetlenné teszi; hogy az ég és pokol helye inkább a 
mitológiában, mint a föld fölött, illetve alatt van; hogy a tudomány 
az embernek nem bukását, de az állati sorból való küzdelmes és 
dicsőséges felemelkedését bizonyítja és tanítja. j 

Az unitáriusoknak e bátorsága azonban veszélyt rejt magá- 
ban. Unitáriussá válásom első idejében, elragadtatva attól az öröm- 
től, hogy van egy olyan vallás, mely eszem használatát megengedi, 
szinte abba a hitbe estem, hogy az és:.zerű gondolkozás, ha nem 
is maga a vallás, de legalább is a vallás lényege. A túlhajtott 
intellektuálizmus: az oka a vallásos élet ama lanyhaságának, nem 
egy helyen visszaesésének, melyet egynémely egyházközségünkben 
tapasztalnunk kell. A gondolkozás a vallásban sohasem töltheti be 
az Isten után való vágyakozás helyét. Ez az Istenszomjazás — és 
nem a tiszta gondolkozás — a vallás lényege. E nélkül minden 
vallás hervadt virág, mely végül is elpusztul. 

A. veszedelem azonban elkerülhető. A ma és a történelem 
unitáriusai sok példát mutatnak arra, hogy amiért valaki unitárius, 
nem következik, hogy az intellektuálizmus rabja is. Hiveink között 
ezer meg ezer áhitatos lélek van. A négy legnagyobb unitárius 
gondolkozó kétségtelenül: William Elery Channing, Theodore Par- 
ker, Ralph Waldo Emerson és James Martineau. Mind misztikus 
lelkek, keblükbén égő Isten-szomjjal, melyet napi elmélkedésben, 
Istennel való társalgásban igyekeznek kielégíteni. Minden unitárius 
élő bizonysága kell legyen annak, hogy az ember lehet mélysége- 
sen vallásos akkor is, ha észszerűen gondolkozik. - 

IV. Unitárius vagyok, mert ez egyház hivei a jellem fejlesz- 
tését tartják a vallás legfőbb feladatának. 

Még érzem azt a hatást, melyet reám James Freeman Clarke 
e kifejezése tett: jellem által való üdvözülés (salvation by character). 
Láttam azt az éles ellentétet, mely fennáll e felijogás és az ortodox 
egyház ama tanítása között, mely az üdvösséget a bibliához, az 
apostoli hitvalláshoz, Nicéahoz, egy egyházhoz való tartozáshoz, 
bizonyos ceremóniák elvégzéséhez köti. Tökéletesen megértem azt 
az írót, aki így jellemzi az unitárius vallást: , Legkönnyebb meg- 
érteni, legnehezebb gyakorolni." 

Az az úttörő munka, melyet az unitáriusok végeztek a vallá- 


. sös nevelés terén — s melynek én, mint papnövendék voltam 


tanuja, — megerősítette bennem azt a hitet, hogy az unitáriusok 
igen nagy súlyt helyeznek a jellem kifejlesztésére. Évekkel ezelőtt 
az unitáriusok is abban a bűnben voltak, amiből az ortodoxok még 
ma sem szabadultak ki. Kátéba formált hitelveket igyekeztek a 
gyermekek lelkébe begyömöszölni. Ma már ennek a szomorú álla- 
potnak vége. Unitáriusok voltak a legelsők annak felismerésében, 
hogy a vallásos nevelés nem a káté, hanem a gyermek körü ; 
ÉPÜL tet ; 

Másik bizonysága annak, hogy a jellemfejlesztés az unitáriusok 
szemében életkérdés, az az élénk tevékenység, mellyel a mi nagy- 
jaink a társadalmi reformok keresztül vitelében résztvettek. 

Már mint , business-man" láttam azt a fájdalmas ellentmondást, 
mely a keresztény elvek s a való élet között fennáll. Nem ana- 
krónizmus-e az egy keresztény városban, hogy míg a , nehány"-nak 
annyi vagyona van, hogy belefullad, a , sok"nak szegénységben kell 
szenvedni? A béke és háború, bűn, tudatlanság és hasonló prob- 
lémák állandóan foglalkoztattak s gyakran kérdeztem magamtól, 
vajjon a vallásnak ne lenne semmi szerepe ezek megoldásában? 

Tanulmányaim az unitárius történelem és a gyakorlati szo- 
ciológia körében meghozták számomra, a belőlük merített öröm és 
mélységes biztatás mellett a feleletet is. Úgy találtam, hogyha 
voltak is a mult unitáriusai, még papjai közt is, gyáva lelkek, de 
nagyjaink mindig bátor harcosai voltak a szociális evoluciónak s 
annak érdekében életük legnagyobb áldozatait is! készen hozták 
meg. Látták, hogy a jellemfejlesztés problémája elválaszthatatlanul 
össze van fonódva a társadalmi fejlődés megoldásával. 

I Az unitárius Dorothea Dix sokat tett az őrültek helyzetének 
javítására; Sámuel G. Howe évek életerejét szentelte a vakság 

elviselhetöbbé tételére; Charles Summer, Julia Ward Howe, 
Edward Everett Hale, William Howard Taft nagy béke vezérek ; 
a népnevelés olyan nagy unitáriusok neveit írja arany betükkel, 
. mint Peter Cooper, . Ezra Cornell, Horace Man, Charles W. Eliot, 
Arthur E. Morgan; Channing olyan merészen beszélt a rabszolgaság 
ellen, hogy hivei közül többen megtagadták őt; Parker olyan hévvel 
. védett népszerűtlen reformokat, hogy kora  leggyülöltebb, de 
egyszersmint legszeretettebb bostoni papja lett. 

V. Unitárius vagyok, mert az unitárizmus mozgalom és 
nem szekta. 

Mint újszülött unitárius erősen institucionálista voltam. Fő- 
célunknak azt tartottam, hogy egyházunkat addig terjesszük, míg a 
szó betüszerinti értelmében belepi a földet. Beláttam azonban, hogy 
egy ilyen célkitűzés homlokegyenest ellenkezik egyházunk szellemével. 

Nehány évvel ezelőtt unitárius konferencia volt Ann Harbor-on. 
Az elnöki emelvényről az a felhivás hangzott el, hogy a gyűlés 
végeztével testületileg vonulnak az egyetemi étterembe. De mikor a 
, Vonulás" ideje eljött, senkinek sem jutott eszébe a rendelkezés 
szerint menni. Talán két ember sem ment sorban egymás mellett. Ez 
epizód előttem a mi unitárius egyházunk szimboluma. Szabad szövet- 
ség vagyunk és nem intézmény ; mozgalom vagyunk és nem szekta. 

Unitárizmus ma már világmozgalmat jelent. Eredetileg az ántitri- 
nitariánizmussal volt egyértelmű. Azok voltak unitáriusok, kik nem 
hitték a Trinitást. De az utolsó száz év e kifejezés értelmét végte- 
lenül kiszélesítette; nem jelent ma tagadást, sem elhivést, de jelent 
szabadelvű állásfoglalást a vallásban és annak minden megnyilat- 
kozásával szemben. 

: Az ilyen unitárizmus messze túl terjed egyházunk határain. 

Gyorsan hódit az Evangelical egyházakban. Ez értelemben sok a 
modernista unitárius. Ott van a katholikus egyházban; ott van 
Indiában, Chinában és Japánban. 

Valamikorra az unitárizmus a szabad vallású népek világszö- 
vetségévé nőhet; szövetséggé, melynek alapjai: egyéni szabadság ; 
józan ész; egyéni és társadalmi igazságosság és mélységes szom- 
juság Isten után. ) 

Az unitárizmus létjoga jelenre igazolva . van. " Van még 
missziónk. Még pionirok vagyunk. Ez egyház, e szövetség nélkül 
egyedül érezném magam. Hiszem, emberek százaival való beszéd 
közben tapasztalom, hogy sokan, de sokan vágynak egy ilyen tár- 
saság után, mint a miénk. A mi feladatunk őket megtalálni, ma- 

gunkhoz ölelni, templomainkba fogadni. E feladatnak csak úgy . 


felelhetünk meg, ha mindannyian, mint egy nagy szövetség, állunk 
a munkába. Aratni való bőven van, csak a munkás kevés". 
Lupton Dilworth, clevelandi unitárius lelkész, tollából jelent 
meg e cikk a Chrstian Registerben. 
A K. M. olvasói előtt talán még idegen az ő neve, de jövő- 
ben — ha őt az Isten élteti — hallani fogunk róla. Most van egy 


" szépen ívelő pálya kezdetén. 


Ha röviden akarnám jellemezni, azt mondanám: arany ember. 
Igazi eszményi pap, ki hitét, szeretetét tudását nemcsak aranyszavával, 
de életével is osztogatja hiveinek. Az az ember, kivel való első 
találkozásomat sohasem felejtem el s kinek bucsúölelése melegét 
— ha rá gondolok — ma is érzem. Az a szónok, akit, ha egyszer hal- 


" lott az ember, alig várja, hogy ismét hallhassa. A , szegények papja" 


kit hivei bálványoznak. Fáradhatatlan munkás, ki kedvenc proble- 
máiról, mint Háború megszüntetése, Világbéke, Népekszövetsége, Paci- 
fizmus, Beteg Európa, Társadalom bajai stb. évenként több mint száz 
előadást tart legkülömbözöbb hallgatóság előtt. Temploma mindig 
zsufolva van s évente átlag százan csatlakoznak gyülekezetéhez. 

Végtelen hálával és testvéri szeretettel gondolok rá. Az ő 
segitségével feleltem meg magamnak e kérdésre: Miért is vagyok 
unitárius? Ő mutatta meg nekem: nem az a keresztény szószék 
hivatása, hogy azon állandóan általános keresztény elveket hir- 
dessünk vagy hiveink erkölcsét dorgáljuk, vagy hogy bibliát magya- 
rázzunk, hanem az, hogy vegyük a Mát, annak eszményeit s 
felemelve azokat keresztényi magasságba, segítsük hiveinket az 
azokkal szembeni helyes állásfoglalásra. Neveljünk gyakorlati keresz- 
tényeket, keresztény jellemeket s ne imádkozó gonosztevőket. S ő 
tanított meg arra, hogy minden prédikálásunk hiábavaló, ha nincs 
alátámasztva életünkkel. I 

Az itt kifejtetteket Ő egyházközsége új tagjainak szokta elő- 
adni. Mondhatnám ez nála a konfirmáció. 

Unitárizmusa a mai amerikai unitárizmus. Vannak azonban 
Amerikában is ,ortodox" unitáriusok, akiket. ő , negativok"-nak 
nevez, másik végleten pedig ott vannak a humánisták. A kettő 
között az árnyalatok végtelensége. A Lupton által képviselt uni- 
tárizmus a törzse az amerikai unitárizmusnak. 

Én ennél szebb unitárius hitvallást nem ismerek. 


Lőrinczi László. 

A szellemi művelődés történetének egyes korszakait igen hiven 
jellemzi az is, hogy milyen volt a viszony a filozófia és a vallás 
között. Ez a két szellemi nagy hatalom az évezredek folyamán 
csaknem mindenkor szembekerült egymással s egyik a másikat 
többé-kevésbbé igyekezett elnyomni. Ez az ellentét egyfelől jó volt, . 
mert talán legerősebb rugójává lett a szellemi haladásnak, másfelől 
azonban fatális szerencsétlenség, amelynek lehangoló hatásai a 
művelődésnek csaknem egész folyamata alatt érezhetők voltak és 
ma is érezhetők. 

Amíg. az ellentét elvi magaslaton állott, addig elviselhető volt, 
midőn azonban a filozófia és a vallás viszonya politikummá lett s 
a társadalóm legszélesebb rétegeire kiható világnézeti harccá fajult, 
akkor végzetessé vált, mert válaszfalakat émelt az emberek közé, 
ahelyett, hogy egyesítette volna őket. A kölcsönhatás egészséges 
eredményei helyett, amelyeknek az emberi lelkek felemelését és 
közelebb hozását kellett volna elősegíteniök, az történt, hogy ami- 
kor a filozófia behatolt a vallás testébe, dogmák keletkeztek a val- 
lásban, amikor pedig a vallás hatolt be a filozófia testébe, dog- 
mák keletkeztek a filozófiában. Nagyon ritka a kivétel ebből a kor- 
szakok szerint egészen sajátosan megismétlődő jelenségből. Min- 
.den, ami egyszer dogma, megkötöttséget jelent a szellemi világ 
fejlődésében, Olyanforma, mint a horgony, amely megköti a hajót 
és tovább nem ereszti. A hajó horgonyát azonban fel lehet szedni, 
"vagy ha nem mozdul, a vasláncot, amely: tartja, el lehet fürészelni, 
Az emberi gondolkodás dogmái azonban a vallás és a filozófia 
terén egyaránt sokkal szivósabbak, szinte mozdíthatatlanok. Elis- 
merjük, hogy a dogmák . alkotása szükségszerű jelenség a szellem 
. életében. A szellemi világ hullámai olykor szertelenek és elienáll- 
hatatlanul viharosak; kell, hogy legyenek olyan nyugvópontok, 
olyan megállásra kényszerítő kijegecesedési centrumok, amelyek körül 
leülepedik, megnyugszik a lelki forrongások vihara. Örökéletű dog- 
mákat azonban nem ismerünk. Minden dogma a fejlődés fonalán 

időnkint szükségszerűen képződő csomópont, nyugvóhely. De épen 
azért, mert ilyen, mindig csak részleges igazságot mutat és soha- 
sem az igazság teljességét. Már pedig az igazság teljességére való 
törekvés meggátolása, a szellemi élet természetének és eredeti 
jelentésének megcsonkítása. 

A filozófiának mindjárt a kezdete a vallásos hittel szemben 
táplált kételkedésből indul ki a görögöknél. A filozófia megizmo- 
sodása a görög néphit elgyöngülésével karöltve jár. A középkorban 
a kettő közötti viszony az egyház befolyása következtében a vallás 
javára billen. A középkori vallás túlnyomó részben a dogmákban 
való hitet jelenti s a filozófia a dogmák alátámasztására szolgál. 
Csak itt-ott üti fel fejét egy-egy "misztikus áramlat, amely többet 
. és bensőségesebbet követel, mint amit a dogmák nyújthatnak. 
Luthernél a hit ismét központi jelentőséget nyer. Lassankint azon- 
ban a humánizmus befolyása következtében a protestántizmusban 
is kezd a filozófiai elem túlsúlyra jutni, dacára a piétizmus ellent- 
álló törekvéseinek. A XVIII. század végén a felvilágosodás és a 
rácionálizmus annyira megerősödik, hogy a vallást kezdi teljesen 
háttérbe szorítani. A zavar és a kavarodás teljes lesz, amikor fel- 
lép Kant, hogy rendet csináljon s a fogalmakat, amennyire. lehet, 
tisztázza s a vallás és a filozófia határvillongásait megszüntesse. 
Kant "közreműködésének köszönhető, hogy a XIX. század elején 
megindul a vallásnak, mint önálló lelki tüneménynek a kutatása. 
Most már világossá lesz, hogy a filozófiának és a vallásnak egy- 
más mellett megvan a maga külön helye az ember lelki világában. 
Elsősorban Schleiermacheré az érdem, hogy a vallás önálló jellegét 
nemcsak sikerült kidomborítania, hanem az ő mélységesen vallásos 
egyéniségének súlyával és intuitiv erejével az öt megfelelő meg- 
világításba állítania. Ám a humánizmus  eszmevilága  tovább- 
hatásának s különösen az individuálizmus nagy fellendülésének 
következtében állandóan megmarad a törekvés arra, hogy a vallást, 
tüneményének lehető leegyszerűsítésével, ismét elfilozófálják, vagy 
egyszerűen megtagadják létjogosultságát (Feuerbach, Nietzsche). 
A század közepe táján s harmadik negyedében erőre kapó máte- 
riálizmus, mely már Comte Ágoston fellépése óta állandó erős 
tendenciával tör útat magának, szintén arra törekszik, hogy a vai- 
lást jogaiban megcsorbítsa vagy megszüntesse (Haeckel). Ameny- 
nyiben pedig mégis szükség volna a vallás beiktatása után mutat- 


kozó hiányt pótolni, megpróbálja sajátos természettudományos világ- 


nézetét vallássá emelni (Ostwald). Mindezzel szemben a század 


— 182 — 


É 

. 
, 
j 
y 
4 

, 


aAtto 


szeg kádkei 


NY e ete teséten sádetutttsdtünáttte tud 


ee ELÁLL TREK EK NÉL TÉLEN VÁRNA 


za asáállttátt asz d 


Filozófia és vallás. 


második felében a vallás történetének tömegében, de minőségében 
is mindinkább gyarapodó"adattára s mellette a valláslélektannak 
különösen Amerikában, de az európai kontinensen is rohamosan 
fellendülő munkábavevése annyira igazolták a vallásnak, mint ön- 
álló történeti ténynek és sajátos lelki megnyilvánulásnak létezését 
és fennállását, hogy napjainkban már mindinkább apadóban van- 
nak azok a kisérletek, amelyek a vallást valamelyes filozófiai kon- 
strukcióval akarnák helyettesíteni, vagy pedig a filozófiát úgy tün- 
. tetni fel, mint amely a vallásnak ellensége. 

Ha a vallás az érzés és az egyéni lelki élet keretén belül 
maradhatott volna, akkor mint teljesen különálló, sohasem kerül- 
hetett volna ellentétbe sem a filozófiával, sem a tudományokkal, 
de általában más társadalmi tényezőkkel sem, amilyen pl. a poli- 
tika. A vallás azonban nem mint sajátos — sui generis — lelki 
mozzanat jutott érintkezésbe az említett tényezőkkel, hanem mint 
az egyházak hite, dogmája, szóval mint a társadalmi berendezke- 
" désnek egyik intézményes formája, A dogma azonban — mondja 
Sabatier!) — már nem mutatja a vallást a maga tiszta állapotában. 
Itt a vallásos érzés már különböző filozófiai és történelmi termék- 
kel vegyülve jelentkezik, amelyek mindig annak a történelmi és 
kulturális korszaknak a szülöttei, amelyben keletkeztek azzal a cél- 
zattal, hogy a hitet a maguk módja szerint magyarázzák meg. 

A másik oka annak, hogy az ellentét kifejlődött, abban kere- 
sendő, hogy a hitet mindig nyomon követték, illetve a hittel együtt 
születnek a ritusok és a szimbolumok. A ritusok túlélik a hitet, 
úgy, hogy sokat közülük teljesen hitetlen emberek is megtartanak. 
A munkás, — mondja Le Bon?) — aki nem igen hisz már, még- 
sem tekinti magát komolyan házasnak, ha nem jelenik meg a tem- 
plomban is és bizonyos zavart érzéssel megy a polgári temetések 
után. Az ősi ritusok összekötik halottaival. A pap latin beszéde, a 
hétezer év óta ismételt liturgikus mozdulatok és imák összekötik 
a mai elhunytat a mult valaménnyi halottjával. 

A vallások kialakulásánál tehát vannak olyan együttjáró ténye- 
zők — a dogmák és a ritusok, amelyek a vallásos hiedelmek fej- 
lődési folyamatát nagyban hátráltatják. Dogmák a tudományban, 
. a filozófiában is vannak, ámde ezek szükségképen megdőlnek olyan 
igazságok felmerülése esetén, amelyek kizárják és lehetetlenné teszik 


1) A. Sabatier: Die Religion und die moderne Kultur, Freiburg 1898. 


15. stb. lapok. 
2) V. ö. Le Bon: Az igazságok élete. Budapest. 5. §. 

további fennmaradásukat. Nem így a vallási dogmák. Ezek úgy 
vannak beállítva, mint örök időkre szólók s fenntartásuknál az isteni 
és emberi tekintélyre egyaránt hivatkoznak, elfelejtvén azt, hogy az 


ember minden időben csak a maga lelki fejlettsége és adottsága 
szerint képes az isteni igazságot felfogni s így a dogmákat is az k 


ember csinálja a maga tudása és szellemi fejlettsége szerint. 
A ritusok és szimbolumok szerepe a vallásnak a tudománytól, 
a filozófiától való feltünő elmaradásában úgy magyarázható, hogy 
a vallások a ritusok és szimbolumok által kollektiv jelleget öltenek, 
vagyis mély gyökeret eresztenek a népek lelkében s a néplélek 
. ismert konzervátivizmusa, a hagyományokhoz való sokszor mozdít- 
hatatlan ragaszkodása következtében annyira állandósulnak, hogy. 

minden fejlődésnek mereven útját állják. (Le Bon i. m. 4. I.) 
A vallás fölött tehát, mint látható, bizonyos vele többé- 
kevésbbé összetartozó tényezők olyan uralmat gyakorolnak, amely 
rendkivül" megnehezíti, szinte lehetetlenné teszi a vallásnak a filo- 


zőfiával, a tudománnyal s általában a kultúrával lépést tartó fejlő- . 


dését.. A filozófia normális körülmények között nem tűr meg magán 
olyan korlátokat, amilyeneket a vallás, természeténél fogva, köny- 
nyebben elvisel. Innen az összeütközés, amely a kettő között a 
történelem folyamán oly gyakran fölmerült akkor, amikor a vallás 
mellett más kultúrális tényezők is felléptek a társadalomban. Ahol 
a vallás ma is kizárólag egyeduralkodó és centrális társadalmi 
tényező, mint keleten több helyt, ott nincsen ellentét a vallás és a 
tudomány, illetve a kultúra között. A kereszténység kebelében 
azonban megvan; itt sem lenne meg azonban, ha a vallás fejlődé- 
sét késleltető mozzanatok elveszítenék erejüket s helyüket a keresz- 
ténységnek, mint hitnek és vallásnak valóban egyetemes érvényű 
és örökérvényű nagy igazságai foglalnák el; azok a nagy igazsá- 
gok, amelyeken keresztül Isten közvetlenül szólott az emberiséghez 
Jézus útján. Mindaddig azonban, amig párciális értékű és érdekű 
, tanok" foglalják el a főhelyet, meg fog maradni a kiáltó ellentét 
a vallás és a nem vallás között, beleértve ez utóbbi kifejezésbe a 
tudásnak és a kultúrának mindazokat az eszközeit, amelyek az 
emberiség előbbrevitelének szolgálatában állanak. 

Ezek után meg kell világítanunk azokat a jellegzetes vonáso- 


kat, amelyek a vallást és a filozófiát közelebbről meghatározzák. 

Kutatásunk területét nem fogjuk részletről-részletre bejárni, hanem 
.a főbb pontok kiemelésével megvilágítani. 

; , A filozófia célja a tapasztalat megértése és elrendezése. Ennek 
. a tapasztalásnak — mint tudjuk — két forrása van: az érzékiség 
. és az értelem. A kettő szorosan egymáshoz tartozik s egymást köl- 
. csönösen kiegészíti. A vallásos tapasztalat nem támaszkodhatik 
. sohasem az érzékiségre, hanem legfennebb az értelemre. Az a 
vallásos tápasztalás, amely az érzékiségre is kíván támaszkodni, 
nem nevezhető komolynak és megbizhatónak. Marad tehát az érte- 
lem. Ámde az értelem, mint tapasztalati forrás, elsősorban az 
érzékiségre, mondjuk, a szemléletre kíván támaszkodni a meg- 
, ismerésnek egy pár egészen speciális területét kivéve, ahol a szem- 
.  lélet inkább zavarólag, mint megvilágosítólag hat. Ilyen területek : 
. a tiszta logika, a mathematika és a geometria. Mikor azonban az 
értelmet jelöljük meg a vallásos tapasztalás egyik forrása gyanánt, 
kizártuk azt a lehetőséget, hogy a szemléletre támaszkodjék. 

Ha az értelmet tekintjük a vallásos tapasztalat kizárólagos 
forrásának, akkor megkapjuk az értelem vallását. Az értelem vallása 
hisz abban, ami az értelem erejével és segítségével megmagyaráz- 
ható. Senki sem tagadja, hogy az értelemnek nincsen és nem lehet 
. szerepe a vallásban; azonban már első pillanatra belátható, hogy 
. soha sem fogja a teljes vallást adni, hanem annak csak egy meg- 
. tört visszasúgárzását. A vallásos tapasztalatnak, amint ezt a vallás 
. lényege, célja önként étetődőleg bizonyítja, kell lennie egy másik 
forrásának s ez nem más, mint az érzés. Schleiermacheré az érdem, 
hogy a vallásos tapasztalatnak ezt a forrását öntudatra emelte s 
úgyszólván a köztudatba bevitte. A vallásnak ép oly lényeges része 
az érzelem, mint az értelem, sőt, azt mondhatjuk, hogy az alap, 
"a lényeg az érzelem. Amilyen alapvető szerepe van a filozófiai 
." tapasztalásban az érzékiségnek, a szemléletnek, ép oly alapvető 
szerep jut a vallásban az érzésnek. Ez a gondolat különböző for- 
. mában, de csaknem mindenütt kifejezésre jut mindazoknál, akik 
a vallás tüneményét vizsgálat tárgyává tették. Igy pl., hogy csak 
. egyet említsünk: W. James szerint az, ami a vallást vallássá teszi, 
az ,isteni" jelenlétének megérzése, az érzékfeletti valóságának meg- 
tapasztalása. - 

" Ebből már most sokféle következményt vonhatunk le a vallás 
lényegére nézve. Ilyen pl. az, hogy a vallás közvetlenebb, mint a 
; filozófiai megismerés, mert az érzés közvetlenebb, mint az érzékek 
és a szemlélet útján való tapogatódzás. Következik továbbá ebből 

az is, hogy a megismerés szempontjából sokkal bizonytalanabb. ési 
kevésbbé bizonyítható az, amit a vallásos tapasztalás útján nyer- 
hetünk, mint amihez az érzéki szemlélet útján jutunk hozzá. Ez a. 
két következmény ellentétesnek látszik az első pillanatban, de még 
sem az, ha jól meggondoljuk. i 
De menjünk tovább. Jamesnek előbb. adott állításában nem-. 
csak az van benne, hogy a vallás érzés, hanem hogy az isteninek, 
az érzékfelettinek a megérzése. Itt tehát már bennfoglaltatik a val-. 
lásos tapasztalás tárgya : Isten, aki érzékfeletti. Ezzel megvilágosodik 
még inkább, hogy miért nem lehet az értelem a vallásos tapasz-. 
talásnak kizárólagos forrása. Azért, mert ennek tárgyát csak ez 
. érzelem garantálhatja az értelemnek. A megismerés tárgyának túl-. 
nyomó nagy részét az érzéki szemlélet szolgáltatja. A hiányzókat 
raz értelem a magáéból ezekhez hozzáadja. Az azonban, amivel azi 
értelem ilyen módon a szemléleti tapasztalást kiegésziti, nem valóság, 
hanem az értelem alkotása (pl. az oktörvény). Az értelem nem 
alkothat meg magából egy valóban létező tárgyat. Istennek valóban . 
létezőnek kell lennie, másként elgondolhatatlan. Ámde épen ezért. 
az értelem nem alkothat Istent, legfennebb fogalmat Istenről. Magát 
az Istent csak a vallásos érzés adja teljes valóságában. Itt van a 
lényeges különbség a vallásos és a filozófiai tapasztalás között s 
ebben az alapvető különbségben tulajdonképen minden benne is k 
foglaltatik. i 
Hogy már most Isten, aki érzékfeletti, tér és időn felül álló, 
megközelíthető legyen számunkra, meg kellett találnia az emberiő 
vallásos érzésnek azt a fogantyut, amely ezt a nagy Ismeretlent 
. velünk megismerteti. Ez a fogantyú az, amit kijelentésnek neveznek. 4 
Isten magát kijelenti s ezen kijelentés alapján a mi vallásos érzésünk. 
valósággá s egyuttal embéri értelmünk számára is ez úton meg- / 
érthető lesz. Martineau szavai szerint mi az isteni kijelentést is. 
mindig csak a mi emberi eszközeinkkel tudjuk fölfogni. A kijelentés 
mindig egyéni s minden ember lelkében meg kell, hogy szülessék, 
mert csak ez által az egyéni, lelki és szellemi munka által lesz 
igazán valósággá. Azok, akik a maguk fejlettebb vallásos érzülete 
révén az isteni kijelentésnek magasabb, tisztább és tökéletesebb — 
formájához jutottak el, mint más embertársaik, sohasem a nekik 
személyesen szóló kijelentést akarták ráerőszakolni embertársaikra, í 


hanem igyekeztek másokban, is kifejleszteni és megerősíteni azokat 
a vallásos diszpoziciókat, amelyek az embert általában képessé tehetik 
az isteni kijelentés megérzésére és fölfogására. Önként következik 7 

ebből, hogy a ; kijelentés nemcsak örök, hanem egyénenkint újjá 
kell születnie, hogy az illető számára valóban forrásává lehessen az 
. Istenhez kapcsolódó vallásos érzésnek. 

. Brunner Emil 1927-ben megjelent Vallásbölcseletében a követ- 
kezőket mondja: a filozófia a vallással megegyezik abban, hogy 
. mindkettő a lét és az élet teljességére irányul. De különböznek 
. abban, hogy a vallás nem módszeresen végrehajtott gondolkodás 
útján, hanem a kijelentés alapján adja meg a feleletet a végső kér- 
. désekre (6. I.). A vallás a kijelentésen alapul. Eddig teljesen egyet- 
értünk vele, de már azt, hogy isteni kijelentés egyszer volt és hogy 
. nincs történelmi folytonosság a kinyilatkoztatásban — történelmileg 
. és lélektanilag teljesen érthetetlennek találjuk. Csodálatos szerzőnek 
ez az ortodox kijelentése már azért is, mert fennen hirdeti, hogy 
nincs kétféle igazság t. i. egy az ész és egy más a kijelentés szá- 
. mára. Előbbi felfogása épen ellene szól, mert hiszen, ha csak egy 
kijelentés volt, a bibliáé, akkor ez az egyik igazság, amit pedig az 
. emberi ész gondol, az a másik igazság. 
A kijelentés és az ész között — szerinte — háromféle viszony 
lehetséges: a) hogy a hit az észben benne foglaltatik, b) hogy az 
. ész a hitben foglaltatik, c) hogy a kettő különböző. Az első lehe- 
tőség az ideálizmus alapgondolata, amely az észben az isteni kije- 
. lentést is megtalálni vélte. Ez elesik. Az utolsó elesik azért, mert 

nincs kétféle igazság. E szerint maradna a közbelső állítás, mint 
3 egyetlen helyes, hogy t. i. az ész a hitben foglaltatik. Annyira naiv- 
nak és idejét multnak tartjuk ez a felfogást, hogy tovább nem is 
foglalkozunk vele. Brunner, aki egy előbbi művében (Erlebnis, 
. Erkénntnis, Glaube 1921.) korunk egyik legkiforrottabb vallásos 
. elméjének bizonyul, ez újabb művében egészen egyoldalú. 
A vallásos tapasztalásnak eddig vázolt részleteit azonban még 
teljesebbé kell tennünk. Eleddig a vallásos tapasztalatnak két for- 
rására mútattunk reá: az egyik az érzelem, a másik az értelem. 
. Az érzelem a tudat mágába zártságára útal, vagyis más szóval, 
minden megérzés, még ha az vallásos és Istenre vonatkozó meg- 
. érzés is, a lehető legbensőbb ügye az egyénnek, ezért általában 
 immánensnek nevezik. Az immánencia számára Isten a lélek mélyén 
. lakozik ,in der Unendlichkeit des Gefühls", ahogy Schleiermacher . 
mondja. Itt nem a dogmák határozzák meg a vallást, S általában 
a vallás semmiféle idegen elemmel nem keveredik. Legfennebb azt 
mondhatnók róla, hogy túlságosan aesthetikai természetü. 

A vallásos tapasztalás másik forrása az értelem, már az egyénen, 

az egyéniség belső életén túlra útal, arra, amit a filozófiában 
tránscendensnek, az érzéki megismerés határain túl állónak nevez- 
nek. A tránscendencia álláspontján a vallás keresi Istent az egyénen 
kívül, tárgyi mivoltában és adottságában. Itt egy, a gondolattól " 


független reálitásról van szó. Isten s a vallás tüneményeinek tár- 


gyiasítása, amely a tránscendens álláspontnál a főcél, az értelmi 


megfejtések, a teológiai dogmák egész sorozatát hozza létre. t 

A két álláspontot, amely tulajdonképen ellentétes, egy har- 
madik hidalja át, amely a vallást nem tekinti sem tisztán belső 
ügynek, sem pedig olyannak, amely kimerül a tapasztalatonkivüli- 
ségben. A tudatnak van egy harmadik feszültségi állapota, vagy 
mondjuk, tevékenysége, amely az akaratban, a valami felé való 
törekvésben nyilvánul meg.!) Épen ezt kívánjuk kiemelni és ezzel 
akarjuk kiegészíteni a vallásos tapasztalásnak az eddigiekben nyert 


szerkezeti képét. Maga az érzelem és az értelem együttvéve — 


sem adja a vallás teljességét. Ott van még az örökös küzdés, a 
törekvés a jobb, a tökéletesebb, az isteni felé. Mig az érzelmi és 
az értelmi elem a vallásos tapasztalás tartalmi részének mondható, 


addig a megújhodásért, a vallás megszületéséért való lelki küzde- 
lem az a forma, amelyben a tartalmi mozzanatok kifejlenek. Ez a 
forma a. vallásnak megadja erkölcsi karakterét s így azt mondhat- 


juk, hogy a legegyoldalubb vallásos megnyilatkozás is többé- 
kevésbbé reá van útalva az ethikumra. Ez könnyen megérthető a 
vallás természetéből. A vallás soha sem lehet theoria, mint a 
filozófia; a vallás mindig életfolytatás. A filozófia alapján is lehet- 
séges életfolytatás, ez azonban elsősorban mindig a kontemplátiv 
gondolkodás eredménye, amely kétségtelenül sokszor fölemelked- 
hetik a vallás magaslataira, mint a plátonizmusban s másutt is, de 
soha sem lesz tisztán vallássá. Sőt lehetséges az is, hogy a filozófiai 
világnézet megszabja az élet egész erkölcsi irányzatát, tehát élet- 
folytatás lesz, mint amilyen volt pl. a stoicizmusban is. Ám ennek 
az életfolytatásnak a rugói mégis csak theorétikus jellegűek voltak 
s maga az életfolytatás sem állott és áll egyébből az ilyen termé- 
szetű egyéneknél, mint az életnek elteoretizálásából, elvonttá tevé- 
séből. A vallás épen az az elem, amely feloldja, megpuhítja a lelki élet- 


nek azokat az elemeit, amelyek megkötnek, lényűgöznek s elméletivé 
akarják tenni magát az életet, amely épen ellentéte minden theoriának. 


1) V. ö. mindezekre nézve E. Przywara: Religionsphilosophie, Berlin 
1927. 4. skk. lapok. 

Mi a filozófia célja ? A tapasztalati világ megértése; és mi a 
vallás célja? A szentség megközelítése, a szentté levés, lelki  újjá- 
. születés, az újból való teremtődés. A vallás célja nem az ethikum, 
. a vallás nem erkölcsöt akar teremteni. De az a mód, ahogy a 
" vallás a maga sajátos célját az egyén lelkében meg akarja valosí- 

tani, szükségképen ethikai formában történik. Semmiképen sem 
. kívánjuk a vallást az erkölcsiséggel összezavarni, de reá akartunk 
mutatni arra a legmélyebb lélektani gyökérre, amely a kettőt egy- 
mástól soha sem választhatja el teljesen. Ezért van az, hogy Jézus, 
aki  testestől-lelkestől vallásos egyéniség volt, ethikai úton és 


. . erkölcsi módszerekkel akarta fölépíteni az Isten országát, soha sem 


tévesztve szem elől a központi vallásos gondolatot. A vallás és az 
. ethikum egymásrautaltságának tulajdonítható, hogy az emberiség 
igazán nagy vallásos egyéniségei nemcsak látnokok, . kinyilatkozta- 
tások kinyilvánítói, hanem nagy tanítók is voltak, akikben a pró- 
fétai, látnoki erő egyesült az ethikai alapon álló tanítási és ráveze- 
tési művészettel. A vallásos elmélyedés az élet ethikai fölfogásában 
lesz testté. S ennek így is kell lennie mindenütt, ha nem akar 
valaki félszeg egyoldalúságokba esni. ? 

Ime tehát a vallásos tapasztalásnak az érzelmi és értelmi 
alapján kivül van egy harmadik forrása, amely az élet ethikai föl- 
fogásába nyújtja gyökerét, amely tehát apellál az emberi léleknek 
arra a tevékenységére, amit akaratnak nevezünk. Erdekes meg- 
jegyeznünk azt, hogy a vallás erkölcsi oldalának kidomborítása az 
újabb irodalomban elsősorban filozófusoknak köszönhető. Fichte 
vallása még túlzottabb mértékben hangsulyozza minden vallásos 
törekvés ethikai karakterét. A Wíndelband Rickert-féle u.n. baden 
iskola viszont arra törekszik, hogy az emberi akarat minden törek- 
vésében és ethikai értékelésében meglássa és fölfedezze a vallásos 
elemet, amelynek következtében minden törekvés végő céljául a 
szentségest, az istenit kell felismernünk. Az értéknek elsősorban 
erkölcsi jellegű fogalma mind nagyobb jelentőséget nyer újabban 
a vallás területén is, ahol egész vallási szinezetűvé lesz s végső 
eredményben Istenben találja meg megvalósulásának teljességét. 
Mindez csak arra mutat, hogy az ethikum igen jó összekötő szál- 
nak mutatkozik nemcsak a vallásos tapasztalat érzelmi (immánens) 
és intellektuális (tránscendens) alkotó részei között, hanem a 
filozófia és a vallás között általában is. Mindez pedig ismét 
csak azt igazolja, hogy ha kitépjük az ethikai szálakat az 
emberi lélekből, nemcsak a vallás és a tudás lesz egyaránt 

megcsonkitva, hanem széthull az emberi lélek rendjének díszes 
épülete. 

Ezzel a EARTÁNTZÉ úgy véljük, hogy sikerült rámutatnunk 
azokra az alkotó részekre, amelyek a vallásos tapasztalatot teljessé 
teszik. Megállapításaink élénken igazolják a vallásbölcselet amaz 
újabb irányzatát, amely a vallásban egy több alkotó részből álló 
lelki megnyilatkozást lát. A vallást nem lehet leegyszerűsíteni, az 
ember lelki életének egyik-másik területére lokálizálni. A vallás 
követeli az egész embert, az egész lelki életet s így a vallás tüne- 
ményének vizsgálója be kell, hogy járja még azokat a területeket 
is, amelyek látszólag semmiféle összefüggésben nem állanak 
a vallással. 


II. 


Az alapvető tények vázlatos megvilágítása után legyen sza- 
bad még a teljesség kedvéért rámutatnunk a filozófia és a vallás 


viszonyát illetőleg egy pár olyan mozzanatra, amely a szóbanfcgó 


kérdést még jobban megvilágítja. 

Vajjon lehet-e a vallásból filozófia? Nagyon nehéz er:2 a 
kérdésre helyesen megfelelni. A történelem azt bizonyítja, hogy a 
vallás, pl. maga a keresztény vallás is, miután a kezdet nehézsé- 


gein átesett, igyekezett fogalmilag is tisztázni maga előtt hitének  . 


tárgyait. Igy keletkezett a keresztény vallás mellett keresztény filo- 
zófia már a középkorban, értve ezen a szkolasztikus, vagyis a római 
katholikus egyház iskoláiban tanított hivatalos egyházi filozófiát. 
A protestántizmus is megtalálta a maga filozófiai alátámasztását 
Kantban és Fichteben. A szkolasztikus filozófiát jellemzi a fogal- 
mak jelentésének pontos tisztázása mind a tárgyi, mind az alanyi 
, oldalon. A rendszerezés, a logikai rend iránt való páratlanul cso- 
dálatos, finom érzék. A protestáns filozófia az ethika talaján épül 
föl. Ami a kereszténység lényegét illeti — ez kétségtelenül a pro- 
teslántizmus vallásbölcseletében sokkal mélyebben és jellegzeteseb- 
ben domborodik ki. A szkolasztika dogmai elemei azonban a pro- 
testantizmusra is hatással voltak s így a protestáns dogmatika a 
szkolasztika némely hagyományainak sajátosan protestáns ethikai 
elemekkel való felelegyítése. 

Az a.körülmény, hogy a kereszténység két főága mellett ki- 
alakult a filozófálásnak két sajátos tipusa, semmiesetré sem tanus- 
kodik amellett, hogy a vallás elfilozófálható. A keresztény vallás 

sohasem lesz, nem is lehet más, mint vallás és sohasem lehet 
filozófia. Ahol a filozófia túlságosan erős mértékben hatott a Jézus 
vallására, ott már sok helyütt kizökkenti a kerékvágásból, amint 
már .Pál apostolnál is nagyon érezhető. A keresztény vallás tulaj- 
donképen ott található a maga tisztaságában, ahol még nem keve- 
redik. filozófiai elemekkel. Senki sem állíthatja, hogy a filozófiai 
elmélyedés nem szolgálhat a vallásnak javára, de egészen bizonyos, 
hogy; a vallás sokkal inkább érzelmi intuiciók eredménye, mint 
a reflexióé. 

A másik kérdés, amelyet fölvetünk, ez: vajjon lehet-e. a! filo- 
zófiából vallás ? Erre a kérdésre azt kell felelnünk, hogy sokkal 
inkább lehet, mint az előbbi. Sőt az előbbi egyáltalában nem lehet- 
séges, míg ez utóbbira igen sok példát találunk. Igaz, hogy a filo- 
zófiából vallássá avanzsirozott világnézetek inkább fénylenek, de 
nem melegítenek, akárcsak a hold. A filozófiai szinezetű és meg- 
alapozottságú vallásokat általában az jellemzi, hogy a vallásnak 
életet és lelketvadó nagy reménységeit (mint pl. az örökéletet, fel- 
tártadást), a hitnek alapul szolgáló legfőbb valóságot: Istent, filo- 
zótiai természetű koncepciókkal akarják pótolni. Az egyik termé- 
széítudományi (Ostwald), a másik szellemtudományi (Natorp, Eucken) 
alapon akar vallást, vagy jobban mondva vallásos világnézetet 
nyújtani. Egy részük a tünemények helyes megértésére, mások az 
életberendezkedés és életfolytatás teljes átalakítására fordítják a fő- 
gondot. A mult hónapban Hollandiában tartott teozófiai kongresz- 
szu$ egy szellemi újjáteremtődés szükségességét hirdeti s arra 
hívja: fel az emberiséget, hogy a legnagyobb önfegyelmezést gya- 
korolva saját magán, igyekezzék eltávolítani és kiküszöbölni lelki 
életéből azokat a torlaszokat, amelyek meggátolják a lelki élet 
örökkévaló részének az elmúló fölé való kerekedését"). 

i A filozófia tehát igenis fölemelkedhetik a vallás magaslataira 
akkor, ha a részlegesen felül képes megpillantani olyan egyetemes 
. szempontokat, amelyek az egész életet átható principiummá válnak az 
illető szemében. Az ilyen filozófián fölépülő vallásos világnézetek- 
nek általában az a gyöngéjük, hogy minden meggyőződésüket fel- 
. tétlenül, tudományos" alapra akarják fektetni, ami sokszor csak erőlte- 
tett s a tudományosság bélyegét nem feltétlenül magánhordó kon- 
strukciók segítségével történik. Lélektanilag "egészen megérthető, 
hogy az emberek egy része á maga hitét a legszélesebb tudomá- 


1) V. ö. Krisnamurti: Now c. beszédét. 

nyos megalapozással igyekszik alátámasztani; a megalapozás hiányai 
fölött azonban kritika nélkül senkinek elsiklania nem szabad. Hiába, 
a hit, a lélek vallásos meggyőződései egészen sajátos jellegüek s 
mint ilyenek teendők kutatás tárgyává. Az újabb valláslélektani és 


vallásbölcseleti kutatásnak ez az egyik igen fontos, pozitiv ered-" 


ménye. A hit és vallás sok helyt nem tűri meg a tudományos 
megalapozást, de nincs is szüksége reá, ha igazán vallás akar 
maradni. Ez távolról sem azt jelenti, hogy valaki hihet mindent, 
amit neki tetszik s hogy valaki vallássá emelhet olyan babonákat, 
amelyek ellentmondanak a tapasztalatnak és tudásnak — hanem 
azt, hogy a vallás és a hit terén szükségképen találunk olyan 
igazságokat, amelyek nem a tudásra és a megismerésre támasz- 
kodnak, de amelyek — mint Kant igen helyesen mondta — az 
emberi lélek berendezkedésének természetéből a logika kényszeritő 
erejével folyó kivánságok és szükségletek. 

Szükséges még rámutatnunk egy tünetre, amelyet a vallás- 
bölcseletnek nevezett tudomány reputációja érdekében kell kissé 


" közelebbrői szemügyre vennünk. ,A filozófia kézikönyve" (Hand- 


buch der Philosophie) cimet viselő egyik újabb sorozatos vállalat- 
ban, az 1927. év folyamán két vallásbölcseleti mű jelent meg. Az 
egyiknek szerzője egy jónevű kath. író Przywara. A mű cime: 
, Vallásbölcselet a kath. teológia szerint". A másiknak szerzője egy 
épen olyan jónevű : protesiáns író, a már említett Brunner Emil. 
Művének cime , Vallásbölcselet az evangelikus teológia szerint". 
Az első egy általános filozófiai részből és egy speciális, a katholikus 
vallásbölcseletet tartalmazó részből áll; a másiknak kiinduló pontja 
a bibliai kijelentés, mely szerinte az egyedüli egyszersmindenkorra 
szóló isteni kijelentés. Erre építi fel egész rendszerét. Távol áll 
szándékunktól, hogy e két mű részletes birálatához fogjunk, csak 
nehány általános észrevételre szoritkozunk. 

Ha a ,vallásbölcselet" elnevezésnek van valami értelme, akkor 
nem lehet és nem szabad. semmiféle felekezet részére kisajátítani, 


illetve felekezeti alapon kezelni. Felekezeti vallásbölcselet nincsen ; 


contradictio in adjecto. Van felekezeti teológia, de nincs felekezeti 
vallásbölcselet. Mikor a vallásbölcselet fogalma : megszületett, ami 
nem is volt olyan régen, akkor ez már szükségképen azt jelentette, 
hogy a vallás tüneményeinek a kutatása akár a metáfizika, akár a 
lélektan vagy. az ismeretelmélet terén eljutott arra a magaslatra, 
arra az egyetemes nézőpontra, amely a vallást a maga egyetemle- 
ges sajátosságában vizsgálja a felekezeti és teológiai szempont 

tökéletes mellőzésével. A vallásbölcselet kereshet és találhat a kü- 
lönböző : teológiákban bölcseleti elémeket, ilyenek azonban épen 
azok lesznek elsősorban, amelyek felekezeti mivoltuk dacára is 
magukon. viselik azokat a vonásokat, amelyek a filozófia egyetemes 
és objektiv álláspontjának megfelelnek. A vallásbölcselet elnevezés s 
. ennek az egész tudománynak célja, tartalma, problémái a vallás- 
tudománynak a teológia fölé való kerekedését jelzik. Lehetséges 
kétségtelenül egy teológiai rendszer felekezeti praeokkupációk nélkül 
. is. Az ilyen teológia már eo ipso vallásbölcselet, ha nem is nevezi 
magát ezen a néven. A vallásbölcselet megkülönböztető elnevezé- 
sére azonban épen azért volt szükség, mert a , teológia" szó szinte 
a priori magában hordozza a felekezetiesség jellegét. Nekünk uni- 
táriusoknak az a meggyőződésünk, hogy a mi teológiánk, amely 
Jézus alapján áll, de amellett nem zárkózik el a vallásos jelensé- 
gek megértésének bárminő újabb tudományos eredményétől, való- 
ban ideálisan megközelíti a vallásról való fölfogás amaz egyetemes 
nézőpontját, amelyet a vallás . bölcseleti szemlélete kiván meghono- 
sítani. Mindennek dacára azonban legalább is a fogalmakkal való 
visszaélésnek tekintenők azt, ha valaki vallásbölcseletet írna az uni- 
tárius teológia alapján. De épen annyira meddőnek tartjuk azokat 
a kisérleteket is, amelyek az unitárizmust különböző, a filozófiai 
kutatás területén fölmerült álláspontokkal akarják azonosítani, vagy 
legalább is egybevetni. Az unitárizmus nem monizmus vagy valami 
efféle. Természettudományi vagy akár szellemtudományi okoskodá- 
sokkal az unitárizmust sem megvilágítani, sem alátámasztani nem 
kell és nem lehet, de nem is szükségés. Az unitárizmus nem filo- 
zófia, nem is abból indult. ki, tehát nem is ott kell keresni. Az 
unitárizmus a Jézus evangéliuma alapján álló s a reformáció mun- 
kája után annak ősi, eredeti forrásához visszanyuló, történelmileg 
kifejlődött és kialakult szemlélete és felfogása a kereszténység nagy 
igazságaínak. Az, hogy fölfogásának egyetemessége megegyezik és 
. összeegyeztethető a tudoinány és a filozófia megállapításaival, az 

"csak növeli értékét mint vallásnak, mint teológiai álláspontnak, 
mint a keresztény életigazság fölfogásának, de nem árthat és nem 
befolyásolhatja evangéliumi és vallásos jellegének tisztaságát. Az 
unitárizmus sohasem volt elmélet, ellenkezőleg, az evangéliumot 
igyekezett megtisztítani a teológiai elméletektől s így örökkévaló 
missziói hivatása van a keresztény felekezetek hözött, amelyek 
mindenike elsősorban teológiai rendszer s azután vallás. Találóan 
mondja Jana hogy az JELÉT és a VSSZRETN általában EE E 

kézből vett trádiciókból élnek (live at second hand tradition). Az 


unitárizmusnak ez alól kivételt kell képeznie, máskülönben elveszíti 
eredeti elhivatását. Az unitárizmus semmiféle külön filozófiát nem 
igényel a maga számára, mert hozzá csak az a filozófia . állhat 


közel, amely méltó a nevére s amely nem köti le magát semmi- 


féle pragmatikus érdeknek. hanem az igazság kutatásának elfogu- 
latlari szolgálatában áll. Sem a rácionálizmus, sem a humánizmus, 
sem a monizmus, sem semmiféle ,izmus" nem tartozik hozzá az 
unitárizmushoz, csakis épen ez egy : az unitárizmus. Ennek lényege 
pedig: követni Jézust az evangéliumbán lefektetett tanításai alap- 
ján Istennek, a mi mennyei Atyánknak megismerése, vagy ponto- 
sabban kifejezve, megérzése felé a vallásos lélek teljes odaadásá- 
val az érzésnek, akaratnak és az intelligenciának teljes feszültsé- 
gével. Ha ezt tesszük, akkor az unitárius vallás lerázva magáról az 
idők folyamán barátai, avagy ellenségei által reáaggatott , izmus"- 
okat, élni fog örökké, mint a jézus szellemében való életfolytatás 
megtisztult formája. 


Dr. Varga Béla. 

Egyházunk és a nőkérdés. 


Mult évben egy nagyon szép és érdekes könyv jelent meg 
Németországban: , A nőmozgalom. Története, problemái és céljai". 
Szerzője Agnes von Zahn-Harnack, a nagy teológus leánya. 

A politikai nőmozgálmat ismertető fejezetében van egy rész, 
amely minket unitáriusokat egészen közelről érint. 1906-ban halt 
meg: New-Yorkban 86 éves korában Susan B. Anthony, ki egész 
életét a nők jógaínak kivivására szentelte. Temetése olyan volt, mint 
egy fejedelemnőé, mert szülővárosának szenátusa kellőképen mél- 
tányolni tudva-e kiváló asszony tevékenységét, érdemeihez méltó 
végtisztességben részesítette. A szerzőnő azért emeli ezt ki különös- 
képen, mert abban az időben Európában még egyáltalán nem része- 
sültek a feminista nők ilyen megértésben és megbecsülésben, vala- 
mint az sem fordulhatott volna elő, hogy itt egy pap a feministák 
előharcosát olyan hangon bucsúztassa el a sirnál, mint azt a new- 
yorki unitárius pap tette! 

Miután a lutheránus német asszony érdemesnek tartja e beszé- 
det leközölni, minket is érdekelhet tartalma: 

, Miért tartozunk Istennek köszönettel? Elsősorban azért, hogy 
őt olyannak teremtette, amilyen volt: érzékeny lelkünek, ki annyira 
szerette otthonát, hogy valósággal feláldozta magát azért, hogy 
mások otthonát is szebbé tegye, amint hogy mindenütt derü köl- 
tözött embertársai olthonába, ahol az ő munkássága . világitott. 
. Köszönjük Neked Istenünk, hogy nagy feladatok teljesítésére volt 
"elhiva, mert tevékenysége nyomán új csillag tünt fel egünkön. Egy 
ismeretlen és elfeledett igazságosságról tett tazubizonyságot, midőn 
felkereste midazokat, kik még nem hallathatták hangjukat, hogy ők 
is felemelhessék szavukat a közjó édekében. 

Köszönjük szivének jóságát, emelkelkedett szellemének mély val- 
lásosságát, rendületlen hitét és lelkének nemes bátorságát. Köszönjük, 
hogy határtalan önzetlenséggel áldozta életét a Te szotgálatodra, 
követve az írás szavait : aki az ő életét meg akarja nyerni, el kell, 
hogy azt veszítse. Köszönjük, hogy mindnyájunk élete tisztább lett 

; ; 

az Ő életének tisztasága által és igaszságosabb az általa hirdetett 
igazságosság megismerésével. Köszönjük, hogy bár sok fáradozás- 
sal, de mégis fáradhatatlanúl buzgólkodott azon, hogy egy új női- 
4 esség szépsége fénnyel tündököljön egünkön. Köszönjük azt ez 
". —— álmot, melyet ő álmodott arról, hogy férfi és r.ő teljesen egyen- 
.— ——— joguan, valódi egyetértéssel járják as élet útjait, szenvedést és sikert 
vege megosztva, egymást segitve, hogy a világ szebb és jobb legyen"! 

Ezt a halotti beszédet tartotta majdnem negyed századdal 
ezelőtt egy amerikai unitárius pap a nőmozgalom egyik legmeré- 
szebb úttörője fölött. 


kod 


Mult nyarunk egy augusztusi vasárnapján először prédikált 
nő a mi öreg kolozsvári templomunkban. Rev. Rosalie Lée, angol 
papnő látogatott el hozzánk. Ő jelenleg az angol unitárius nők - 
lígájának titkárnője, de ezelőtt Leicesterben pap volt. Elmondta, 
hogy Angliában 8 papnő müködik, kettő közülök férjes asszony, 
papok feleségei. Egyik pap pár most ment ki Uj-Zélandba. Angliá- 
ban a nők .a férfiakkal teljesen egyenranguan vesznek részt az 
egyház szolgálatában, nemcsak a hivatásos papnők, hanem a vilá- 
giak is: Angol hittestvéreinknek eddig 2 nagy szervezetük volt, 
melyek ez év áprilisában egyesültek és megtartották történelmi 


———— jelentőségü első főtanácsukat és az egyesült unitárius egyház első 7. 
j elnökévé Mrs. Sydney Martineau személyében — egy nőt válasz- 7 
4 tottak meg. i 

4 ÖSEET 


Ezelőtt 5 évvel, midőn a , Keresztény Magvető" lapjain elő- 7. 
ször jelentek meg nőmozgalomról és a mi saját női törekvéseinkről Í 
irott cikkek, annyi meg nem értéssel találkoztak, hogy akkor — 
bár tudtuk, hogy céljaink elérése csak idő kérdése — nem remél- 
tük, hogy óhajaink bár részbeni megvalósulásának az ideje ily 3 
hamar eljön. . 
48 Mult tavasszal egyházunk Képviselő Tanácsa a leányotthon 
vezetésére egy 12 tagu előljáróságot nevezett ki, melynek tagjait 
felerészben nőkből választotta. Fel kell jegyeznünk ezen legesleg- 


első alkalmat, midőn hivatalt nyertünk egyházunk egy intézményé- 
nek vezetésében. KSÖVT 


kk 


Jelenleg napilapjaink minden számában olvashatjuk, hogy a E 
közelgő községi választásokra való . előköszületűl összeállítják a 

választók névjegyzékét. Ezen összeirásnak különös érdekessége, 
hogy — bár sajnos nagy korlátozással, de először leszünk mi, 
nők is bejegyezve. i 

Reméljük, hogy a jogosult unitárius asszonyok, vallásuk 
haladó szelleméhez hiven, egytől-egyig idejében jelentkeztek és 
neveik benne vannak a most készülő , Otthon"-listákban. Ez az 
elnevezés szóljon a szivünkhöz, hiszen a közelgő községi válasz- 
tásoknál az fog eldőlni, hogy kiknek a kezébe legyen letéve az 
otthonaínkat magukban foglaló városok és falvak vezetése. Ami- 
dőn otthonaink védelméről van szó, akkor nekünk nőknek hűsé- 
gesen kell férfiaink oldalán állani. 

Susan B. Anthony a nők . érdekében kifejtett munkásságának 
jelszavául azt választotta: , Csak a szavazati jog által lesz rajtunk 
segítve!" Erdély unitárius asszonyai és leányai, midőn eljön a nap, 
hogy először járulhattok az urnákhoz, ne mulasszátok el szavazati 
jogotokkal élni, mert kiváló amerikai nőtársatok példája szerint, 
aki otthonát igazán szereti, annak közre kell müködnie abban, 
hogy mentől több embertársának otthona szebbé, jobbá, inZJESteDS 
legyen. Most erről lesz szó-! 

K. Engel Ella. 

A Magyar Unitárius Egyház Teológiai Akadémiájának 
Értesítője az 1928/29. iskolai évről. Szerkesztette: Csifó Sala- 
mon dékán. Kolozsvár 1929. , Corvin"-nyomda, 33-ik évf. 38 I. 

Az értesítőt Dr. Kiss Eleknek az évmegnyítás alkalmából 
, A lelkészi eszmény" cimen tartott előadása nyítja meg. Az elmult 
iskolai év történetével kapcsolatosan több nagyjelentőségű eseményről 


számol be. A tanári karban az a változás történt, hogy a Dr. Boros 


György püspökké történt választásával megüresedett rendszeres 
teol. tanári tanszékre az E. Főtanács Dr. Borbély István rendkivüli 
teol. tanárt választotta meg rendes tanárnak. Dr. Ionescu Pétert, ki 
eddig a ref. és unitárius teológiáknál volt rendes tanárként alkal- 
mazva, ez évtől kezdve a kultuszminiszter kizárólag az unitárius 
teol. akadémiához helyezte át a román nyelv, irodalomtörténet és 
alkotmánytan rendes tanárává. Teol. ifjúságunkra nagy áldás és 
jótétemény az, hogy angol hitrokonaink jóvoltából a mult évben 
kettő, az amerikaiak jóvoltából három  papjelölt . folytathatta 


tanulmányait külföldön s sajátíthatta el az angol nyelvet, sőt" 


Németországgal is megkezdődött az összeköttetés. A kolozsvári 
egyeremen is öt növendék hallgatta az előadásokat, részint a tanári, 
részint a jogi szakon. Az E. Főtanács intézkedésére életbe lépett a 
folyó tanévben a többször sürgetett gyakorlati hitoktatás, aminek 
jó eredménye nem fog elmaradni. A teol. tanfolyam az eddigi négy 
évről ötre emelkedett, ami szinte korszakos változást jelent az intézet 
történetében. Adja Isten, hogy a külső keretek bővülésével meg- 
felelő lélek, élet és szellem is költözzék ez intézetünkbe, hogy az 
nemcsak a teol. tudományok dúsan termő melegágya, hanem a 
mély és őszinte vallásos érzésnek is buzgó forrása legyen, hogy 
mint a hegyen építelt város, messze világoljon ! 

Azonban amennyire örvendetes az intézet külső fejlődése, 
annyira lehangoló az értesítő ama jelentése, hogy az igazgatóság 
által kitűzött pályatételekre egyetlen pályamunka sem érkezett. Mi 


ennek okául a pályadijak csekély voltát még feltenni sem tudjuk, 


nem akarjuk. Hisz a tudományokban való elmerülés, az önképzés 

a nem a pályadijakért történik. Aztán az erkölcsi jutalom sem meg- 
.  vetendő éppen a teológián..A baj valahol egyebütt van, amelyen 


. okvetlen segíteni kell. Beiratkozott 29 tanuló, akik közül évvégéig 


. Kriza János, egyike a legszebb reményű tanulóknak, meghalt. 


. A papjelöltek száma 21, akik részint mint külföldi akadémiták, 


részint mint segédlelkészek és lelkészhelyettesek ideiglenesen el 
. vannak helyezkedve ugyan, de azért várják és keresik végleges 
. elhelyezkedésüket. A hallgatók 28 és a jelöltek 21 száma mégis 
gondolkodóba kell, hogy ejtsen. Hisz ez a két szám együttesen 
lelkészkarunknak. csaknem a felét teszi ki. Igaz, hogy közülük 
nehányan mint tanárok is elhelyezkedhetnek; de vajjon nincsen-e 
. túltermelés e téren? Nem vétünk-e a jövő és az ifjúság érdéke 
. ellen, ha 5 éven keresztül lefoglaljuk embereinket s azután elhelyezni 
. nem tudjuk? 
É A tanári kar működésével kapcsolatosan szerettük volna meg- 
.. felelő kimutatást látni a tanárok tudományos és irodalmi műkö- 
déséről. Mert ez az általános kifejezés: ,Irt a Keresztény Mag- 
vetőbe, az Unitárius Egyházba, az Unitárius Szószékbe, több tudo- 
mányos folyóiratba és lapokba" nem sokat mond. De mit írt ? 
Legalább a cimek megemlítése föltétlenül kivánatos ; mert ez sokkal 
inkább érdekli az olvasót, mint a különben is jól ismert személyi 
adatoknak évről-évre való egyhangú felsorolása. Az egyház jogosan 
megkivánhatja, hogy tudomást szerezzen arról; hogy teol. akadé- 
miájának tanárai milyen irányban művelik" szaktárgyaikat, hol és 
miben értékesítik tudományos készségüket és képességeiket. 

Az ifj. önképzőkör működése élénk volt. Azonban pálya- 
. munkák itt sem érkeztek a kellő arányban. Tizennégy pályatétel 
közül csupán hatra érkezett pályamunka, amelyek közül kettő volt 
érdemes a jutalmazásra és kettő részesült szorgalomdijban. A növen- 
dékek internátusi költségeit az egyház fedezte. Ezenkivül konviktusi 
kedvezményekben, legációkból és adományokból 319.803 leu támo- 
gatásban részesültek. Különben az értesitő kellő gonddal és körül- 
tekintéssel van egybeállítva. Adja Isten, hogy jövőre minél lel- 
kesebb törekvésekről, minél szebb sikerekről és nagyobb ered- 
ményekről számolhassunk be. 


Ürmösi József: ,A gyakorlati teológia főbb irányelvei." 
(Tanuimány.) Székelyudvarhely, Globus-nyomda. 1929. 134 lap. 
Kiss Sándornak angolból fordított hasonló tárgyú könyve után 
örömmel ismertetjük Ürmösi József lelkész és teol. magántanárnak 


7 199— 


LA EK NAK TÓEg egtátla ka 1AS sár rag JA za lek 


Irodalom. 


német források alapján készült s fenti cím alatt megjelent tanul- 

mányát. Az angol és a német két külön vallási tipust képvisel. ú 
Az első a folyton differenciálódó, újabb meg újabb felekezetet s a. 


felekezet kebelében apró egyesületeket alkotó, az utóbbi az állandó 
rendszert és egységet kereső iránynak a képviselője. Ez a törekvés 
érvényesül mindkettőnek teológiai irodalmában is. Ezért szükséges 
a két irányzatnak megismerése és egybevetése. Az a körülmény, 
hogy e két munka csaknem egy év leforgása alatt látott napvilá- 
got, azt mutatja, hogy többen érezzük egyházunkban az elmaradt 
gyakorlati teológiai irodalom fejlesztésének a szükségét. 

. Ürmösi József elismert, olyan neves gyakorlati teológusok 
művei nyomán dolgozott, mint F. Niebergall és D. M. Schian. 
Bár vannak, akik a gyakorlati teológiának eme jeles képviselőit 
túlszárnyalni akarják; de mi készséggel elismerjük, hogy Ürmösi, 
amikor hozzájuk fordult, akkor jó forrásból merített. A gyakorlati 
teológia főbb irányelveit Niebergall nyomán három fejezet alatt 
csoportosítja u. m.: I. Istentisztelet. II. Vallástanítás. III. Lelki 
gondozás és gyülekezeti munka. Ez osztályozás ellen nem volna 
kifogásunk; de úgy tetszik, hogy az istentisztelet és liturgia fel- 
fogása körül némi zavar van. Különben miért kellett a prédikációt 
a liturgia alól kivéve, külön, önálló címen tárgyalni, mintha az 
nem tartoznék a liturgia általános szabályai alá? Készséggel elis- 
merjük a prédikáció központi helyzetét az istentiszteletben, amely- 
hez a többi liturgikus " cselekményeknek alkalmazkodniok kell; de 
emberi műnek s nem a testté lett Isten , bizonyságtevésének" tart- 
juk. Benne nem Isten szól hozzánk, hanem ember szól emberek- 
hez. Ezért jobban szeretnők tárgyalását a liturgiával kapcsolat- 
ban látni. 

Különben a fennti címeken sokkal többet kapunk, mint ameny- 
nyit igér a szerző tanulmányában. Igéri a gyakorlati teológia , főbb 
irányelveit." E mellett és e helyett kapunk történelmet s apró rész- 
letekbe menő gyakorlati fejtegetéseket, mint a prédikáció fajai, a 
vallástanítás tankönyvei, a lelki gondozás szükségessége és külön- 
leges esetei stb. Mindezeknek a közlésében a szerző nem mutat 


elég önállóságot. Itt-ott egy-egy kritikai megjegyzés, észrevétel 


nagyban emelte volna a munka értékét. t 
Mindezektől. eltekintve, "lelki örömmel olvastuk: a könyvet, 


alga VGA áasaáte ftae7 


amely az író szorgalmának és erős akaratának újabb bizonysága. 


A mi egyházi irodalmunkban veretlen útakon járt s ezért még egy- 
egy félrelépését is szivesen megbocsátjuk. Olyan összefoglaló mun- 

és kát juttatott a kezünkbe, amely a gyakorlati teológia széfés. mezé- 
" jén legalább tájékoztatást nyújt. Egy pár, minket is közelebbről 
.. érdeklő aktuális kérdést is vet fel. Ilyenek: a gyülekezetnek az 
istentiszteletben való aktiv részvétele céljából a magán imádkozás; 
. az urvacsoravételnél a liturgus részéről a hivekhez a bűnbánatra 
" vonatkozó kérdések feltevése s erre a hivek felelete; a presbiterek- 
. nek a gyülekezeti gondozásba való fokozottabb bevonása. Az első 
"ellentmondásban van az istentisztelet közösségével, de a két utób- 
biról lehet és kell tárgyalni. Általában " gondoskodnunk kell arról, 
hogy istentiszteleteink rideg egyhangúságát a hivek részvételével 
élénkebbé tegyük s az ne csupán a pap és énekvezér hivatalos 
kötelessége, hanem az egész gyülekezet közös tevékenysége legyen. 
És gondoskodnunk kell arról, hogy azok az új lendületet nyert 
. "különböző egyesületek, szociális és missziói irányú társulatok az 
egyházzai kapcsolatosan végezzék áldásos munkásságukat, hogy. 
így egyházi és vallásos jellegük biztosítva legyen s az idegen terü- 
, leteken való kalandozást elkerülhessük: Szóval életet, tartalmat és 
lelket kell öntenünk egész egyházi életünkbe; mert ha az csupán 
. a törvények alkotásában, a közigazgatás zavartalan vezetésében, 
tudományos és jogi vitatkozásokban, vagy személyi torzsalkodások- 
. ban merül ki: akkor elveszítettük lábaink alátt a talajt s az ízet- 
. lenné vált só sorsát megérdemeljük. 

Ilyenszerű gondolatokat ébreszt az Ürmösi József könyve, 
amelynek nem szabad pusztában kiáltó szónak maradnia. - Nem 
csupán a lelkészekben kell új tettekre való lelki készséget ébresz- 
tenie, hanem az összes egyháztagokban az egymásért való felelős- 
ségérzetet is, hogy így a szeretet közös munkája : által épüljön 
Istenországa. Ezért az izléssel kiállított és olcsón árusított (80 leu) 
könyvet olvasóink szives figyelmébe ajánljuk. 


Pacific Unitarian School for the Ministry Berkeley, 
. California, Register 1928/29. 48 I. 

Az előttünk fekvő, izléssel kiállított s képekkel is illusztrált 
értesítőből megtudjuk, hogy Kaliforniában a berkeley-i unitárius lel- 
készképző intézet 25 éves. Eredetileg Oaklandban létesült, honnan 
1906-ban Berkeleybe helyezték át. Berkeley gyönyörű fekvésű, egész- 
séges éghajlattal biró város, amely kedvez a tanulmányoknak. Itt 
van a világ egyik legnagyobb egyeteme, melynek több mint 15.000 
hallgatója van. Evvel az egyetemmel kapcsolatos az unitárius lel- 
készképző intézet, amelynek igazgatója jelenleg Rev. Earl -Morse 

Wilbur D. D., aki ez előtt nehány évvel minket is meglátogatott, 
aminek áldásos eredménye lett, hogy azóta évenkint egy-egy magyar 
papjelöltet fogad intézete. Jelenleg Simén Dániel van ott. Különben 
az intézet nem nagy. Mindössze 10 a növendékek száma, kik közül. 
egy erdélyi és kettő Csehszlovákiából való. Az 1928/29 tanévben a 
következő tárgyakat adták elő. Filozófia, Vallásfilozófia, Vallás-. 
történet, szociológia. Tanár: Morgan. Ó-testamentum. Tanár: Back. Új- 
testamentum. Tanár: Wilbur. Egyháztörténelem. Tanár: Vanderlaan. 
Gyakorlati teológia. Tanár: Wilbur, aki ezeken kivül még az uni- 
tárius egyháztörténelmet is előadta. Vallásos nevelés, tanár: Evans. i 
A növendékek ezeken kivül az egyetemen is hallgatták a rokon tár-§ 
gyakat. Az értesitőhöz van siRL ESET az igazgató és Pénztárnok 
1928/29 évi jelentése: 


Ürmösi Károlyné: Pár szál virág. (Versek.) , Corvin"- 
nyomda Cluj-Kolozsvár, 1928. 62 I. 

Ürmösi Károlyné, ki az Unitárius Irodalmi Társaság választ- 
mányának tagja s az 1920. évi költemény-pályázatán pályadíjat is 
nyert, most a fenti címen egy csinosan kiállított könyvben adta ki i 
verseit. Valóban virágok ezek a versek. Nem az exotikus éghajlat . 
alatt termő, ismeretlen és előttünk érthetetlen virágok. Nem is ne- 
héz fáradsággal készült művirágok. Hanem egy mélyen érző, őszinte 
női szívnek természetes hajtásai, melyek úgy teremnek, , mint 
rózsafán a rózsa." Ennek a szívnek vannak vágyai, álmai, remé- 
nyei és csalódásai. Olyan érzékeny a legkisebb külső behatásra, 
mint a rádió antennája a levegő láthatatlan rezgéseire. Minden kis 
érintésre hangot ad. Igy születnek azok a dalok, amelyek a magány- 
nak, a családi életnek, a vallásos áhitatnak, az emlékezésnek, a 
csalódásoknak, a megvigasztalódásnak és a többi emberi érzelmek- 
nek kedves visszhangjai. Itt ne keressünk szertelenségeket. Ne vár- 
junk tomboló viharokat és szertecsapongó hullámzásókat. A vihar 
letörné a szeliden nyíló virágokat. Itt egy nő, egy asszony, egy 
férje lényébe olvadt feleség dalol, ki , szive húrját Hozzá hangolja" 
s mindig szordinós hangokat ad. De így igazak, őszinték s ezért 
szépek ezek a dalok, amelyek szívből jönnek s: szívhez szólnak. 


azt őmaga ját 


Dr. Tavaszy Sándor: ,A dialektikai theologia prob- 


lémája és problémái". A dialektikai theologia ismertetése. Cluj- 
Kolozsvár, 1929. 58 I. 


A modern teológia nagynevű művelőinek vágya és törekvése 

ré k N . 
. az volt, hogy az isteni és emberi között bizonyos összhangot léte- 


sítsenek, hogy a kijelentést, a vallást és teológiát is emberi mér- 


. tékkel mérjék s emberi szempöntok alá helyezzék. Problémáik meg- 


. oldása céljából igénybe vették a történelmet, filozófiát, pszihológiát 


és tudományt. Ennek eredménye lett az, hogy a teológia engedve 


ortodox merevségéből, kapcsolatokat keresett és talált az emberi 


zi értelemmel és a tudományos gondolkozással. A teológiában föllépett 
. kritikai szellem új világításba helyezte a kijelentést, a vallást, a 


hitet, Istent, Jézust, Szentlelket, embert, ker. egyházat stb. és sok 


. tekintetben igazságot szolgáltatott az unitárizmusnak. 


Stt e 


Ezt az irányzatot s ennek különböző fokozatait a keresz- 


. ténységre nézve veszélyesnek itéli s bennük a keresztény hitnek 
. megtagadását látja az ú. n. , dialektikai teológia" s azért azokkal 


teljesen szembe helyezkedve, más útat keresett a teológiai prob- 


 lérmmák megfejtésére. Nem új ez az út, sőt nagyon is ismerős. Pál 


apostol,  Augusztinusz és Kálvin a. főállomásai. Erre az útra 
kivánja visszaterelni a kereszténységet a német teológusok egy 


. csoportja a Barth Károly vezetése mellett. Barth ez irányzat szük- 


ségességét így jellemzi: , Nekünk, mint teológusoknak beszélnünk 


. kell Istenről. Azonban emberek vagyunk s mint ilyenek Istenről " 
. beszélni nem tudunk". Ebben a súlyos helyzetben az Isten igéjéhez 


fordulunk, ami nem egyéb, mint az emberré lett Istennek önmagáról 


. szóló beszéde. Ez az Isten igéje, mely objektiv valóság és mentes 


minden emberi élménytől s egyéni tapasztalástól, adja vissza a sok 
emberi hozzáadástól megzavart ker. teológiát önmagának. Az így 


. megtisztult teológiának tárgya többé nem a ,vallásos ember", 


. hanem Isten kijelentése és igéje. Ezért a modern teológia antropo- 


ersr 


. teológia. Nevezhető még , reformatori" vagy helyesebben ,trans- 


cendentalis" teológiának. Ennek a teológiának feladatát, módszerét, 


. elágazásait, eredményeit, az egyházhoz, az igehirdetéshez és a 


kálvinizmuúshoz való viszonyát fejti ki Dr. Tavaszy mélységgel és 


. lelkiismeretes aprólékossággal. Bár voltak és vannak ref. írók, akik 


"ez. ,új" teológia ellen foglaltak állást, de . Tavaszi, mind a 
. kálvinizmus, mind a ref. egyház szempontjából erős bizonyságot 


tesz mellette. Mi is úgy látjuk, hogy neki van igaza; mert a 


barthizmus csakugyan minden izében kálvini alapon épült, mely 


mindentől megfosztja az embert. Pedig, ha Jézus mértékével 
mérne, Istennek is megadná, ami az Istené és az embernek. is, 

, 2. számaképpen jelent meg. A tanulmányok címe ez: 1. Az emberi 


. valóban , theologiaik" kivánnak lenni, amennyiben minden kérdést 
a kijelentés feltétele alá helyeznek. ,A kijelentés feltétele alatt" 


Irodalom. : j saső 

j 

ami az emberé. De a dialektikai teológia már előre tiltakozik minden 
összhang és megegyezés ellen. 3 a 
Mindazoknak, akik a dialektikai teológia problémáját és prob- 
lémáit megismerni akarják, készséggel ajánljuk ezt a könnyen . 
áttekinthető tanulmányt; mert ennél megbizhatóbb kalauzt a kérdés 
lényégéhez magyarban nem találnak. 


Dr. Tavaszy Sándor: ,,A kijelentés feltétele alatt." 
(Teológiai értekezések.) Cluj-Kolozsvár 1929. , Terminusf-könyv- 
nyomda. 88 lap. : ; 3 ? 

Hat teológiai értekezést foglal magában ez a fűzet, amely 
, Dolgozatok a református teológiai tudomány köréből" c. sorozat 

élmény és az isteni kijelentés. 2. A vallás mint emberi alkotás. 
3.. Kijelentés és hit. 4. A keresztyén élet és a kulturális élet. 5. Hit- 
vallásunk igazsága. 6. Az egyház református dogmatikai felfogása. 
Szerző dolgozatait az előszóban így jellemzi : , Különféle tárgyuak 
ugyan, de egységes egészet képeznek abbán a tekintetben, hogy 


hinni, gondolkozni és tanítani: ez az az út, amelyen az antropoló- 
giává vált theologia ismét theologiává lesz. A theologiai gondol- 
kozást domináló antropológiát legyőzni s a theologiát valóban 
,theologiává" tenni: ez az a tendencia és ez az a program, amely 
értekezéseimet áthatja és élteti." Mi ehhez hozzátehetjük, hogy az 
értekezések csakugyan e programhoz igazodnak. Dr. Tavaszy finom —. 
analizisét és logikus eszmemenetét szivesen kisérjük, habár a leg- 
többször sem kiindulási pontjával, sem a kihozott eredménnyel 
nem értünk egyet. Azért olvasása termékenyitőleg hat. 


Dr. Imre Lajos: , Isten és az emberi lélek". (Az egyéni 
pásztoráció alapproblemái) Cluj-Kolozsvár. 1929. 34 I. 

A ref. teológiai tudomáy köréből kiadott dolgozatok 3-ik füze- 
te. Kifogásolja a gyakorlati teológiában a poimenika amaz irnyait, i 
amelyek az egyházat és a gyülekezetet s ezeken keresztűl a lelki- 
pásztort teszik a pásztorális "munka alanyává. Szerinte az embert — 
minden más földi viszonyától eltekintve, kizárólag csak az Isten- 
nel való viszonyában kell felfogni. Már pedig e viszony megálla- 
pitásában ember birói szerepet nem vihet s azért a lelki gondozást 
ember nem is végezheti. Azt kizárolag csak az , Istennek szentlelke" 4 

Irodalom, 


. végzi. Ezért a , Szentélek" a pásztori munka alanya. Mi szerepe 
van hát a lelkipásztátnak a hivek lelki gondozásában? Ő a szent- 
. lélek törékeny és tudatlan eszköze, aki abban a reményben köze- 
ledik másokhoz, hogy az által közelebb. jut a saját lelki harcainak 
. és kérdéseinek a megoldásához is. Ezen sajátságos szempont alá 


—" helyezi az egyéni pásztoráció célját, tárgyát, módszerét és a gyüle- 


.  kezeti lelki gondozáshoz valo viszonyát. ; 
Teljesen méltányoljuk szerzőnek azt a törekvését, mellyel az 
egyéni lelki gondozás nagy jelentőségét kiemelni igyekszik. Való- 
ban ezt követeli az egyesek, a gyülekezetek és az egyházak jól 
felfogott " érdeke. De vajjon megközelíthetjük-e az embert, ha őt 


, csupán az Istennel való viszonyában tekintjük? Hisz ez az a tit- 


. kos ,kamra", amelybe földi szemek be nem tekinthetnek. Mennyi 
. más út, mód és kapcsolat van, amelyek az emberi lelket meg-. 
határozzák. Ezek ismerete nélkül vajjon megérthetünk-e egy lelket? 
Nélkülözhetjük-e a modern psziliológia emberi módszereit? Ha a 
Szentlélek mindent elvégez, akkor mire való a lelki gondozás 
problémáján töprengeni s újabb meg újabb emberi módszereket, 
, elméleteket megállapítani? Ugy tetszik, hogy itt a kereszténység 
ősi kérdése: hogy vajjon Isten száll-e le az emberhez . vagy az" 
emberi szellemnék kell Istenhez emelkednie, viaskodik egymással. 
Szerző az embertől minden tehetséget megvon és minden lehető- 
séget elzár, hogy Istennek leszállását és emberré levését igazolja, 
ami az ő álláspontján érthető is. De minket ez nem elégit ki. 
A mi felfogásunk szerint, ha ISten szól hozzánk, nekünk is felel- 
nünk kell reá; ha Isten. közeledik felénk, nekünk is közelednünk 
kell, feléje ; ha Isten munkálja üdvösségünket, nekünk is munkál- 
nunk kell azt. A mennyei Atya talentumokat bizott reánk. Azokat 
elásnunk nem szabad, hogy megfelelhessünk az örök emberi hiva- 
tásnak, melyet az élet nagy Mestere így fejez ki: . , Legyetek azért 
ti tökéletesek, miként a ti mennyei Atyátok tökéletes". Máté V. 48. 


mi 205 — 


. KÜLÖNFÉLÉK. 


Az idei Egyházi Főtanács. Jelentőség tekintetében méltán 
sorakozik az 1868. évi tordai, az 1879. évi székelykereszturi és az 
1910. évi kolozsvári zsinatok mellé. Mindenik egy-egy kiemelkedő - 
ünnepélyes mozzanat egyházunk életében, mely gazdagabbá teszi 
történelmünket. A folyó évben Dávid Ferencnek, az egyházalapító 
első püspöknek a dévai várban szenvedett mártir halálra 350-ik 
évfordulóját ünnepeljük. Ez a körülmény rá kell, hogy nyomja 
bélyegét az idei Főtanácsunk egész hangulatára, tárgyalásaira és 
határozataira. Mi nem kifelé akarunk ünnepelni. Az a vágyunk és 
kivánságunk, hogy lelkileg és befelé ünnepeljünk. A Dávid Ferenc 
szellemét idézzük föl. Azt a szellemet, amely az igazság komoly és . 
céltudatos keresésében nyilatkozott meg; amely az igazság felé való 

közeledésben kész volt minden egyéni értéket áldozatul dobni; 
amely a lélek szabadságát többre becsülte a hatalom és tekintély 
minden csillogásánát; amely az önzés szűk korlátait áttörve, egye- 
temes magaslatokra emelkedett, ahol láthatta és teljesíthette Isten 
akaratát. Méltatlanok lennénk, hozzá, ha a mi kicsinyes érdekeinket 
a köz javának alárendelni nem tudnók; ha hamis jelszavak és 
hangzatos frázisok színe alatt az igazságot megtagadnók; ha a 
szeretet, megértés és türelem helyett a viszály és egyenetlenség 
magvait hintegetnők. A Dávid Ferenc szellemére van nekünk szük- 
ségünk, hógy a létünket ostromló viharokat kiállhassuk s a reánk 
váró nemes harcot megharcolhassuk. Az a reménységünk, hogy ez " 
a szellem nemcsak az idei Főtanácsunkat fogja uralni, hanem újjá 
teremti és megtermékenyíti egész egyházi életünket. Készüljünk hát 
a nagy ünnepre tiszta szándékokkal, becsületes komolysággal, nemes 
türelemmel, hogy az ezekből kialakuló ősi unitárius közszellem 
mindenek fölött diadalt ülhessen. zén 

A Dávid Ferenc-emlékünnepre a dévai várban új emléktáblát 
állítnak fel, melyre az E. K. Tanács az eredeti szöveget véseti fel, 
mig. a fülke külső falára román, angol és német nyelvű  ma- 
gyarázó felirat alkalmazását határozta el. Az ünnepség programja : 

. I. 1929 november 9-én (szombaton) d. u. 4 órakor a Dávid 
Ferenc-Egylet ünnepélyes közgyűlése: 1. Teológiai Dalkör éneke, 
2. Elnöki megnyító, kapcsolatban azzal a tárggyal, hogy Dávid 


pi 4fj 4 


Ferenc teológiájának minő hatása volt az unitárius hitfelfogásra. 


és mi. 4. Az angol és amerikai unitárius testvérek kiküldöttjének 
előadása. 5. A kolozsvári Dávid Ferenc-vegyeskar énekszáma. 

II. November 10-én tartandó főtanácsi ülésen : 1. Elnöki meg- 
nyító. Tartja Dr. Ferenczy Géza főgoridnok. 2. Főtisztelendő Püspök 
úr beterjeszti a Dávid Ferenc emlékét megörökítő határozati javas- 
latot arról, hogy Dávid Ferenc emlékünnepe minden évben minden 
egyházközségben megtartassék és egy mű adassék ki, mely Dávid 
Ferenc teológiájának a maga korához és a mai korhoz való viszo- 


."nyát tudományos alapon tárgyalja. 3. Külföldi testvérek üdvözlete. 


III. A femplomban: Imát mond Főtisztelendő Püspök úr, 
egyházi beszédet tart Csifó Salamon teológiai dékán afia. 
IV. Déván: 1. November 12-én este 9 órai kezdettel műso- 


.ros estély a városi szinházban. 2. November 13-án a várban az 


emléktábla leleplezése: 1. Dalkörök éneke, 2. Imát mond és raz 
emléket fölavatja Főtisztelendő Püspök úr. 3. Az emlékkő felállítá- 
sának rövid ismertetése. 4. Beszéd az ifjúság részéről. 5. Szavalat. 
6. Az emlékkő átadása a vármegyei hatóságnak. 7. Dalkörök éneke. 

V. Az egyházközségekben: November 17-én, a Főtanácsot 
követő vasárnapon, minden egyházközség Dávid Ferenc-emlék- 
ünnepélyt tart d. e. a templomban istentisztelet keretében; d. u. 
pedig a Dávid Ferenc-Egyletben műsoros összejövetellel. 


Miért vagyok tnitárius? Ezen a címen különlenyomatot 
készíttettünk a , Keresztény Magvető" jelen számában megjelent 
, Egy amerikai unitárius pap hitvallása" cimü cikkből. Lupton 
Dilworth, a clevelandi jeles unitárius lelkész, a kérdést egészen 
eredeti szempontból ragadja meg. Fejtegetései tükrében nem  vala- 
mely felekezet szűklátókörü dogmáit látjuk, hanem az unitárizmus, 
mint világnézet, áll előttünk. Olyan szellemben van benne leirva 
vallásunk lényege, hivatása és eszménye, hogy azt mindnyájan 
megunkévá tehetjük s igen alkalmasnak találjuk az unitárius öntu- 
dat fejlesztése szempontjából. Azonban külső formájánál fogva ez 
inkább az intelligens hivek ígényeihez van szabva, mig Vári Albert 
hasonló cimű és hasonló célt szolgáló hitvallása népies alakjánál 
fogva, a köznép számára való. Azoknak, akik az unitárius öntudat 


SARZÜT sz 


v men 


Különfélék. 


fejlesztése és az unitárius misszió ügy érdekében némi áldozato- 
kat tudnak s akarnak is hozni, szives, figyelmébe ajánljuk e füze- 
tek minél tömegesebb terjesztését, melyek külön-külön 5 lejéft 
folyóiratunk szerkesztőségében megrendelhetők. 


A lelkész és tanító. A falu kultúrájának két világító lám- 
pása van: a lelkész és tanító. Egyik a templomban, a másik az 
iskolában világít. Ne is tegyük fel a kérdést, hogy melyik munkája 
lényegesebb s melyik hivatása fontosabb a társadalom szempont- 

jából. Egy-egy oszlop mindakettő a maga helyén. Erősen állva S. 


a szent hivatás magasztos tudatától hevítve terjesztik a szellemi 
világosságot s építik a köz javának templomát. Tiszteletet érde- 
melnek ezek a sokszor névtelen hősök, akik egymással kezet fogva, 
közös erővel és akarattal áldozzák életük és lelkük legjavát a 
közös célért: népük boldogításáért. Amennyi áldást áraszt közös 
és céltudatos munkájuk az egyházra és társadalomra: épen annyi 
romlást hoz az, ha hivatásukról megfeledkezve, akár rideg önzés- 
ből, akár hatalomvágyból egymás ellen fordítják azokat a fegyve- 
reket, amelyekkel a tudatlanság, a bűn ellen kellene harcolniok. A 
meghasonlott családból elköltözik a boldogság. Elveszni indult az 
a nép, amelynek lelki vezetői a kícsinyes s akárhányszor alsórendü 
okokból meghasonlottak. Jaj, az ilyen vezetőknek, mert sáfársá- 
gukról számot kell adniok. Mi kettős veszedelemben vagyunk. 
Fegyvereinket a külső veszedelem feltartóztatására, de a , vakoló 
kanalakat" a belső falak épitésére kell összpontosítanunk ! 


Az 1929 május 15. és 16-án tartott fő- és felügyelő- 
gondnoki értekezlet véleményei és javaslatai. Folyóiratunk 
. folyó évi 1—2. számában röviden megemlékeztünk a folyó évben 
tartott fő- és felügyelő-gondnoki értekezletről. Miután ezen az érte- 
kezleten az egyház, egyházkörök és más hivatalos testületeink ve- 
zetői vettek részt, akiknek együttesen megalkotott véleménye és 
javaslatai nemcsak alkalmasok, de hivatva is vannak arra, hogy 
egyházunk közvéleményét irányítsák s javát előmozdítsák : az érte- 
kezlet jegyzőkönyvének áttanulmányozása alapján közöljük főbb 
vonásait. Az értekezlet nem tartja feladatának az egyes konkrét 
esetekben való biráskodást és határozatok hozatalát, hanem ezek- 
nek az egyetemes egyházi életre kiható vonatkozásait mérlegeli s 


ezek alapján teszi meg javaslatait. Igy adott esetekből kifolyólag 


az egyházi hatóságnak különös figyelmébe ajánlja, hogy jövőben 
bármely egyházi tisztviselő ellen alaposan vagy alaptalanul han- 

gozzék el vád, a fegyelmi eljárás haladéktalanul megindítandó, 
mert ez a szabályszerű. eljárás s ez az egyedüli alkalmas út arra, 
hogy a hibás büntetést, az ártatlan rehabilitálást találjon. Az érte- 
kezlet úgy találja, hogy fizetéses tisztviselőknek a külön bizottsá- 
gokban való működése s tehetségeiknek egyházi közérdekeink ja- 
vára való értékesítése nem annyira jog és kitüntetés, mint inkább 
kötelesség s fizetéses állásának megtartása esetén, az ily lemondás 
nem a tisztviselő szabad tetszésétől függ. Különösen hibáztatja, 
ha az illető lemondását nem az erre illetékes egyházi ható- 
ság, hanem hirlap útján, a nagy nyilvánosság előtt okolja meg. 
A tárgyilagos és javító tendenciájú kritikát jónak és szükségesnek 
tartja, de hibáztatja bármelyik egyházi lapnak azt az eljárását, 
amely bomlasztó tartalmú közleményeket közread. 

Az értekezlet az E. K. Tanácsban az egyházkörök képvisele- 
tét úgy óhajtja szabályoztatni, hogy amennyiben az egyházkör be- 
jelentett képviselője a megjelenésben akadályozva volna, úgy a 
másik f. ü. gondnok vagy esperes megjelenhessék, hogy az égy- 
házkör képviselet nélkül ne maradjon; kivánatos, hogy a havi 
tanácsülések tárgysorozata a vidéki tagokkal az ülés előtt 8 nappal 
közöltessék (Hát a helybeliekkel? Szerk.); óhajtandó, hogy rend- 
kivüli tanácsülések csak igen kivételes esetekben legyenek s érvé- 
nyes határozatok csak az esetben hozassanak, ha valamelyik fő- 
gondnok is jelen van; kerestessék módja annak, hogy az ülésen 
megjelenő gondnok vagy esperes vasúti díját az egyházkör té- 
rítse meg. i 

Nagyjelentőségű tárgyi és személyi javaslatokat tett az érte- 
kezlet az egyes egyházkörök s- ezekben az egyházközségek bel- 
életére, társadalmi és hitéleti viszonyaira, segédlelkészségek, kör- 
lelkészségek szervezésére, hitvallásos iskolai alap teremtésére, a 
szegény és károsult egyházközségek kölcsönös támogatására, az 
egyesületek javainak rendezésére, a nyugdijintézetbe fizetett egy- 
házközségi járulékok nyugtázására és nyilvántartására, a fegyelmi 
és szervezeti törvények módosítására, az ifjúsági cserkész-ügyre 
vonatkozólag. Kivánatosnak tartja, hogy a teológiai akadémia tanárai 
. az istentiszteletek tartásában, szaktárgyaik fejlesztésében, az ifjú- 
sággal való érintkezésben nagyobb tevékenységet fejtsenek ki, mint 
eddig tették. E célból őket a mások által is elvégezhető  mellék- 
foglalkozások, bizottsági tagságok alól mentesítendőnek véleményezi. 
A lelkészeknek megrendelni javasolja, hogy az állami anyakönyve- 

tegyenek jelentést. Az egyházi adózásra nézve javasolja, hogy az 
E. K. Tanács állapítsa meg a föltétlen szükségletet s azt a nagy- 
ság és anyagi erő figyelembevételével ossza fel az egyes egyház- 
körök között s ezek viszont az egyházközségek között s így gon- 
doskodjanak a behajtásáról. Végül sajnálattal állapította meg az 
értekezlet, hogy a , Keresztény Magvető"-ből ez évben még egyet- 
len szám sem jelent meg, pedig azt általános unitárius közérdek- 
ből nélkülözhetetlennek tartja. Miután dr. Kiss Elek a szerkesztő- 
bizottságból kilépett s dr. Borbély István a felelős szerkesztőségről 
lemondott, az Unitárius Irodalmi Társaság elnökségének ajánlja, 
hogy bizza meg Vári Albertet, hogy a legközelebb tartandó köz- 
gyülésig szerkessze a folyóiratot s pontos megjelenéséről gondos- 
Ködjékás sa Ét 

Amint e vázlatos ismertetésből látható, a fő- és felügyelő- 
gondnoki értekezlet a folyó évben is részletes, egyházi életünk 
mélyére ható áldásos munkát végzett, ami által nagyon :megköny- 
nyítette a hivatalos hatóságok munkáját s egyházi életünk további 
menetére hasznos irányelveket állapított meg. Véleményei és javas- 
latai a mai súlyos körülmények között javára szolgálnak a köz- 
ügynek, melynek előmenetelét mindnyájan óhajtjuk. 


Emlékünnep a marburgi hitvita 400 éves évfordulójának 
emlékére. Szeptember 12—14. tartotta meg a hessen-kasseli evan- 
gelikus lutheránus egyház vezetősége és a marburgi egyetem teol. 
fakultása a nevezetes hitvita évfordulójának emlékünnepét, ahol 
mintegy huszonkét protestáns felekezet küldöttei jelentek meg a 
világ minden részéből. A marburgi hitvita 1529 okt. 1—3-ig folyt 
le Luther és Zwingli között. A vita célja az volt, hogy igyekezzenek 
megegyezni hitfelfogásukban s így vegyék elejét a protestántizmus 
kettéválásának. A megegyezés nem sikerült. Ami akkor nem sikerült, 
azt akarta most 400 év mulva az emlékünnep rendezősége kipótolni, 
amennyiben az egész kongresszus épen arra irányult, hogy mutassa 
meg azt, ami a protestántizmusban közös s igyekezzék kiküszöbölni 
azt, ami elválaszt. Ennek a protestáns egységtörekvésnek két iránya 
van. Az egyik a hitcikkekben is egységet akar, a másik irányzat 
viszont az egyöntetű, az egész protestáns világot felölelő keresztény 
missziói munka megszervezésében látja a jövő egység megterem- 
tésének lehetőségét, amely különös gondot forditna a protestáns 
kisebbségek helyzetére is. Ebben a gondolatkörben mozgott Ottó 
Rudolf előadása: , A protestántizmus közös feladatai és végrehajtásuk 

. módozatai"vés Keller Adolf felszólalása. Ezenkivül még két előadás 
hangzott el. Az egyiket Walter Köhler heidelbergi tanár tartotta, 
melyben az 1529-ben lefolyt hitvitát ismertette történeti részletes- 
séggel. A másikat Hermelink marburgi tanár olvasta fel: ,A pro- 
testántizmus egysége és különfélesége a hitvallásokban". 


Beiratkozások különböző tanintézeteinkbe. Az 1929/30. 
iskolai évre tanintézeteinkbe a következő beiratkozások történtek : 
A Teol. Akadémiára jelentkezett és felvettek 33  növendéket. 
A kolozsvári főgimnáziumba beiratkozott 181 tanuló, kik közül 
137 unitárius vallású. Egyházi szempontból különösen kedvező az 
I. g. o. aránya, ahol a beiratkozott 41 tanuló közül 37 unitárius. 
" A székelykeresztúri főgimnáziumban a beiratkozottak száma 146, 
kik között 98 unitárius van. A kolozsvári főgimnáziummal kap- 
csolatos 4 osztályos elemi iskolának 83 növendéke van, akik közül 
44 unitárius. A kolozsvári leányotthonba felvettek 60 növendéket, 
, akik között 43 unitárius van. 


Bakkalaureátusi vizsga. Az érettségi helyébe léptetett 
bakkalaureátusi vizsga körül, amely annyi keserűséget és gondot 
okozott a szülőknek és tanulóknak egyaránt, a folyó évben némi 
örvendetes javulás tapasztalható. Nagy részben ennek lehet tulaj- 
donítani, hogy a folyó évben vizsgázott tanulók közül aránylag 
sokkal többnek sikerült, mint az elmult években. Igy a kolozsvári 
főgimnáziumunkat végzett tanulók közül a juniusban tartott vizs- 
gára előállott-27 növendék, átment 15. A szeptember hóban tartott 
vizsgára előállott 24, átment 11. Bár még ezt sem tartjuk normális 
eredménynek, mégis bizonyos megnyugvással közöljük abban a 
" reményben, hogy a javulás útján tovább haladunk. 


; Pályázati hirdetés. Az Általános Unitárius  Lelkészkör 
elnöksége Dr. Abrudbányay Ede köri f. ü. gondnok és kamarai 
képviselő úr szives adományából 4000 Lei, azaz Négyezer Lei 
pályadijat tűz ki a következő tételre: Népünk valláserkölcsi és 
gazdasági életének szilárdítása. Pályázhatnak unitárius lelkészek, 
lelkészi oklevéllel biró  segéd- és  helyettes-lelkészek, unitárius 
tanárok, tanítók, énekvezér-tanitók és énekvezérek. A pályamunkák 
lehetőleg géppel, minden esetre azonban idegen kézzel, olvasható- 
lag irva, az Általános Unitárius Lelkészkör elnökéhez adandók be 
1930. május 1-ig. A nyertes pályamunka a Lelkészkör tulajdona 
marad, mely nyomtatásban való megjelentetéséről, esetleg  sokszo- 
rosításáról gondoskodik. A pályadij a Lelkészkör legközelebbi köz- 
gyűlésén vagy más nagyobbszabású összejövetelén nyilvánosan 
adatik ki a nyertesnek. Az Általános Unitárius Lelkészkör nevében : 
Brassó, 1929. szeptember 10. Kovács Lajos s. k., lelkészköri elnök. 


Sigmond József s. k., titkár. 

Meghivó. Az Unitárius Irodalmi Társaság 1929. évi köz- 
gyűlését 1929. november hó 9-én d. u. !/.3 órakor tartja Kolozs- 
várt, az unitárius. főgimnázium V-ik osztálya tantermében, melyre 
a tagokat és érdeklődőket tisztelettel meghivja az elnökség. Tárgy- 
sorozat: 1. Elnöki megnyitó. 2. Jelentés az unitárius egyházi iro- 


dalom egy évi terméséről. 3. Jelentés a , Keresztény Magvető"-ről. , 


4. Pénztárnoki jelentés és költségvetés. 5. Inditványok. 6. Tisztújítás. 


; Buzdugan V. Gheorghe, ] Románia régenstanácsának tagja, 
1929 október 7-én meghalt. Egész életét az igazságszolgáltatás 
fórumain töltötte. el, hol tudása és tehetsége a legmagasabb fokra 
emelte, midőn a semmitőszék első elnökévé lett. Innen az ország 
bizalma 1927 juliusában a régenstanácsba hívta el. Itt pártatlansága 
és tárgyilagossága által, békét és összhangot kereső egyéniségével 
nagy szolgálatokat tett az ország konszolidációja érdekében. A kisebb- 
ségek is a kegyelet és az elismerés koszorúját tették a nagy halott 
ravatalára, mely körül az egész ország gyászolt. 5 


Elhunytak: Ó-tordai Gyulay Árpádné, sz. Voith Anna, éle- 


tének 67-ik, boldog házasságának 47-ik évében, julius 6-án, hosz- 
. szas szenvedés után Kolozsvárt elhunyt. Gyulay Árpád, volt egy- 
. házi főszámvevő, feleségét gyászolja az elhunytban. — Ütő Sándor, 
ny. középiskolai tanár, jul. 28-án, 58 éves korában, házassága 
. 35-ik évében Kolozsvárt meghalt, Ütő Béla felsőfehérköri esperes 
és Utő Lajos kolozsvári énekvezér-tanító, testvérét gyászolja benne. 
— Dombi Jánosné, sz. Kovács Juliánna, ny. unitárius lelkész neje, 
életének 73-ik, boldog házasságának 52-ik évében, augusztus 1-én 
hosszas és kinos szenvedés után Homoródszentmártonban lelkét 
visszaadta teremtőjének. Egy szép, népes család gyászolja a hűsé- 
ges , hitvest s önfeláldozó anyát és nagyanyát. — Toldalagi id. 


Szathmáry István, földbirtokos, a küküllőköri Unitárius :Egyházkör — 


tb. felügyelő gondnoka, munkás életének 62-ik, boldog házassá- 
gának 32-ik évében, tűrelemmel viselt hosszú, kínos betegség után, 
szeptember 5-én Haranglábon elhunyt. Szathmáry Gyula, a kükül- 
lői egyházkör f. ü. gondnoka; testvérét veszítette el az elhunytban. — 
Id. Benedek Gyula, a nagyajtai unitárius egyházközségnek évtize- 
deken át hűséges kebli tanácsosa, a gyülekezetnek példás életű, 
templomszerető, buzgó tagja, miután vagyonának java részét hű 
feleségével egyetértve végrendeietileg az egyház oltárára tette: szept. 
20-án 68 éves korában, boldog házasságának 40-ik évében rövid . 


szenvedés után váratlanul meghalt, — Szentpáli Gyula, ny. városi 
tanácsos, a fogarasi unitárius egyházközség lelkes és munkás tagja, . 


életének 57-ik évében, szept. 26-án Fogarason elhunyt. —  Csik- 
madarasi Benedek Ödön birtokos, Csikmadarason elhalt. S. Na 
László az U. I. T. titkára apósát gyászolja az elhunytban: Az 


elhunytak emlékezetét kegyeletünk örzi s a gyászolók fájdalmában 
részvéttel osztozunk. 


A szerkesztésért felelős: VÁRI ALBERT. 

